Класификација (шифарник) кривичних дела

за кривична дела Кривичног законика Републике Србије

према Међународној класификацији кривичних дела за статистичке потребе (*ICCS - International Classification of Crimes for Statistical Purposes*)

# ПОСЕБНИ ДЕО

Глава тринаеста

КРИВИЧНА ДЕЛА ПРОТИВ ЖИВОТА И ТЕЛА

Убиство

Члан 113

Ко другог лиши живота, казниће се затвором од пет до петнаест година.

ICCS code

* 0101

### Тешко убиство

### Члан 114

1. Затвором најмање десет година или доживотним затвором казниће се:
2. ко другог лиши живота на свиреп или подмукао начин;
3. ко другог лиши живота при безобзирном насилничком понашању;
4. ко другог лиши живота и при том са умишљајем доведе у опасност живот још неког лица;
5. ко другог лиши живота при извршењу кривичног дела разбојништва или разбојничке крађе;
6. ко другог лиши живота из користољубља, ради извршења или прикривања другог кривичног дела, из безобзирне освете или из других ниских побуда;
7. ко лиши живота службено или војно лице при вршењу службене дужности;
8. ко лиши живота судију, јавног тужиоца, заменика јавног тужиоца или полицијског службеника у вези са вршењем службене дужности;
9. ко лиши живота лице које обавља послове од јавног значаја у вези са пословима које то лице обавља;
10. ко лиши живота дете или бремениту жену;
11. ко лиши живота члана своје породице којег је претходно злостављао;
12. ко са умишљајем лиши живота више лица, а не ради се о убиству на мах, убиству детета при порођају или лишењу живота из самилости.
13. Ко набавља или оспособљава средства за извршење кривичног дела из става 1. овог члана или отклања препреке за његово извршење или са другим договара, планира или организује његово извршење или предузме другу радњу којом се стварају услови за његово непосредно извршење, казниће се затвором од једне до пет година.

ICCS code

* Став (1), тачка 1), 2), 3) и 4)
  + 0101
* Став (1) тачка 5)
  + 0101
* Варијабла разврставања потенцијалног догађаја Mot2 (злочин из мржње)
* Став (1) тачка 6), 7) и 8)
  + 0101
    - Варијабла разрставања жртве LS1b (службено лице)
* Став (1) тачка 9)
  + 0101
    - Варијабла разврставања могуће жртве STV1 (малолетно лице)
    - Варијабла разврставања жртве AV1 (0-14)
* Став (1) тачка 10)
  + 0101
    - Варијабла потенцијалне жртве /учиниоца
      * ViP1 (Садашњи ванбрачни партнер /супружник)
      * ViP2 (Бивши ванбрачни партнер / супружник)
      * ViP3 (Крвни сродник)
      * ViP4 (Други члан домаћинства)
* Став (1) тачка 11)
  + 0101
* Став (2)
  + 0101

### Убиство на мах

### Члан 115

Ко другог лиши живота на мах доведен без своје кривице у јаку раздраженост нападом, злостављањем или тешким вређањем од стране убијеног, казниће се затвором од једне до осам година.

ICCS code

* + 0101

### Убиство детета при порођају

### Члан 116

Мајка која лиши живота своје дете за време порођаја или непосредно после порођаја, док код ње траје поремећај изазван порођајем, казниће се затвором од шест месеци до пет година.

ICCS code

* + 0101 (чедоморство)

### Лишење живота из самилости

### Члан 117

Ко лиши живота пунолетно лице из самилости због тешког здравственог стања у којем се то лице налази, а на његов озбиљан и изричит захтев, казниће се затвором од шест месеци до пет година.

ICCS code

* + 0105

### Нехатно лишење живота

### Члан 118

Ко другог лиши живота из нехата, казниће се затвором од шест месеци до пет година.

ICCS code

* + 010322

### Навођење на самоубиство и помагање у самоубиству

### Члан 119

1. Ко наведе другог на самоубиство или му помогне у извршењу самоубиства, па ово буде извршено или покушано, казниће се затвором од шест месеци до пет година.
2. Ко другом помогне у извршењу самоубиства под условима из члана 117. овог законика, па ово буде извршено или покушано, казниће се затвором од три месеца до три године.
3. Ко дело из става 1. овог члана учини према малолетнику или према лицу које се налази у стању битно смањене урачунљивости, казниће се затвором од две до десет година.
4. Ако је дело из става 1. овог члана учињено према детету или према неурачунљивом лицу, учинилац ће се казнити по члану 114. овог законика.
5. Ко сурово или нечовечно поступа са лицем које се према њему налази у односу какве подређености или зависности, па оно услед таквог поступања изврши или покуша самоубиство које се може приписати нехату учиниоца, казниће се затвором од шест месеци до пет година.

ICCS code

* Став (1) и (2)
  + 0104
* Став (3)
  + 0104
    - Варијабла разврставања могуће жртве STV1 (малолетно лице)
* Став (4)
  + 0104
    - Варијабла разврставања жртве AV1 (0-14)
* Став (5)
  + 0104

### Недозвољен прекид трудноће

### Члан 120

1. Ко противно прописима о вршењу прекида трудноће бременитој жени са њеним пристанком изврши побачај, започне да врши побачај или јој помогне да изврши побачај, казниће се затвором од три месеца до три године.
2. Ко се бави вршењем дела из става 1. овог члана, казниће се затвором од шест месеци до пет година.
3. Ко бременитој жени без њеног пристанка, а ако је млађа од шеснаест година без њеног пристанка и без писане сагласности њеног родитеља, усвојиоца или стараоца, изврши или започне да врши побачај, казниће се затвором од једне до осам година.
4. Ако је услед дела из ст. 1. до 3. овог члана наступила смрт, тешко нарушавање здравља или друга тешка телесна повреда жене над којом је вршен прекид трудноће, учинилац ће се казнити за дело из ст. 1. и 2. овог члана затвором од једне до седам година, а за дело из става 3. овог члана затвором од две до дванаест година.

ICCS codeс:

* Став (1) и (2)
  + 0106
* Став (3)
  + 0106 (присилни абортус)
* Став (4)
  + 010322 ( у случају смрти труднице)
  + 0106 (резултати код тешких оштећења здравља, тешке телесне повреде)

### Тешка телесна повреда

### Члан 121

1. Ко другог тешко телесно повреди или му здравље тешко наруши, казниће се затвором од шест месеци до пет година.
2. Ко другог тешко телесно повреди или му здравље наруши тако тешко да је услед тога доведен у опасност живот повређеног или је уништен или трајно и у знатној мери оштећен или ослабљен неки важан део његовог тела или важан орган или је проузрокована трајна неспособност за рад повређеног или трајно и тешко нарушење његовог здравља или унакаженост, казниће се затвором од једне до осам година.
3. Ако је услед дела из ст. 1. и 2. овог члана наступила смрт повређеног лица, учинилац ће се казнити затвором од две до дванаест година.
4. Ко дело из ст. 1. и 2. овог члана учини из нехата, казниће се затвором до три године.
5. Ко дело из ст. 1. до 3. овог члана учини на мах, доведен без своје кривице у јаку раздраженост нападом, злостављањем или тешким вређањем од стране повређеног, казниће се за дело из става 1. затвором до три године, за дело из става 2. затвором од три месеца до четири године, а за дело из става 3. затвором од шест месеци до пет година.
6. Ако је дело из става 1. овог члана учињено према малолетном лицу или бременитој жени или лицу које обавља послове од јавног значаја, учинилац ће се казнити затвором од једне до осам година, за дело из става 2. овог члана затвором од две до дванаест година, а за дело из става 3. овог члана затвором од пет до петнаест година.

ICCS code

* Став (1)
  + 020111
* Став (2)
  + 020111
* Став (3)
  + 01031 (у случају да је смрт настала нехатом)
* Став (4)
  + 020111
* Став (5) у вези са ст. 1. и 2.
  + 020111

у вези са ставом 3.

* 01031 (у случају, ако је примењиво, убиства из нехата)
* Став (6)

у вези са ст. 1. и 2.

* + 020111
    - Варијабла разврставања могуће жртве STV1 (малолетно лице)
    - Варијабла разрставања жртве LS1b (службено лице)

у вези са ст. 3.

* 01031 (у случају, ако је примењиво, убиства из нехата)

### Сакаћење женског полног органа

### Члан 121а

1. Ко осакати спољне делове женског полног органа, казниће се затвором од једне до осам година.
2. Ако постоје нарочито олакшавајуће околности под којима је учињено дело из става 1. овог члана, учинилац ће се казнити затвором од три месеца до три године.
3. Ко женско лице наведе да се подвргне радњи из става 1. овог члана или јој у томе помогне, казниће се затвором од шест месеци до пет година.
4. Ако је услед дела из става 1. овог члана наступила смрт женског лица, учинилац ће се казнити затвором од две до дванаест година.

ICCS code

* Став (1)
  + 020111
* Став (2) и (3) у вези са ст. 1.
  + 020111
* Став (4) у вези са ст. 1.
  + 01031 (у случају да је смрт покривена нехатом)

### Лака телесна повреда

### Члан 122

1. Ко другог лако телесно повреди или му здравље лако наруши, казниће се новчаном казном или затвором до једне године.
2. Ако је таква повреда нанесена оружјем, опасним оруђем или другим средством подобним да тело тешко повреди или здравље тешко наруши, учинилац ће се казнити затвором до три године.
3. Суд може учиниоцу дела из става 2. овог члана изрећи судску опомену, ако је учинилац био изазван непристојним или грубим понашањем оштећеног.
4. Гоњење за дело из става 1. овог члана предузима се по приватној тужби.

ICCS code

* Став (1) и (2)
  + 020112

### Учествовање у тучи

### Члан 123

Ко учествује у тучи у којој је неко лишен живота или је другом нанесена тешка телесна повреда, казниће се за само учествовање новчаном казном или затвором до три године.

ICCS code

* + 020111

### Угрожавање опасним оруђем при тучи и свађи

### Члан 124

1. Ко се при тучи или свађи маши оружја, опасног оруђа или другог средства подобног да тело тешко повреди или здравље тешко наруши, казниће се новчаном казном или затвором до шест месеци.
2. Ко се при тучи или свађи маши ватреног оружја, казниће се затвором до две године и новчаном казном.

ICCS code

* Став (1) и (2)
  + 020122

### Излагање опасности

### Члан 125

1. Ко друго лице остави без помоћи у стању или приликама опасним за живот или здравље које је сам поузроковао, казниће се затвором од три месеца до три године.
2. Ако је услед дела из става 1. овог члана наступило тешко нарушење здравља или друга тешка телесна повреда остављеног лица, учинилац ће се казнити затвором од једне до пет година.
3. Ако је услед дела из става 1. овог члана наступила смрт остављеног лица, учинилац ће се казнити затвором од једне до осам година.
4. Ако је дело из ст. 1. до 3. овог члана учињено према малолетном лицу или бременитој жени, учинилац ће се за дело из става 1. казнити затвором од шест месеци до пет година, за дело из става 2. затвором од једне до осам година, а за дело из става 3. затвором од две до дванаест година.

ICCS code

* Став (1)
  + 02071
* Став (2)
  + 02071
* Став (3)
  + 0109
* Став (4)
  + 02071
    - Варијабла разврставања могуће жртве STV1 (малолетно лице)

### Напуштање немоћног лица

### Члан 126

1. Ко немоћно лице које му је поверено или о којем је иначе дужан да се стара остави без помоћи у стању или приликама опасним за живот или здравље, казниће се затвором од три месеца до три године.
2. Ако је услед дела из става 1. овог члана наступило тешко нарушење здравља или друга тешка телесна повреда остављеног лица, учинилац ће се казнити затвором од једне до пет година.
3. Ако је услед дела из става 1. овог члана наступила смрт остављеног лица, учинилац ће се казнити затвором од једне до осам година.

ICCS code

* Став (1)
  + 02061
* Став (2)
  + 02061
* Став (3)
  + 01031

### Непружање помоћи

### Члан 127

1. Ко не пружи помоћ лицу које се налази у непосредној опасности за живот иако је то могао учинити без опасности за себе или другог, казниће се новчаном казном или затвором до две године.
2. Ако је услед непружања помоћи наступило тешко нарушење здравља или друга тешка телесна повреда лица које се налазило у непосредној опасности за живот, учинилац ће се казнити новчаном казном или затвором до три године.
3. Ако је услед непружања помоћи наступила смрт лица које се налазило у непосредној опасности за живот, учинилац ће се казнити затвором од три месеца до пет година.

ICCS code

* Став (1)
  + 02069
* Став (2)
  + 02069
* Став (3)
  + 0109

Глава четрнаеста

КРИВИЧНА ДЕЛА ПРОТИВ СЛОБОДА И ПРАВА ЧОВЕКА И ГРАЂАНИНА

Повреда равноправности

Члан 128

1. Ко због националне или етничке припадности, расе или вероисповести или због одсуства те припадности или због разлика у погледу политичког или другог убеђења, пола, инвалидитета, сексуалне оријентације, родног идентитета, језика, образовања, друштвеног положаја, социјалног порекла, имовног стања или неког другог личног својства, другоме ускрати или ограничи права човека и грађанина утврђена Уставом, законима или другим прописима или општим актима или потврђеним међународним уговорима или му на основу ове разлике даје повластице или погодности, казниће се затвором до три године.
2. Ако дело из става 1. овог члана учини службено лице у вршењу службе, казниће се затвором од три месеца до пет година.

ICCS code

* Став (1)
  + 0210
* Став (2)
  + 0210
    - Варијабла разврставања учиниоца LS1.2 (службено лице)

Повреда права употребе језика и писма

Члан 129

Ко супротно прописима о употреби језика и писма народа или припадника мањинских националних и етничких заједница који живе у Србији ускрати или ограничи грађанину да при остваривању својих права или при обраћању органима или организацијама употреби језик или писмо којим се служи, казниће се новчаном казном или затвором до једне године.

ICCS code

* + 0210

Повреда слободе изражавања националне или етничке припадности

Члан 130

1. Ко спречава другог да изражава своју националну или етничку припадност или културу, казниће се новчаном казном или затвором до једне године.
2. Казном из става 1. овог члана казниће се и ко принуђава другог да се изјашњава о својој националној или етничкој припадности.
3. Ако дело из ст. 1. и 2. овог члана учини службено лице у вршењу службе, казниће се затвором до три године.

ICCS code

* Став (1)
  + 0210
* Став (2)
  + 0210
* Став (3)
  + 0210
    - Варијабла разврставања учиниоца LS1.2 (службено лице)

Повреда слободе исповедања вере и вршења верских обреда

Члан 131

1. Ко спречава или ограничава слободу веровања или исповедања вере, казниће се новчаном казном или затвором до једне године.
2. Казном из става 1. овог члана казниће се и ко спречава или омета вршење верских обреда.
3. Ко принуђава другог да се изјашњава о свом верском уверењу, казниће се новчаном казном или затвором до једне године.
4. Службено лице које учини дело из ст. 1. до 3. овог члана, казниће се затвором до три године.

ICCS code

* Став (1)
  + 08031
* Став (2)
  + 08012
* Став (3)
  + 08031
* Став (4)
  + 08031
    - Варијабла разврставања учиниоца LS1.2 (службено лице)

Противправно лишење слободе

Члан 132

1. Ко другог противправно затвори, држи затвореног или му на други начин противправно одузме или ограничи слободу кретања, казниће се затвором до три године.
2. Ако дело из става 1. овог члана учини службено лице злоупотребом свог положаја или овлашћења, казниће се затвором од шест месеци до пет година.
3. Ако је противправно лишење слободе трајало дуже од тридесет дана или је вршено на свиреп начин или је лицу које је противправно лишено слободе услед тога тешко нарушено здравље или су наступиле друге тешке последице, учинилац ће се казнити затвором од једне до осам година.
4. Ако је услед дела из ст. 1. и 3. овог члана наступила смрт лица које је противправно лишено слободе, учинилац ће се казнити затвором од две до дванаест година.
5. За покушај дела из става 1. овог члана казниће се.

ICCS code

* Став (1)
  + 020222
* Став (2)
  + 020222
    - Варијабла разврставања учиниоца LS1.2 (службено лице)
* Став (3)
  + 020222
* Став (4)
  + 01031

Повреда слободе кретања и настањивања

Члан 133

1. Ко противправно ускрати или ограничи грађанину Србије слободу кретања или настањивања на територији Србије, казниће се новчаном казном или затвором до једне године.
2. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1)
  + 020229
* Став (2)
  + 020229
    - Варијабла разврставања учиниоца LS1.2 (службено лице)

Отмица

Члан 134

1. Ко силом, претњом, обманом или на други начин одведе или задржи неко лице у намери да од њега или другог лица изнуди новац или какву другу имовинску корист или да њега или кога другог принуди да нешто учини, не учини или трпи, казниће се затвором од две до десет година.
2. Ко ради остварења циља отмице прети убиством или тешком телесном повредом отетом лицу, казниће се затвором од три до дванаест година.
3. Ако је отето лице задржано дуже од десет дана или је према њему поступано на свиреп начин или му је тешко нарушено здравље или су наступиле друге тешке последице или ко дело из става 1. овог члана учини према малолетном лицу,учинилац ће се казнити затвором од три до петнаест година.
4. Ако је услед дела из ст. 1. до 3. овог члана наступила смрт отетог лица или је дело извршено од стране групе, учинилац ће се казнити затвором од пет до осамнаест година.
5. Ако је дело из ст. 1. до 3. овог члана извршено од стране организоване криминалне групе, учинилац ће се казнити затвором од најмање пет година.

ICCS code

* Став (1)
  + 020221
* Став (2)
  + 020221
* Став (3)
  + 020221
    - Варијабла разврставања могуће жртве STV1 (малолетно лице)
* Став (4)
  + 01031 (у случају када “отето лице преминуло” )
  + 020221 (у случају када је “неколико лица организовано учинило кривично дело )
  + Став (5)
  + 020221
    - Варијабла разврставања догађаја SiC1 (у вези са организованим криминалом)

**Принуда**

Члан 135

1. Ко другог силом или претњом принуди да нешто учини или не учини или трпи, казниће се затвором до три године.
2. Ко дело из става 1. овог члана учини на свиреп начин или претњом убиством или тешком телесном повредом или отмицом, казниће се затвором од шест месеци до пет година.
3. Ако је услед дела из ст. 1. и 2. овог члана наступила тешка телесна повреда или друге тешке последице, учинилац ће се казнити затвором од једне до десет година.
4. Ако је услед дела из ст. 1. и 2. овог члана наступила смрт принуђеног лица или је дело извршено од стране групе, учинилац ће се казнити затвором од три до дванаест година.
5. Ако је дело из ст. 1. и 2. овог члана извршено од стране организоване криминалне групе, учинилац ће се казнити затвором од пет до петнаест година.

ICCS code

* Став (1)
  + 02051
* Став (2)
  + 02051
* Став (3)
  + 02051
* Став (4) у вези ст. 1. и 2.
  + 02051 (у случају када је “неколико лица организовано учинило кривично дело)
  + 01031 (у случају смрти)
* Став (5)
  + 02051
    - Варијабла разврставања догађаја SiC1 (у вези са организованим криминалом)

**Изнуђивање исказа**

Члан 136

1. Службено лице које у вршењу службе употреби силу или претњу или друго недопуштено средство или недопуштен начин у намери да изнуди исказ или неку другу изјаву од окривљеног, сведока, вештака или другог лица, казниће се затвором од три месеца до пет година.
2. Ако је изнуђивање исказа или изјаве праћено тешким насиљем или ако су услед изнуђеног исказа наступиле нарочито тешке последице за окривљеног у кривичном поступку, учинилац ће се казнити затвором од две до десет година.

ICCS code

* Став (1) и (2)
  + 08061
    - Варијабла разврставања учиниоца LS1.2 (службено лице)

Злостављање и мучење

Члан 137

1. Ко злоставља другог или према њему поступа на начин којим се вређа људско достојанство, казниће се затвором до једне године.
2. Ко применом силе, претње, или на други недозвољени начин другоме нанесе велики бол или тешке патње с циљем да од њега или од трећег лица добије признање, исказ или друго обавештење или да се он или неко треће лице застраши или незаконито казни, или то учини из друге побуде засноване на било каквом облику дискриминације, казниће се затвором од шест месеци до пет година.
3. Ако дело из ст. 1. и 2. овог члана учини службено лице у вршењу службе, казниће се за дело из става 1. затвором од три месеца до три године, а за дело из става 2. затвором од две до десет година.

ICCS code

* Став (1), (2) и (3)
  + 11011
  + у вези са ставом 3.
    - Варијабла разврставања учиниоца LS1.2 (службено лице)

Угрожавање сигурности

Члан 138

1. Ко угрози сигурност неког лица претњом да ће напасти на живот или тело тог лица или њему блиског лица, казниће се новчаном казном или затвором до једне године.
2. Ко дело из става 1. овог члана учини према више лица или ако је дело изазвало узнемиреност грађана или друге тешке последице, казниће се затвором од три месеца до три године.
3. Ко дело из става 1. овог члана учини према председнику Републике, народном посланику, председнику Владе, члановима Владе, судији Уставног суда, судији, јавном тужиоцу и заменику јавног тужиоца, адвокату, полицијском службенику и лицу које обавља послове од јавног значаја у области информисања у вези са пословима које обавља, казниће се затвором од шест месеци до пет година.

ICCS code

* Став (1), (2) и (3)
  + 020121

Прогањање

Члан 138а

1. Ко у току одређеног временског периода упорно:
   1. друго лице неовлашћено прати или предузима друге радње у циљу физичког приближавања том лицу противно његовој вољи;
   2. противно вољи другог лица настоји да са њим успостави контакт непосредно, преко трећег лица или путем средстава комуникације;
   3. злоупотребљава податке о личности другог лица или њему блиског лица ради наручивања робе или услуга;
   4. прети нападом на живот, тело или слободу другог лица или њему блиског лица;
   5. предузима друге сличне радње на начин који може осетно да угрози лични живот лица према коме се радње предузимају, казниће се новчаном казном или затвором до три године.
2. Ако је делом из става 1. овог члана изазвана опасност по живот, здравље или тело лица према коме је дело извршено или њему блиског лица, учинилац ће се казнити затвором од три месеца до пет година.
3. Ако је услед дела из става 1. овог члана наступила смрт другог лица или њему блиског лица, учинилац ће се казнити затвором од једне до десет година.

ICCS code

* Став (1), тачка 1) до тачке 5)
  + 02082
* Став (2)
  + 02082
* Став (3)
  + 01031

Нарушавање неповредивости стана

Члан 139

1. Ко неовлашћено продре у туђ стан или туђе затворене просторе или се на захтев овлашћеног лица из тог стана или простора не удаљи, казниће се новчаном казном или затвором до једне године.
2. Ако је дело из става 1. овог члана учинило службено лице у вршењу службе, казниће се затвором до три године.
3. За покушај дела из ст. 1. и 2. овог члана казниће се.

ICCS code

* Став (1)
  + 0509
* Став (2)
  + 0509
    - Варијабла разврставања учиниоца LS1.2 (службено лице)
* Став (3)
  + 0509

Противзаконито претресање

Члан 140

Службено лице које у вршењу службе противзаконито врши претресање стана, просторија или лица, казниће се затвором до три године.

ICCS code

* + 07033

Неовлашћено откривање тајне

Члан 141

1. Адвокат, лекар или друго лице које неовлашћено открије тајну коју је сазнало у вршењу свог позива, казниће се новчаном казном или затвором до једне године.
2. Неће се казнити за дело из става 1. овог члана ко открије тајну у општем интересу или интересу другог лица, који је претежнији од интереса чувања тајне.

ICCS code

* Став (1)
  + 02111
    - Варијаба Однос између жртве и учиниоца ViP8 (Однос ауторитет / неговање)

Повреда тајности писма и других пошиљки

Члан 142

1. Ко неовлашћено отвори туђе писмо, телеграм или какво друго затворено писмено или пошиљку или на други начин повреди њихову тајност или ко неовлашћено задржи, прикрије, уништи или другом преда туђе писмо, телеграм или другу пошиљку или ко повреди тајност електронске поште или другог средства за телекомуникацију, казниће се новчаном казном или затвором до две године.
2. Казном из става 1. овог члана казниће се и ко саопшти другом садржину коју је сазнао повредом тајности туђег писма, телеграма или каквог другог затвореног писмена или пошиљке или се том садржином послужи.
3. Ако дело из ст. 1. и 2. овог члана учини службено лице у вршењу службе, казниће се затвором од шест месеци до три године.

ICCS code

* Став (1), (2) и (3)
  + 02111
  + У вези става 3.
    - Варијабла разврставања учиниоца LS1.2 (службено лице)

Неовлашћено прислушкивање и снимање

Члан 143

1. Ко посебним уређајима неовлашћено прислушкује или снима разговор, изјаву или какво саопштење који му нису намењени, казниће се новчаном казном или затвором од три месеца до три године.
2. Казном из става 1. овог члана казниће се и ко омогући непозваном лицу да се упозна са разговором, изјавом или саопштењем који су неовлашћено прислушкивани, односно тонски снимани.
3. Ако је дело из ст. 1. и 2. овог члана учинило службено лице у вршењу службе, казниће се затвором од шест месеци до пет година.

ICCS code

* Став (1), (2) и (3)
  + 02111

У вези става 3.

* + - Варијабла разврставања учиниоца LS1.2 (службено лице)

Неовлашћено фотографисање

Члан 144

1. Ко неовлашћено начини фотографски, филмски, видео или други снимак неког лица и тиме осетно задре у његов лични живот или ко такав снимак преда или показује трећем лицу или му на други начин омогући да се са њим упозна, казниће се новчаном казном или затвором до једне године.
2. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1)
  + 02111
* Став (2)
  + 02111
    - Варијабла разврставања учиниоца LS1.2 (службено лице)

Неовлашћено објављивање и приказивање туђег списа, портрета и снимка

Члан 145

1. Ко објави или прикаже спис, портрет, фотографију, филм или фонограм личног карактера без пристанка лица које је спис саставило или на кога се спис односи, односно без пристанка лица које је приказано на портрету, фотографији или филму или чији је глас снимљен на фонограму или без пристанка другог лица чији се пристанак по закону тражи и тиме осетно задре у лични живот тог лица, казниће се новчаном казном или затвором до две године.
2. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1)

02111

* Став (2)

02111

* + - Варијабла разврставања учиниоца LS1.2 (службено лице)

Неовлашћено прикупљање личних података

Члан 146

1. Ко податке о личности који се прикупљају, обрађују и користе на основу закона неовлашћено прибави, саопшти другом или употреби у сврху за коју нису намењени, казниће се новчаном казном или затвором до једне године.
2. Казном из става 1. овог члана казниће се и ко противно закону прикупља податке о личности грађана или тако прикупљене податке користи.
3. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1)

02111

* Став (2)

02111

* Став (3)

02111

* + - Варијабла разврставања учиниоца LS1.2 (службено лице)

Повреда права на подношење правног средства

Члан 147

1. Ко спречи другог да користи право на подношење молбе, пријаве, тужбе, жалбе, приговора, другог правног средства, као и другог поднеска, казниће се новчаном казном или затвором до једне године.
2. Ако дело из става 1. овог члана учини службено лице у вршењу службе, казниће се затвором од три месеца до три године.

ICCS code

* Став (1) и (2)
  + 08061
  + У вези става 2.
    - Варијабла разврставања учиниоца LS1.2 (службено лице)

Повреда слободе говора и јавног иступања

Члан 148

1. Ко другом на противправан начин ускрати или ограничи слободу говора или јавног иступања, казниће се новчаном казном или затвором до једне године.
2. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1) и (2)
  + 08031
  + У вези става 2.
    - Варијабла разврставања учиниоца LS1.2 (службено лице)

Спречавање штампања и растурања штампаних ствари и емитовање програма

Члан 149

1. Ко неовлашћено спречи или омета штампање, снимање, продају или растурање књига, часописа, новина, аудио и видео касета или других сличних штампаних или снимљених ствари, казниће се новчаном казном или затвором до једне године.
2. Казном из става 1. овог члана казниће се и ко неовлашћено спречи или омета емитовање радио и телевизијског програма.
3. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1), (2) и (3)
  + 08031
  + У вези става 3.
    - Варијабла разврставања учиниоца LS (службено лице)

Спречавање објављивања одговора и исправке

Члан 150

Ко супротно правноснажној одлуци суда одбије или спречи објављивање одговора или исправке објављеног нетачног податка или обавештења којим се повређује нечије право или интерес, казниће се новчаном казном или затвором до једне године.

ICCS code

* + 08062

Спречавање јавног скупа

Члан 151

1. Ко силом, претњом, обманом или на други начин спречи или омета јавни скуп који је организован у складу са законом, уколико нису остварена обележја неког другог тежег кривичног дела, казниће се новчаном казном или затвором до две године.
2. Ако дело из става 1. овог члана учини службено лице у вршењу службе, казниће се затвором од три месеца до три године.

ICCS code

* Став (1) и (2)

08039

У вези става 2.

* + - Варијабла разврставања учиниоца LS (службено лице)

Спречавање политичког, синдикалног и другог удруживања и деловања

Члан 152

1. Ко свесним кршењем закона или на други противправан начин спречи или омета политичко, синдикално или друго удруживање или деловање грађана или деловање њихових политичких, синдикалних или других удружења, казниће се новчаном казном или затвором до две године.
2. Ако дело из става 1. овог члана учини службено лице у вршењу службе, казниће се затвором од три месеца до три године.

ICCS code

* Став (1) и (2)

080329

У вези става 2.

* + - Варијабла разврставања учиниоца LS (службено лице)

Гоњење за кривична дела против слобода и права човека и грађанина

Члан 153

(1) Гоњење за дело из чл. 139. Став (1), 142. ст. 1. и 2, 143. ст. 1. и 2, 144. Став (1), 145. Став (1), 146. ст. 1. и 2. и 147. Став (1). овог законика предузима се по приватној тужби.

(2) Гоњење за дело из чл. 141, 149. ст. 1. и 2, 150, 151. Став (1). и 152. Став (1). овог законика предузима се по предлогу.

Глава петнаеста

КРИВИЧНА ДЕЛА ПРОТИВ ИЗБОРНИХ ПРАВА

Повреда права кандидовања

Члан 154

Ко кршењем закона или на други противправан начин спречи или омета кандидовање на изборима, казниће се новчаном казном или затвором до једне године.

ICCS code

08079

Повреда права гласања

Члан 155

1. Ко другог у намери да му онемогући вршење права гласања, противзаконито не упише у списак гласача, избрише из тог списка или га на други противправан начин спречи или омете да гласа, казниће се новчаном казном или затвором до једне године.
2. Ко силом или претњом принуди другог да на изборима, гласању о опозиву или на референдуму врши или не врши право гласања или да гласа за или против одређеног кандидата односно предлога, казниће се затвором од три месеца до три године.

ICCS code

* Став (1)

08071

* Став (2)

08071

Давање и примање мита у вези са гласањем

Члан 156

1. Ко другоме нуди, даје, обећа награду, поклон или какву другу корист да на изборима или референдуму гласа или не гласа или да гласа у корист или против одређеног лица односно предлога, казниће се новчаном казном или затвором до три године.
2. Казном из става 1. овог члана казниће се и ко захтева или прими поклон или какву другу корист да на изборима или референдуму гласа или не гласа или да гласа у корист или против одређеног лица односно предлога.
3. Ако дело из става 1. овог члана учини члан бирачког одбора или друго лице у вршењу дужности у вези са гласањем, казниће се затвором од три месеца до пет година.
4. Поклон или друга корист одузеће се.

ICCS code

* Став (1), (2) и (3)

07039

Злоупотреба права гласања

Члан 157

1. Ко на изборима или на референдуму гласа уместо другог лица под његовим именом или на истом гласању гласа више од једанпут или користи више од једног гласачког листића, казниће се новчаном казном или затвором до једне године.
2. Члан бирачког одбора који омогући другоме да изврши дело из става 1. овог члана, казниће се новчаном казном или затвором до две године.

ICCS code

* Став (1) и (2)

08079

Састављање нетачних бирачких спискова

Члан 158

Ко у намери утицања на резултате избора или на референдуму, сачини нетачан бирачки списак, казниће се новчаном казном или затвором до три године.

ICCS code

08079

Спречавање одржавања гласања

Члан 159

1. Ко силом, претњом или на други противправан начин спречи одржавање гласања на бирачком месту, казниће се затвором до три године.
2. Ко омета гласање изазивањем нереда на бирачком месту услед чега гласање буде прекинуто, казниће се новчаном казном или затвором до две године.

ICCS code

* Став (1) и (2)

08079

Повреда тајности гласања

Члан 160

1. Ко на изборима или референдуму повреди тајност гласања, казниће се новчаном казном или затвором до шест месеци.
2. Ако дело из става 1. овог члана учини члан бирачког одбора или друго лице у вршењу дужности у вези са гласањем, казниће се новчаном казном или затвором до две године.

ICCS code

* Став (1) и (2)

08079

Фалсификовање резултата гласања

Члан 161

Члан органа за спровођење избора или референдума или друго лице које врши дужности у вези са гласањем, који додавањем или одузимањем гласачких листића или гласова при пребројавању или на други начин измени број гласачких листића или гласова или објави неистинит резултат гласања, казниће се затвором од шест месеци до пет година.

ICCS code

08079

Уништавање докумената о гласању

Члан 162

1. Ко уништи, оштети, одузме или прикрије гласачки листић или неки други документ о гласању на изборима или на референдуму, казниће се новчаном казном или затвором до једне године.
2. Ако дело из става 1. овог члана учини члан бирачког одбора или друго лице у вршењу дужности у вези са гласањем, казниће се затвором од три месеца до три године.

ICCS code

* Став (1) и (2)

08079

Глава шеснаеста

КРИВИЧНА ДЕЛА ПРОТИВ ПРАВА ПО ОСНОВУ РАДА

Повреда права по основу рада и права из социјалног осигурања

Члан 163

Ко се свесно не придржава закона или других прописа, колективних уговора и других општих аката о правима по основу рада и о посебној заштити на раду омладине, жена и инвалида или о правима из социјалног осигурања и тиме другом ускрати или ограничи право које му припада, казниће се новчаном казном или затвором до две године.

ICCS code

08082

Повреда права при запошљавању и за време незапослености

Члан 164

1. Ко свесним кршењем прописа или на други противправан начин ускрати или ограничи право грађана на слободно запошљавање на територији Србије под једнаким условима, казниће се новчаном казном или затвором до једне године.
2. Казном из става 1. овог члана казниће се и ко се свесно не придржава закона или других прописа или општих аката о правима грађана за време незапослености и тиме незапосленом лицу ускрати или ограничи право које му припада.

ICCS code

* Став (1)

08081

* Став (2)

08082

Повреда права на управљање

Члан 165

1. Ко силом, претњом, свесним кршењем прописа или на други противправан начин спречи или омета одлучивање органа управљања или члана органа управљања да учествује у раду и одлучивању у том органу, казниће се новчаном казном или затвором до једне године.
2. Ако је дело из става 1. овог члана учинило службено или одговорно лице злоупотребом положаја или овлашћења, казниће се новчаном казном или затвором до две године.

ICCS code

* Став (1) и (2)

0808

У вези става 2.

* + - Варијабла разврставања учиниоца LS1.2 (службено лице)

Повреда права на штрајк

Члан 166

1. Ко силом, претњом или на други противправан начин спречи или омета запослене да, у складу са законом, организују штрајк, учествују у њему или на други начин остварују право на штрајк, казниће се новчаном казном или затвором до две године.
2. Казном из става 1. овог члана казниће се послодавац или одговорно лице који отпусти једног или више запослених са посла због њиховог учешћа у штрајку који је организован у складу са законом или према њима примени друге мере којима се повређују њихова права из рада.

ICCS code

* Став (1)

08081

* Став (2)

08081

Злоупотреба права на штрајк

Члан 167

Ко организује или води штрајк супротно закону или другим прописима и тиме доведе у опасност живот или здравље људи или имовину већег обима или ако су услед тога наступиле друге тешке последице, уколико тиме нису остварена обележја неког другог кривичног дела, казниће се затвором до три године.

ICCS code

08081

Злоупотреба права из социјалног осигурања

Члан 168

Ко симулирањем или проузроковањем болести или неспособности за рад или на други противправан начин постигне да му се призна неко право из социјалног осигурања које му по закону или другим прописима или општим актима не припада, казниће се новчаном казном или затвором до једне године.

ICCS code

0809

Непредузимање мера заштите на раду

Члан 169

1. Лице одговорно за предузимање мера заштите на раду које се свесно не придржава закона или других прописа или општих аката о мерама заштите на раду услед чега може наступити опасност за живот или здравље запослених, казниће се затвором до три године.
2. Ако изрекне условну осуду, суд може одредити обавезу учиниоцу да у одређеном року поступи по прописима о мерама заштите на раду.

ICCS code

* Став (1)

09021

Глава седамнаеста

КРИВИЧНА ДЕЛА ПРОТИВ ЧАСТИ И УГЛЕДА

Увреда

Члан 170

1. Ко увреди другог, казниће се новчаном казном од двадесет до сто дневних износа или новчаном казном од четрдесет хиљада до двеста
2. Ако је дело из става 1. овог члана учињено путем штампе, радија, телевизије или сличних средстава или на јавном скупу, учинилац ће се казнити новчаном казном од осамдесет до двестачетрдесет дневних износа или новчаном казном од стопедесет хиљада до четристопедесет хиљада динара.
3. Ако је увређени увреду узвратио, суд може обе или једну страну казнити или ослободити од казне.
4. Неће се казнити за дело из ст. 1. до 3. овог члана учинилац, ако је излагање дато у оквиру озбиљне критике у научном, књижевном или уметничком делу, у вршењу службене дужности, новинарског позива, политичке делатности, у одбрани неког права или заштити оправданих интереса, ако се из начина изражавања или из других околности види да то није учинио у намери омаловажавања.

ICCS code

* Став (1) и (2)

0209

Члан 171

*ICCS code 0209(Брисано)*

Изношење личних и породичних прилика

Члан 172

1. Ко износи или проноси штогод из личног или породичног живота неког лица што може шкодити његовој части или угледу, казниће се новчаном казном или затвором до шест месеци.

(2) Ако је дело из става 1. овог члана учињено путем штампе, радија, телевизије или сличних средстава или на јавном скупу, учинилац ће се казнити новчаном казном или затвором до једне године.

1. Ако је оно што се износи или проноси довело или могло довести до тешких последица за оштећеног, учинилац ће се казнити затвором до три године.
2. За изношење или проношење личних или породичних прилика које је учињено у вршењу службене дужности, новинарског позива, одбрани неког права или при заштити оправданих интереса, учинилац се неће казнити, ако докаже истинитост свог тврђења или ако докаже да је имао основаног разлога да поверује у истинитост оног што је износио или проносио.
3. Истинитост или неистинитост оног што се износи или проноси из личног или породичног живота неког лица не може се доказивати, осим у случајевима из става 4. овог члана.

ICCS code

* Став (1), (2) и (3)

0209

Повреда угледа Србије

Члан 173

Ко јавно изложи порузи Србију, њену заставу, грб или химну, казниће се новачном казном или затвором до три месеца.

ICCS code

0809

Повреда угледа због расне, верске, националне или друге припадности

Члан 174

Ко јавно изложи порузи лице или групу због припадности одређеној раси, боји коже, вери, националности, етничког порекла или неког другог личног својства, казниће се новчаном казном или затвором до годину дана.

ICCS code

02091

Повреда угледа стране државе или међународне организације

Члан 175

1. Ко јавно изложи порузи страну државу, њену заставу, грб или химну, казниће се новчаном казном или затвором до три месеца.
2. Казном из става 1. овог члана казниће се и ко јавно изложи порузи Организацију уједињених нација, Међународни црвени крст или другу међународну организацију чија је Србија члан.

ICCS code

* Став (1) и (2)

0809

Некажњавање за кривична дела из чл. 173. до 175.

Члан 176

Неће се казнити за дело из чл. 173. до 175. овог законика учинилац ако је излагање дато у оквиру озбиљне критике у научном, књижевном или уметничком делу, у извршавању службене дужности, новинарског позива, политичке делатности, у одбрани неког права или заштите оправданих интереса, ако се из начина изражавања или из других околности види да то није учинио у намери омаловажавања или ако докаже истинитост свог тврђења или да је имао основаног разлога да поверује у истинитост онога што је износио или проносио.

Гоњење за кривична дела против части и угледа

Члан 177

1. Гоњење за дело из чл. 170. до 172. овог законика предузима се по приватној тужби.
2. Ако су дела из чл. 170. до 172. овог законика учињена према умрлом лицу, гоњење се предузима по приватној тужби брачног друга или лица које је са умрлим живело у трајној ванбрачној заједници, сродника у правој линији, усвојиоца, усвојеника, брата или сестре умрлог лица.
3. Гоњење за кривично дело из члана 175. овог законика предузима се по одобрењу републичког јавног тужиоца.

Глава осамнаеста

КРИВИЧНА ДЕЛА ПРОТИВ ПОЛНЕ СЛОБОДЕ

Силовање

Члан 178

1. Ко принуди другог на обљубу или са њом изједначен чин употребом силе или претњом да ће непосредно напасти на живот или тело тог или њему блиског лица, казниће се затвором од пет до дванаест година.
2. Ако је дело из става 1. овог члана учињено претњом да ће се за то или њему блиско лице открити нешто што би шкодило његовој части или угледу или претњом другим тешким злом,учинилац ће се казнити затвором од две до десет година.
3. Ако је услед дела из ст. 1. и 2. овог члана наступила тешка телесна повреда лица према којем је дело извршено или ако је дело извршено од стране више лица или на нарочито свиреп или нарочито понижавајући начин или према малолетнику или је дело имало за последицу трудноћу, учинилац ће се казнити затвором од пет до петнаест година.
4. Ако је услед дела из ст. 1. и 2. овог члана наступила смрт лица према којем је дело извршено или је дело учињено према детету,учинилац ће се казнити затвором најмање десет година или доживотним затвором.

ICCS code

* Став (1)

030111

* Став (2)

030112

* Став (3) у вези ст. 1. и 2.

03011

* + - Варијабла разврставања могуће жртве STV1 (малолетно лице)
* Став (4) у вези ст. 1. и 2.

01031 (у случају смрти)

030113  (у случају да је учињено над дететом)

Обљуба над немоћним лицем

Члан 179

1. Ко над другим изврши обљубу или са њом изједначен чин искористивши душевно обољење, заостали душевни развој, другу душевну поремећеност, немоћ или какво друго стање тог лица услед којег оно није способно за отпор, казниће се затвором од пет до дванаест година.
2. Ако је услед дела из става 1. овог члана наступила тешка телесна повреда немоћног лица или ако је дело извршено од стране више лица или на нарочито свиреп или нарочито понижавајући начин или је учињено према малолетнику или је дело имало за последицу трудноћу, учинилац ће се казнити затвором од пет до петнаест година.
3. Ако је услед дела из ст. 1. и 2. овог члана наступила смрт лица према којем је дело извршено или ако је дело учињено према детету, учинилац ће се казнити затвором најмање десет година или доживотним затвором.

ICCS code

* Став (1)

030112

* Став (2)

030112

* + - Варијабла разврставања могуће жртве STV1 (малолетно лице)
* Става (3) у вези ст. 1 и 2.

01031 (у случају смрти)

030113 (у случају да је учињено над дететом)

Обљуба са дететом

Члан 180

1. Ко изврши обљубу или са њом изједначен чин са дететом, казниће се затвором од пет до дванаест година.
2. Ако је услед дела из става 1. овог члана наступила тешка телесна повреда детета према којем је дело извршено или је дело извршено од стране више лица или је дело имало за последицу трудноћу, учинилац ће се казнити затвором од пет до петнаест година.
3. Ако је услед дела из ст. 1. и 2. овог члана наступила смрт детета, учинилац ће се казнити затвором најмање десет година или доживотним затвором.
4. Неће се казнити за дело из става 1. овог члана учинилац, ако између њега и детета не постоји значајнија разлика у њиховој душевној и телесној зрелости.

ICCS code

* Став (1)

030113

* Став (2)

030113

* Став (3)

01031 (у случају смрти)

Обљуба злоупотребом положаја

Члан 181

1. Ко злоупотребом свог положаја наведе на обљубу или са њом изједначен чин лице које се према њему налази у односу какве подређености или зависности, казниће се затвором од три месеца до три године.
2. Наставник, васпитач, старалац, усвојилац, родитељ, очух, маћеха или друго лице које злоупотребом свог положаја или овлашћења изврши обљубу или са њом изједначен чин са малолетником који му је поверен ради учења, васпитавања, старања или неге, казниће се затвором од једне до десет година.
3. Ако је дело из става 2. овог члана учињено према детету, учинилац ће се казнити затвором од пет до дванаест година.
4. Ако је дело из ст. 1. до 3. овог члана имало за последицу трудноћу,

учинилац ће се казнити за дело из става 1. затвором од шест месеци до пет година, за дело из става 2. затвором од две до дванаест година, а за дело из става 3. затвором од пет до петнаест година.

1. Ако је услед дела из става 3. овог члана наступила смрт детета, учинилац ће се казнити затвором најмање десет година или доживотним затвором.

ICCS code

* Став (1)
  + 03011
* Став (2)
  + 03011
* Варијабла разврставања жртве/учиниоца
  + - * ViP3
  + Родитељ
  + Усвојитељ, хранитељ, ако је у крвном сродству са жртвом
    - * ViP4 (усвојитељ, хранитељ, маћеха/очух, ако нису у крвном сродству, ако су у истом

домаћинству)

* + - * ViP8 (наставник, инструктор, жаштитник/тутор )
      * ViP9 (усвојитељ, хранитељ, маћеха/очух, ако нису у крвном сродству, ако нису у истом

домаћинству)

* Став (3)
  + 03011
    - Варијабла разврставања могуће жртве STV1 (малолетно лице)
* Став (4) у вези са ст. 1, 2. и 3.
  + 03011
* Став (5)
  + 01031 (у случају смрти)
    - Варијабла разврставања могуће жртве STV1 (малолетно лице)

Недозвољене полне радње

Члан 182

1. Ко под условима из чл. 178. ст. 1. и 2, 179. Став (1). и 181. ст. 1. и 2. овог законика изврши неку другу полну радњу, казниће се новчаном казном или затвором до три године.
2. Ко под условима из члана 180. Став (1). и члана 181. Став (3). овог законика изврши неку другу полну радњу, казниће се затвором од шест месеци до пет година.
3. Ако је услед дела из ст. 1. и 2. овог члана наступила тешка телесна повреда лица према којем је дело извршено или ако је дело извршено од стране више лица или на нарочито свиреп или нарочито понижавајући начин, учинилац ће се казнити затвором од две до десет година.
4. Ако је услед дела из ст. 1. и 2. овог члана наступила смрт лица према којем је дело извршено, учинилац ће се казнити затвором најмање пет година.

ICCS code

* Став (1)
  + 030121
* Став (2)
  + 030121
* Став (3)
  + 030121
* Став (4) у вези ст. 1. и 2.
  + 01031 (у случају смрти)

Полно узнемиравање

Члан 182а

1) Ко полно узнемирава друго лице, казниће се новчаном казном или затвором до шест месеци.

1. Ако је дело из става казном или затвором до шест месеци.
2. Ако је дело из става 1. овог члана учињено према малолетном лицу, учинилац ће се казнити затвором од три месеца до три године.
3. Полно узнемиравање јесте свако вербално, невербално или физичко понашање које има за циљ или представља повреду достојанства лица у сфери полног живота, а које изазива страх или ствара непријатељско, понижавајуће или увредљиво окружење.
4. Гоњење за дело из става 1. овог члана предузима се по предлогу.

ICCS code

* Став (1)
  + 030122
* Став (2)
  + 030122

Подвођење и омогућавање вршења полног односа

Члан 183

1. Ко подведе малолетно лице ради вршења обљубе, са њом изједначеног чина или друге полне радње, казниће се затвором од једне до осам година и новчаном казном.
2. Ко омогућава вршење обљубе, са њом изједначеног чина или друге полне радње са малолетним лицем, казниће се затвором од шест месеци до пет година и новчаном казном.

ICCS code

* Став (1) и (2)
  + 03022 (инклузивна варијабла „мамити дете“)

Посредовање у вршењу проституције

Члан 184

1. Ко наводи или подстиче другог на проституцију или учествује у предаји неког лица другоме ради вршења проституције или ко путем средстава јавног информисања и других сличних средстава пропагира или рекламира проституцију, казниће се затвором од шест месеци до пет година и новчаном казном.
2. Ако је дело из става 1. овог члана извршено према малолетном лицу, учинилац ће се казнити затвором од једне до десет година и новчаном казном.

ICCS code

* Став (1)
  + 03021
    - (варијабла која се додаје ‘’Сексуално искоришћавање пунолетних лица” )
* Став (2)
  + 03022
    - Варијабла разврставања могуће жртве STV1 (малолетно лице)

Приказивање, прибављање и поседовање порнографског материјала и искоришћавање малолетног лица за порнографију

Члан 185

1. Ко малолетнику прода, прикаже или јавним излагањем или на други начин учини доступним текстове, слике, аудио-визуелне или друге предмете порнографске садржине или му прикаже порнографску представу, казниће се новчаном казном или затвором до шест месеци.
2. Ко искористи малолетника за производњу слика, аудио-визуелних или других предмета порнографске садржине или за порнографску представу, казниће се затвором од шест месеци до пет година.
3. Ако је дело из ст. 1. и 2. овог члана извршено према детету, учинилац ће се казнити за дело из става 1. затвором од шест месеци до три године, а за дело из става 2. затвором од једне до осам година.
4. Ко прибавља за себе или другог, поседује, продаје, приказује, јавно излаже или електронски или на други начин чини доступним слике, аудио-визуелне или друге предмете порнографске садржине настале искоришћавањем малолетног лица, казниће се затвором од три месеца до три године.
5. Ко помоћу средстава информационих технологија свесно приступи сликама, аудио-визуелним или другим предметима порнографске садржине насталим искоришћавањем малолетног лица, казниће се новчаном казном или затвором до шест месеци.
6. Предметима порнографске садржине насталим искоришћавањем малолетног лица (дечија порнографија) сматра се сваки материјал који визуелно приказује малолетно лице које се бави стварним или симулираним сексуално експлицитним понашањем, као и свако приказивање полних органа детета у сексуалне сврхе.
7. Предмети из ст. 1. до 4. овог члана одузеће се.

ICCS code

* Став (1)
  + 030221
* Став (2)
  + 030221
    - (варијабла која се додаје “стварање дечје порнографије”)
* Став (3) у вези са ст. 1. и 2.
  + 030221
    - Варијабла разврставања могуће жртве STV1 (малолетно лице)
    - Варијабла разврставања жртве AV1 (0-14)
* Став (4)
  + 030221
* Став (5)
  + 030221
    - (варијабла која се додаје “стварање дечје порнографије”)

Навођење детета на присуствовање полним радњама

Члан 185а

1. Ко наведе дете да присуствује силовању, обљуби или са њом изједначеним чином или другој полној радњи, казниће се затвором од једне до осам година.
2. Ако је дело из става 1. овог члана учињено употребом силе или претње, учинилац ће се казнити затвором од две до десет година.

ICCS code

* Став (1)
  + 030229 (аналогно са варијаблом која се додаје “Приморавање детета да присуствује

сексуалном чину или да гледа порнографију”)

* + - Варијабла разврставања могуће жртве STV1 (малолетно лице)
    - Варијабла разврставања жртве AV1 (0-14)
* Став (2)
  + 030229 (аналогно са варијаблом која се додаје “Приморавање детета да присуствује

сексуалном чину или да гледа порнографију”)

* + - Варијабла разврставања могуће жртве STV1 (малолетно лице)
    - Варијабла разврставања жртве AV1 (0-14)

Искоришћавање рачунарске мреже или комуникације другим техничким средствима за извршење кривичних дела против полне слободе према малолетном лицу

Члан 185б

1. Ко у намери извршења кривичног дела из чл. 178. Став (4), 179. Став (3), 180. ст. 1. и 2, 181. ст. 2. и 3, 182. Став (1), 183. Став (2), 184. Став (3), 185. Став (2). и 185а овог законика, користећи рачунарску мрежу или комуникацију другим техничким средствима договори са малолетником састанак и појави се на договореном месту ради састанка, казниће се затвором од шест месеци до пет година и новчаном казном.
2. Ко дело из става 1. овог члана изврши према детету, казниће се затвором од једне до осам година.

ICCS code

* Став (1) и (2)
  + 030223

Члан 186

*(Брисано)*

Глава деветнаеста

КРИВИЧНА ДЕЛА ПРОТИВ БРАКА И ПОРОДИЦЕ

Двобрачност

Члан 187

1. Ко закључи нови брак иако се већ налази у браку, казниће се новчаном казном или затвором до две године.
2. Казном из става 1. овог члана казниће се и ко закључи брак са лицем за које зна да се налази у браку.

ICCS code

* Став (1)
  + 0802
* Став (2)
  + 0802

Принудно закључење брака

Члан 187а

1. Ко употребом силе или претње принуди друго лице да закључи брак, казниће се затвором од три месеца до три године.
2. Ко ради извршења дела из става 1. овог члана друго лице одведе у иностранство или га у истом циљу наведе да оде у иностранство,

казниће се затвором до две године.

ICCS code

* Став (1)и (2)
  + 020292

Чл. 188 и 189

*(Брисано)*

Ванбрачна заједница са малолетником

Члан 190

1. Пунолетно лице које живи у ванбрачној заједници са малолетником, казниће се затвором до три године.
2. Казном из става 1. овог члана казниће се и родитељ, усвојилац или старалац који малолетнику омогући да живи у ванбрачној заједници са пунолетним лицем или га на то наведе.
3. Ако је дело из става 2. овог члана учињено из користољубља, учинилац ће се казнити затвором од шест месеци до пет година.

(4) Ако се брак закључи, гоњење се неће предузети, а ако је предузето, обуставиће се.

ICCS code

* Став (1)
  + 11021
* Став (2)
  + 11021
    - Варијабле за разврставање односа између жртве и учиниоца
      * ViP3 (“родитељ”; “усвојитељ”; “тутор-заштитник”, ако је у било каквом крвном сродству)
      * ViP8 (“усвојитељ”, “тутор-заштитник”, ако није у крвном сродству)
* Став (3)
  + 11021
    - Варијабле за разврставање односа између жртве и учиниоца
      * ViP3 (“родитељ”; “усвојитељ”; “тутор-заштитник”, ако је у било каквом крвном сродству)
      * ViP8 (“усвојитељ”, “тутор-заштитник”, ако није у крвном сродству)

Одузимање малолетног лица

Члан 191

1. Ко малолетно лице противправно задржи или одузме од родитеља, усвојиоца, стараоца или другог лица, односно установе, којима је оно поверено или онемогућава извршење одлуке којом је малолетно лице поверено одређеном лицу, казниће се новчаном казном или затвором до три године.
2. Ако је дело из става 1. овог члана учињено према новорођенчету, учинилац ће се казнити затвором од шест месеци до пет година.
3. Ко онемогућава извршење одлуке надлежног органа којом је одређен начин одржавања личних односа малолетног лица са родитељем или другим сродником, казниће се новчаном казном или затвором до две године.
4. Ако је дело из ст. 1. и 2. овог члана учињено из користољубља или других ниских побуда или је услед дела теже угрожено здравље, васпитање или школовање малолетног лица или је дело учињено од стране организоване криминалне групе, учинилац ће се казнити затвором од једне до десет година.
5. Учиниоца дела из ст. 1, 2. и 4. овог члана који добровољно преда малолетно лице, лицу или установи којој је оно поверено или омогући извршење одлуке о поверавању малолетног лица, суд може ослободити од казне.
6. Ако изрекне условну осуду за дело из ст. 1. до 4. овог члана, суд може одредити обавезу учиниоцу да у одређеном року преда малолетно лице, лицу или установи којој је малолетно лице поверено или омогући извршење одлуке којом је малолетно лице поверено одређеном лицу или установи, односно одлуке којом је одређен начин одржавања личних односа малолетног лица са родитељем или другим сродником.

ICCS code

* Став (1), (2) и (3)
  + 02021
* Став (4)
  + 02021
    - Варијабла разврставања догађаја SiC1 (у вези са организованим криминалом)

Промена породичног стања

Члан 192

1. Ко подметањем, заменом или на други начин промени породично стање детета, казниће се затвором од шест месеци до пет година.
2. Казном из става 1. овог члана казниће се и лекар здравствене установе који прогласи умрлим живо новорођенче ради промене породичног стања.
3. Ко дело из ст. 1. и 2. овог члана учини из користољубља, злоупотребом положаја, бави се вршењем дела или је дело извршено од стране организоване криминалне групе, казниће се затвором од једне до десет година.
4. Ко заменом или на други начин из нехата промени породично стање детета, казниће се затвором до три месеца.

ICCS code

* Став (1), (2), (3) и (4)
  + 0809
* Став (3)
  + 0809
    - Варијабла разврставања догађаја SiC1 (у вези са организованим криминалом)

Запуштање и злостављање малолетног лица

Члан 193

1. Родитељ, усвојилац, старалац или друго лице које грубим занемаривањем своје дужности збрињавања и васпитавања запусти малолетно лице о којем је дужно да се стара, казниће се затвором до три године.
2. Родитељ, усвојилац, старалац или друго лице које злоставља малолетно лице или га принуђава на претеран рад или рад који не одговара узрасту малолетног лица или на просјачење или га из користољубља наводи на вршење других радњи које су штетне за његов развој, казниће се затвором од три месеца до пет година.

ICCS code

* Став (1)
  + 020611
    - Варијабле за разврставање односа између жртве и учиниоца
      * ViP3 (“родитељ”; “усвојитељ”; “тутор-заштитник”, ако је у било каквом крвном сродству)
      * ViP8 (“усвојитељ”, “тутор-заштитник”, ако није у крвном сродству)
* Став (2)
  + 020329
    - Варијабле за разврставање односа између жртве и учиниоца
      * ViP3 (“родитељ”; “усвојитељ”; “тутор-заштитник”, ако је у било каквом крвном сродству)
      * ViP8 (“усвојитељ”, “тутор-заштитник”, ако није у крвном сродству)

Насиље у породици

Члан 194

1. Ко применом насиља, претњом да ће напасти на живот или тело, дрским или безобзирним понашањем угрожава спокојство, телесни интегритет или душевно стање члана своје породице, казниће се затвором од три месеца до три године.
2. Ако је при извршењу дела из става 1. овог члана коришћено оружје, опасно оруђе или друго средство подобно да тело тешко повреди или здравље тешко наруши, учинилац ће се казнити затвором од шест месеци до пет година.
3. Ако је услед дела из ст. 1. и 2. овог члана наступила тешка телесна повреда или тешко нарушавање здравља или су учињена према малолетном лицу, учинилац ће се казнити затвором од две до десет година.
4. Ако је услед дела из ст. 1. и 2. овог члана наступила смрт члана породице, учинилац ће се казнити затвором од пет до петнаест година, а ако је члан породице малолетно лице учинилац ће се казнити затвором најмање десет година.
5. Ко прекрши мере заштите од насиља у породици које му је суд одредио на основу закона којим се уређују породични односи, казниће се затвором од три месеца до три године и новчаном казном.

ICCS code

* Став (1)
  + 020111
    - Варијабле могућег различитог односа између жртве и учиниоца, посебно ViP1 до ViP4
* Став (2)
  + 020111
    - Варијабле могућег различитог односа између жртве и учиниоца, посебно ViP1 до ViP4
    - Варијабле разврставања догађаја Wе1 до Wе4
* Став (3)
  + 020111
    - Варијабле могућег различитог односа између жртве и учиниоца, посебно ViP1 до ViP4
  + У вези са ставом 2.
    - Варијабле разврставања догађаја Wе1 до Wе4
* Став (4) у вези ст. 1. и 2.
  + 01031
    - Варијабле могућег различитог односа између жртве и учиниоца, посебно ViP1 до ViP4
* Став (5)
  + 08062

Недавање издржавања

Члан 195

1. Ко не даје издржавање за лице које је по закону дужан да издржава, а та дужност је утврђена извршном судском одлуком или извршним поравнањем пред судом или другим надлежним органом, у износу и на начин како је то одлуком односно поравнањем утврђено, казниће се новчаном казном или затвором до две године.
2. Неће се казнити учинилац дела из става 1. овог члана, ако из оправданих разлога није давао издржавање.
3. Ако су услед дела из става 1. овог члана наступиле тешке последице за издржавано лице, учинилац ће се казнити затвором од три месеца до три године.
4. Ако изрекне условну осуду, суд може одредити обавезу учиниоцу да измири доспеле обавезе и да уредно даје издржавање.

ICCS code

* Став (1) и (3)
  + 02061

Кршење породичних обавеза

Члан 196

1. Ко кршењем законом утврђених породичних обавеза остави у тешком положају члана породице који није у стању да се сам о себи стара, казниће се затвором од три месеца до три године.
2. Ако је услед дела из става 1. овог члана наступило тешко нарушавање здравља члана породице, учинилац ће се казнити затвором од једне до пет година.
3. Ако је услед дела из става 1. овог члана наступила смрт члана породице, учинилац ће се казнити затвором од једне до осам година.
4. Ако изрекне условну осуду за дело из ст. 1. и 2. овог члана, суд може одредити обавезу учиниоцу да извршава своје законом утврђене породичне обавезе.

ICCS code

* Став (1) и (2)
  + 02061
* Став (3)
  + 0109

Родоскврнуће

Члан 197

Пунолетно лице које изврши обљубу или са њом изједначен полни чин са малолетним сродником по крви у правој линији или са малолетним братом, односно сестром, казниће се затвором од шест месеци до пет година.

ICCS code

* + 08029

Глава двадесета

КРИВИЧНА ДЕЛА ПРОТИВ ИНТЕЛЕКТУАЛНЕ СВОЈИНЕ

Повреда моралних права аутора и интерпретатора

Члан 198

1. Ко под својим именом или именом другог у целини или делимично објави, стави у промет примерке туђег ауторског дела или интерпретације, или на други начин јавно саопшти туђе ауторско дело или интерпретацију, казниће се новчаном казном или затвором до три године.
2. Ко без дозволе аутора измени или преради туђе ауторско дело или измени туђу снимљену интерпретацију, казниће се новчаном казном или затвором до једне године.
3. Ко ставља у промет примерке туђег ауторског дела или интерпретације на начин којим се вређа част или углед аутора или извођача, казниће се новчаном казном или затвором до шест месеци.
4. Предмети из ст. 1. до 3. овог члана одузеће се.
5. Гоњење за дело из става 2. овог члана предузима се по предлогу, а за дело из става 3. овог члана по приватној тужби.

ICCS code

* Став (1), (2) и (3)
  + 0503

Неовлашћено искоришћавање ауторског дела или предмета сродног права

Члан 199

1. Ко неовлашћено објави, сними, умножи, или на други начин јавно саопшти у целини или делимично ауторско дело, интерпретацију, фонограм, видеограм, емисију, рачунарски програм или базу података, казниће се затвором до три године.
2. Казном из става 1. овог члана казниће се и ко стави у промет или у намери стављања у промет држи неовлашћено умножене или неовлашћено стављене у промет примерке ауторског дела, интерпретације, фонограма, видеограма, емисије, рачунарског програма или базе података.
3. Ако је дело из ст. 1. и 2. овог члана учињено у намери прибављања имовинске користи за себе или другог, учинилац ће се казнити затвором од шест месеци до пет година.
4. Ко произведе, увезе, стави у промет, прода, да у закуп, рекламира у циљу продаје или давања у закуп или држи у комерцијалне сврхе уређаје или средства чија је основна или претежна намена уклањање, заобилажење или осујећивање технолошких мера намењених спречавању повреда ауторских и сродних права, или ко такве уређаје или средства користи у циљу повреде ауторског или сродног права, казниће се новчаном казном или казном затвора до три године.
5. Предмети из ст. 1. до 4. овог члана одузеће се и уништити.

ICCS code

* Став (1)
  + 0503
* Став (2)
  + 0503
* Став (3) у вези ст. 1. и 2.
  + 0503
* Став (4)
  + 0503

Неовлашћено уклањање или мењање електронске информације о ауторском и сродним правима

Члан 200

1. Ко неовлашћено уклони или измени електронску информацију о ауторском или сродном праву, или стави у промет, увезе, извезе, емитује или на други начин јавно саопшти ауторско дело или предмет сродноправне заштите са којег је електронска информација о правима неовлашћено уклоњена или измењена, казниће се новчаном казном и затвором до три године.
2. Предмети из става 1. одузеће се и уништити.

ICCS code

* Став (1)
  + 0503

Повреда проналазачког права

Члан 201

1. Ко неовлашћено производи, увози, извози, нуди ради стављања у промет, ставља у промет, складишти или користи у привредном промету производ или поступак заштићен патентом,казниће се новчаном казном или затвором до три године.
2. Ако је делом из става 1. овог члана прибављена имовинска корист или проузрокована штета у износу који прелази милион динара, учинилац ће се казнити затвором од једне до осам година.
3. Ко неовлашћено објави или на други начин учини доступним суштину туђег пријављеног проналаска пре него што је овај проналазак објављен на начин утврђен законом,казниће се новчаном казном или затвором до две године.
4. Ко неовлашћено поднесе пријаву патента или у пријави не наведе или лажно наведе проналазача, казниће се затвором од шест месеци до пет година.
5. Предмети из ст. 1. и 2. одузеће се и уништити.

ICCS code

* Став (1) до (4)
  + 0503

Неовлашћено коришћење туђег дизајна

Члан 202

1. Ко на свом производу у промету неовлашћено употреби, у целости или делимично, туђи пријављени, односно заштићени дизајн производа,казниће се новчаном казном или затвором до три године.
2. Ко неовлашћено објави или на други начин учини доступним јавности предмет пријаве туђег дизајна пре него што је објављен на начин утврђен законом,казниће се новчаном казном или затвором до једне године.
3. Производи из става 1. овог члана одузеће се.

ICCS code

* Став (1) и (2 )
  + 0503

Глава двадесет прва

КРИВИЧНА ДЕЛА ПРОТИВ ИМОВИНЕ

Крађа

Члан 203

1. Ко туђу покретну ствар одузме другом у намери да њеним присвајањем себи или другом прибави противправну имовинску корист, казниће се новчаном казном или затвором до три године.
2. За покушај дела из става 1. овог члана казниће се.

ICCS code

* Став (1)
  + 0502

Тешка крађа

Члан 204

1. Учинилац дела крађе (члан 203) казниће се затвором од једне до осам година, ако је крађа извршена:
   1. обијањем или проваљивањем затворених зграда, станова, соба, каса, ормана или других затворених простора или савлађивањем механичких, електронских или других већих препрека;
   2. од стране групе;
   3. на нарочито опасан или нарочито дрзак начин;
   4. од стране лица које је при себи имало какво оружје или опасно оруђе ради напада или одбране;
   5. за време пожара, поплаве, земљотреса или другог удеса;
   6. искоришћавањем беспомоћности или другог тешког стања неког лица.
2. Казном из става 1. овог члана казниће се и учинилац дела крађе ако вредност украдених ствари прелази износ од четристопедесет хиљада динара.
3. Казном из става 1. овог члана казниће се и учинилац дела крађе, без обзира на вредност украдене ствари, ако украдена ствар представља културно добро, односно добро које ужива претходну заштиту или природно добро или украдена ствар представља јавни уређај за воду, канализацију, топлоту, гас, електричну или другу енергију или уређаје система јавног саобраћаја и веза, односно делове тих уређаја.
4. Ако је дело из става 1. овог члана извршено од стране организоване криминалне групе или ако вредност украдених ствари прелази износ од милион и петсто хиљада динара, учинилац ће се казнити затвором од две до десет година.

ICCS code

* Став (1), (2) и (3)
  + 0501
* Став (4)
  + 0501
    - Варијабла разврставања догађаја SiC1 (у вези са организованим криминалом)

Разбојничка крађа

Члан 205

1. Ко је на делу крађе (члан 203) затечен, па у намери да украдену ствар задржи, употреби силу против неког лица или претњу да ће непосредно напасти на живот или тело казниће се затвором од једне до десет година.
2. Ако вредност украдених ствари прелази износ од милион и петсто хиљада динара, учинилац ће се казнити затвором од две до дванаест година.
3. Ако је дело из ст. 1. до 3. овог члана учињено од стране групе или је неком лицу са умишљајем нанесена тешка телесна повреда,учинилац ће се казнити затвором од три до петнаест година.
4. Ако је дело из ст. 1. до 3. овог члана учињено од стране организоване криминалне групе, учинилац ће се казнити затвором најмање пет година.

ICCS code

* Став (1), (2) и (3)
  + 0401
* Став (4)
  + 0401
    - Варијабла разврставања догађаја SiC1 (у вези са организованим криминалом)

Разбојништво

Члан 206

1. Ко употребом силе против неког лица или претњом да ће непосредно напасти на живот или тело одузме туђу покретну ствар у намери да њеним присвајањем себи или другом прибави противправну имовинску корист, казниће се затвором од две до десет година.
2. Ако је дело из става 1. овог члана учињено од стране групе, или је неком лицу са умишљајем нанесена тешка телесна повреда или ако вредност одузетих ствари прелази износ од милион и петсто хиљада динара, учинилац ће се казнити затвором од три до петнаест година.
3. Ако је дело из става 1. овог члана учињено од стране организоване криминалне групе, учинилац ће се казнити затвором најмање пет година.
4. Ако вредност одузетих ствари из става 1. овог члана не прелази износ од пет хиљада динара, а учинилац је ишао за тим да прибави малу имовинску корист, учинилац ће се казнити затвором до три године.
5. За покушај дела из става 4. овог члана казниће се.

ICCS code

* Став (1) и (2)
  + 0401
* Став (3)
  + 0401
    - Варијабла разврставања догађаја SiC1 (у вези са организованим криминалом)
* Став (4)
  + 0401

Утаја

Члан 207

1. Ко у намери да себи или другом прибави противправну имовинску корист, присвоји туђу покретну ствар која му је поверена, казниће се затвором до две године и новчаном казном.
2. Ако дело из става 1. овог члана учини старалац, казниће се затвором од три месеца до три године и новчаном казном.
3. Ако вредност утајених ствари прелази износ од четристопедесет хиљада динара, учинилац ће се казнити затвором од шест месеци до пет година и новчаном казном.
4. Ако вредност утајених ствари прелази износ од милион и петсто хиљада динара или утајена ствар представља културно добро, односно добро које ужива претходну заштиту учинилац ће се казнити затвором од једне до осам година и новчаном казном.
5. Ко туђу покретну ствар коју је нашао или до које је случајно дошао противправно присвоји у намери да себи или другом прибави имовинску корист, казниће се новчаном казном или затвором до једне године.
6. За дела из ст. 1. и 5. овог члана, ако су утајене ствари у својини грађана, гоњење се предузима по предлогу.

ICCS code

* Став (1) до (5)
  + 0509

Превара

Члан 208

1. Ко у намери да себи или другом прибави противправну имовинску корист доведе кога лажним приказивањем или прикривањем чињеница у заблуду или га одржава у заблуди и тиме га наведе да овај на штету своје или туђе имовине нешто учини или не учини, казниће се затвором од шест месеци до пет година и новчаном казном.
2. Ко дело из става 1. овог члана учини само у намери да другог оштети, казниће се затвором до шест месеци и новчаном казном.
3. Ако је делом из ст. 1. и 2. овог члана прибављена имовинска корист или је нанета штета у износу који прелази четристопедесет хиљада динара, учинилац ће се казнити затвором од једне до осам година и новчаном казном.
4. Ако је делом из ст. 1. и 2. овог члана прибављена имовинска корист или је нанета штета у износу који прелази милион и петсто хиљада динара,учинилац ће се казнити затвором од две до десет година и новчаном казном

ICCS code

* Став (1) до (4)
  + 0701

Члан 208а

*(Брисано)*

Договарање исхода такмичења

Члан 208б

1. Ко договори исход спортског или другог такмичења у намери да себи или другом прибави имовинску корист, казниће се затвором од шест месеци до три године и новчаном казном.
2. Ако је делом из става 1. овог члана прибављена имовинска корист у износу који прелази четиристо педесет хиљада динара, учинилац ће се казнити затвором од једне до осам година и новчаном казном.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од две до десет година и новчаном казном.
4. За покушај дела из става 1. овог члана казниће се.

ICCS code

* Став (1) до (3)
  + 0701

Неосновано добијање и коришћење кредита и друге погодности

Члан 209

1. Ко лажним приказивањем чињеница или њиховим прикривањем добије за себе или другог кредит, субвенцију или другу погодност иако за то не испуњава прописане услове, казниће се новчаном казном или затвором до две године.
2. Ко добијени кредит, субвенцију или другу погодност искористи за другу намену од оне за коју му је кредит, субвенција или друга погодност одобрена, казниће се новчаном казном или затвором до једне године.
3. За дело из ст. 1. и 2. овог члана, казниће се прописаном казном и одговорно лице у предузећу или другом субјекту привредног пословања ако су кредит, субвенција или друга погодност прибављени за предузеће или други субјект привредног пословања или ако су коришћени за друге намене од стране тих субјеката.

ICCS code

* Став (1) до (3)
  + 0701

Ситна крађа, утаја и превара

Члан 210

1. Ко учини ситну крађу, утају или превару, казниће се новчаном казном или затвором до шест месеци.
2. Крађа, утаја и превара сматрају се ситном, ако вредност украдене или утајене ствари, односно штета проузрокована преваром не прелази износ од пет хиљада динара, а учинилац је ишао за тим да прибави малу имовинску корист, односно да проузрокује малу штету.
3. За дело из става 1. овог члана, ако је извршено на штету приватне имовине, гоњење се предузима по приватној тужби.

ICCS code

* Став (1)
  + 0509

Одузимање туђе ствари

Члан 211

1. Ко без намере прибављања имовинске користи противправно одузме туђу покретну ствар, казниће се новчаном казном или затвором до шест месеци.
2. Ако вредност одузете ствари прелази износ од милион и петсто хиљада динара или ствар представља културно добро, учинилац ће се казнити затвором од три месеца до три године и новчаном казном.
3. За дело из ст. 1. и 2. овог члана, ако је одузета ствар у приватној имовини, гоњење се предузима по приватној тужби.

ICCS code

* Став (1) и (2)
  + 0509

Уништење и оштећење туђе ствари

Члан 212

1. Ко уништи, оштети или учини неупотребљивом туђу ствар, казниће се новчаном казном или затвором до шест месеци.
2. Ако је делом из става 1. овог члана проузрокована штета у износу који прелази четристопедесет хиљада динара, учинилац ће се казнити новчаном казном или затвором до две године.
3. Ако је делом из става 1. овог члана проузрокована штета у износу који прелази милион и петсто хиљада динара или је дело учињено према културном добру, заштићеној околини непокретног културног добра, односно према добру које ужива претходну заштиту учинилац ће се казнити затвором од шест месеци до пет година.
4. За дело из ст. 1. до 3. овог члана, ако је оштећена ствар у приватној имовини, гоњење се предузима по приватној тужби.

ICCS code

* Став (1) до (3)
  + 0504

Неовлашћено коришћење туђег возила

Члан 213

1. Ко без пристанка овлашћеног лица користи туђе моторно возило, казниће се новчаном казном или затвором до три године.
2. Ако је дело из става 1. овог члана учињено проваљивањем или обијањем моторног возила, или употребом силе или претње, учинилац ће се казнити затвором од шест месеци до пет година и новчаном казном.
3. За покушај дела из става 1. овог члана казниће се.

ICCS code

* Став (1)
  + 050212
* Став (2)
  + 040121

Изнуда

Члан 214

1. Ко у намери да себи или другом прибави противправну имовинску корист, силом или претњом принуди другог да нешто учини или не учини на штету своје или туђе имовине, казниће се затвором од једне до осам година.
2. Ако је делом из става 1. овог члана прибављена имовинска корист у износу који прелази четристопедесет хиљада динара, учинилац ће се казнити затвором од две до десет година.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од три до дванаест година.
4. Ко се бави вршењем дела из ст. 1. до 3. овог члана или је дело извршено од стране групе, казниће се затвором од пет до петнаест година.
5. Ако је дело из ст. 1. до 3. овог члана извршено од стране организоване криминалне групе, учинилац ће се казнити затвором од најмање пет година.

ICCS code

* Став (1) до (4)
  + 02051
* Став (5)
  + 02051
    - Варијабла разврставања догађаја SiC1 (у вези са организованим криминалом)

Уцена

Члан 215

1. Ко у намери да себи или другом прибави противправну имовинску корист запрети другом да ће против њега или њему блиског лица открити нешто што би њиховој части или угледу шкодило и тиме га принуди да нешто учини или не учини на штету своје или туђе имовине, казниће се затвором од шест месеци до пет година.
2. Ако је делом из става 1. овог члана прибављена имовинска корист у износу који прелази четристопедесет хиљада динара, учинилац ће се казнити затвором од једне до осам година.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од две до десет година.
4. Ко се бави вршењем дела из ст. 1. до 3. овог члана или је дело извршено од стране групе, казниће се затвором од три до дванаест година.
5. Ако је дело из ст. 1. до 3. овог члана извршено од стране организоване криминалне групе, учинилац ће се казнити затвором од пет до петнаест година.

ICCS code

* Став (1) до (4)
  + 02051
* Став (5)
  + 02051
    - Варијабла разврставања догађаја SiC1 (у вези са организованим криминалом)

Злоупотреба поверења

Члан 216

1. Ко заступајући имовинске интересе неког лица или старајући се о његовој имовини злоупотреби дата му овлашћења у намери да тиме себи или другом прибави имовинску корист или да оштети лице чије имовинске интересе заступа или о чијој се имовини стара, казниће се новчаном казном или затвором до три године.
2. Ако је делом из става 1. овог члана прибављена имовинска корист или проузрокована штета у износу који прелази четристопедесет хиљада динара, учинилац ће се казнити затвором од шест месеци до пет година.
3. Ако је делом из става 1. овог члана прибављена имовинска корист или проузрокована штета у износу који прелази милион и петсто хиљада динара, учинилац ће се казнити затвором од једне до осам година.
4. Ако дело из ст. 1. до 3. овог члана учини старалац или адвокат, казниће се за дело из става 1. затвором од шест месеци до пет година, за дело из става 2. затвором од једне до осам година, а за дело из става 3. затвором од две до десет година.

ICCS code

* Став (1) до (4)
  + 07032

Зеленаштво

Члан 217

1. Ко за давање новца или других потрошних ствари на зајам неком лицу прими или уговори за себе или другог несразмерну имовинску корист, искоришћавајући тешко имовинско стање, тешке прилике, нужду, лакомисленост или недовољну способност за расуђивање оштећеног, казниће се затвором до три године и новчаном казном.
2. Ако су услед дела из става 1. овог члана наступиле тешке последице за оштећеног или је учинилац прибавио имовинску корист у износу који прелази четристопедесет хиљада динара, казниће се затвором од шест месеци до пет година и новчаном казном.
3. Ако је делом из става 1. овог члана прибављена имовинска корист у износу који прелази милион и петсто хиљада динара или је извршено од стране групе, учинилац ће се казнити затвором од једне до осам година и новчаном казном.
4. За дело из става 1. овог члана гоњење се предузима по предлогу.

ICCS code

* Став (1) до (3)
  + 0509

Противправно заузимање земљишта

Члан 218

1. Ко противправно заузме туђе земљиште, казниће се новчаном казном или затвором до три године.
2. Ако је заузето земљиште део заштитне шуме, националног парка или другог земљишта са посебном наменом, учинилац ће се казнити затвором од шест месеци до пет година.
3. За дело из става 1. овог члана гоњење се предузима по предлогу.

ICCS code

* Став (1) и (2)
  + 0509

Противправно усељење

Члан 219

1. Ко се неовлашћено усели у туђу зграду, стан, пословне или друге просторије, казниће се новчаном казном или затвором до две године.
2. Ако изрекне условну осуду за дело из става 1. овог члана, суд ће наложити обавезу учиниоцу да у одређеном року напусти и испразни просторије у које се неовлашћено уселио.
3. За дело из става 1. овог члана гоњење се предузима по предлогу.

ICCS code

* Став (1)
  + 0509

Грађење без грађевинске дозволе

Члан 219а

1. Лице које је извођач радова или одговорно лице у правном лицу које је извођач радова на објекту који се гради, односно које изводи радове на реконструкцији постојећег објекта, без грађевинске дозволе, казниће се затвором од три месеца до три године и новчаном казном.
2. Лице које је инвеститор или одговорно лице у правном лицу које је инвеститор објекта који се гради без грађевинске дозволе, казниће се затвором од шест месеци до пет година и новчаном казном.
3. Када је издато решење о обустави радова, а лице из ст. 1. и 2. овог члана настави започету градњу, учинилац ће се казнити затвором од једне до осам година и новчаном казном.
4. Лице које је као одговорни пројектант, односно вршилац техничке контроле, супротно прописима потписало коначан извештај о извршеној контроли, којим се констатује да на главни пројекат нема примедби или супротно прописима ставило печат на главни пројекат да се пројекат прихвата, или супротно прописима дало изјаву којом потврђује да је главни пројекат урађен у складу са локацијском дозволом, казниће се затвором од три месеца до три године и новчаном казном.

ICCS code

* Став (1) до (4)
  + 0509

Прикључење објекта који је изграђен без грађевинске дозволе

Члан 219б

Лице које прикључи објекат или одговорно лице у правном лицу које дозволи прикључење објекта, који се гради или је изграђен без грађевинске дозволе, на електроенергетску, термоенергетску или телекомуникациону мрежу, водовод и канализацију, казниће се затвором од три месеца до три године и новчаном казном.

ICCS code

* + 0509

Оштећење туђих права

Члан 220

1. Ко у намери да осујети остварење права на ствари отуђи, уништи, оштети или одузме своју ствар на којој други има заложно право или право уживања и тиме га оштети, казниће се новчаном казном или затвором до једне године.
2. Казном из става 1. овог члана казниће се и ко у намери да осујети измирење повериоца у току принудног извршења отуђи, уништи, оштети или сакрије делове своје имовине и тиме оштети повериоца.
3. За дела из ст. 1. и 2 овог члана, ако су оштећени грађани, гоњење се предузима по приватној тужби.

ICCS code

* Став (1) и (2)
  + 0701

Прикривање

Члан 221

1. Ко ствар за коју зна да је прибављена кривичним делом или оно што је за њу добијено продајом или заменом прикрива, протура, купује, прима у залогу или на други начин прибавља, казниће се новчаном казном или затвором до три године, с тим да казна не може бити већа од казне прописане за дело којим је ствар прибављена.
2. Ко дело из става 1. овог члана учини, а могао је и био дужан да зна да је ствар прибављена кривичним делом, казниће се новчаном казном или затвором до једне године.
3. Ко у намери да себи или другом прибави противправну имовинску корист, захтева накнаду за повраћај ствари за које зна или је могао или био дужан да зна да су прибављене кривичним делом, уколико тиме нису остварена обележја неког другог тежег кривичног дела, казниће се новчаном казном или затвором до две године.
4. Ако се учинилац бави вршењем кривичног дела из ст. 1. и 3. овог члана или је дело из става 1. овог члана извршено од стране групе или прикривена ствар представља културно добро од изузетног или великог значаја, односно добро које ужива претходну заштиту или прикривена ствар представља јавни уређај за воду, канализацију, топлоту, гас, електричну или другу енергију или уређаје система јавног саобраћаја и веза, односно делове тих уређаја или вредност прикриваних ствари прелази износ од милион и петсто хиљада динара, казниће се затвором од шест месеци до пет година.

ICCS code

* Став (1) до (4)
  + 07049

Неовлашћено изношење и уношење културног добра

Члан 221а

1. Ко изнесе или извезе у иностранство или унесе у Србију културно добро или добро које ужива претходну заштиту, без претходног одобрења надлежног органа, казниће се затвором од шест месеци до пет година.
2. Ако је дело из става 1. овог члана извршено у односу на културно добро од изузетног или великог значаја, учинилац ће се казнити затвором од једне до осам година.

ICCS code

* Став (1) и (2)
  + 07042

Гоњење у случају када је учинилац у блиском односу са оштећеним

Члан 222

За кривична дела из чл. 203, 204, 208, 213, 216. ст. 1. до 3. и 221. овог законика, ако су учињена према брачном другу, лицу са којим учинилац живи у трајној ванбрачној заједници, сроднику по крви у правој линији, брату или сестри, усвојиоцу или усвојенику или другим лицима са којима учинилац живи у заједничком домаћинству, гоњење се предузима по приватној тужби.

Глава двадесет друга

КРИВИЧНА ДЕЛА ПРОТИВ ПРИВРЕДЕ

Превара у обављању привредне делатности

Члан 223

1. Ко у обављању привредне делатности, у намери да себи или другом прибави противправну имовинску корист, доведе кога лажним приказивањем или прикривањем чињеница у заблуду или га одржава у заблуди и тиме га наведе да нешто учини или не учини на штету имовине субјекта привредног пословања за које или у којем ради или другог правног лица, казниће се затвором од шест месеци до пет година и новчаном казном.
2. Ако је делом из става 1. овог члана прибављена имовинска корист или је нанета штета која прелази износ од четристопедесет хиљада динара, учинилац ће се казнити затвором од једне до осам година и новчаном казном.
3. Ако је делом из става 1. овог члана прибављена имовинска корист или је нанета штета која прелази износ од милион и петсто хиљада динара, учинилац ће се казнити затвором од две до десет година и новчаном казном.

ICCS code

* Став (1) до (3)
  + 0701

Превара у осигурању

Члан 223а

1. Ко у намери да од друштва за осигурање наплати уговорену суму, уништи, оштети или сакрије осигурану ствар, па затим пријави штету, казниће се затвором од три месеца до три године.
2. Казном из става 1. овог члана казниће се и ко у намери да од друштва за осигурање наплати уговорену суму за случај телесног оштећења, телесне повреде или нарушења здравља, проузрокује себи такво оштећење, повреду или нарушење здравља, па затим поднесе захтев осигуравајућем друштву.
3. Ако је делом из ст. 1. и 2. овог члана прибављења имовинска корист или је нанета штета која прелази износ од четристопедесет хиљада динара, учинилац ће се казнити затвором од једне до осам година.
4. Ако је делом из ст. 1. и 2. овог члана прибављења имовинска корист или је нанета штета која прелази износ од милион и петсто хиљада динара, учинилац ће се казнити затвором од две до десет година.

ICCS code

* Став (1) до (4)
  + 0701

Проневера у обављању привредне делатности

Члан 224

1. Ко у намери да себи или другом прибави противправну имовинску корист присвоји новац, хартије од вредности или друге покретне ствари које су му поверене на раду у субјекту привредног пословања, казниће се затвором од три месеца до пет година.
2. Ако је делом из става 1. овог члана прибављена имовинска корист у износу који прелази четристопедесет хиљада динара, учинилац ће се казнити затвором од једне до осам година.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од две до дванаест година.

ICCS code

* Став (1) до (3)
  + 07032

Злоупотреба поверења у обављању привредне делатности

Члан 224а

1. Ко у намери да себи или другом прибави противправну имовинску корист, проузрокује имовинску штету субјекту привредног пословања чије имовинске интересе заступа или о чијој имовини се стара, казниће се затвором до три године.
2. Ако је делом из става 1. овог члана прибављена имовинска корист или проузрокована штета у износу који прелази четристопедесет хиљада динара, учинилац ће се казнити затвором од једне до осам година.
3. Ако је делом из става 1. овог члана прибављена имовинска корист или проузрокована штета у износу који прелази милион и петсто хиљада динара, учинилац ће се казнити затвором од две до десет година.

ICCS code

* Став (1) до (3)
  + 07033

Пореска утаја

Члан 225

1. Ко у намери да он или друго лице потпуно или делимично избегне плаћање пореза, доприноса или других прописаних дажбина, даје лажне податке о стеченим приходима, о предметима или другим чињеницама које су од утицаја на утврђивање оваквих обавеза или ко у истој намери, у случају обавезне пријаве, не пријави стечени приход, односно предмете или друге чињенице које су од утицаја на утврђивање оваквих обавеза или ко у истој намери на други начин прикрива податке који се односе на утврђивање наведених обавеза, а износ обавезе чије се плаћање избегава прелази милион динара, казниће се затвором од једне до пет година и новчаном казном.
2. Ако износ обавезе из става 1. овог члана чије се плаћање избегава прелази пет милиона динара, учинилац ће се казнити затвором од две до осам година и новчаном казном.
3. Ако износ обавезе из става 1. овог члана чије се плаћање избегава прелази петнаест милиона динара, учинилац ће се казнити затвором од три до десет година и новчаном казном.

ICCS code

* Став (1) до (3)
  + 08041

Неуплаћивање пореза по одбитку

Члан 226

1. Одговорно лице у правном лицу - пореском плацу, као и предузетник - порески платац који, у намери да избегне плаћање пореза по одбитку, доприноса за обавезно социјално осигурање по одбитку или других прописаних дажбина, не уплати износ који је обрачунат на име пореза по одбитку, односно доприноса за обавезно социјално осигурање по одбитку, на прописани уплатни рачун јавних прихода или не уплати друге прописане дажбине, казниће се затвором до три године и новчаном казном.
2. Ако износ обрачунатог, а неуплаћеног пореза, односно доприноса из става 1. овог члана прелази милион и петсто хиљада динара, учинилац ће се казнити затвором од шест месеци до пет година и новчаном казном.
3. Ако износ обрачунатог, а неуплаћеног пореза, односно доприноса из става 1. овог члана прелази седам милиона и петсто хиљада динара, учинилац ће се казнити затвором од једне до десет година и новчаном казном.

ICCS code

* Став (1) до (3)
  + 08041

Злоупотреба положаја одговорног лица

Члан 227

1. Одговорно лице које искоришћавањем свог положаја или овлашћења, прекорачењем граница свог овлашћења или невршењем своје дужности прибави себи или другом физичком или правном лицу противправну имовинску корист или другом нанесе имовинску штету, уколико тиме нису остварена обележја неког другог кривичног дела, казниће се затвором од три месеца до три године.
2. Ако је извршењем дела из става 1. овог члана прибављена имовинска корист која прелази износ од четристопедесет хиљада динара, учинилац ће се казнити затвором од шест месеци до пет година.
3. Ако вредност прибављене имовинске користи прелази износ од милион и петсто хиљада динара, учинилац ће се казнити затвором од две до десет година.

ICCS code

* Став (1) до (3)
  + 07033

Злоупотреба у вези са јавном набавком

Члан 228

1. Ко у вези са јавном набавком поднесе понуду засновану на лажним подацима, или се противно закону договара са осталим понуђачима, или предузме друге противправне радње у намери да тиме утиче на доношење одлука наручиоца јавне набавке, казниће се затвором од шест месеци до пет година.
2. Казном из става 1. овог члана казниће се и лице које у наручиоцу јавне набавке искоришћавањем свог положаја или овлашћења, прекорачењем границе свог овлашћења, или невршењем своје дужности крши закон или друге прописе о јавним набавкама и тиме проузрокује штету јавним средствима.
3. Уколико је дело из ст. 1. и 2. овог члана учињено у вези са јавном набавком чија вредност прелази износ од сто педесет милиона динара, учинилац ће се казнити затвором од једне до десет година.
4. Учинилац из става 1. овог члана који добровољно открије да се понуда заснива на лажним подацима или на недозвољеном договору са осталим понуђачима, или да је предузео друге противправне радње у намери да утиче на доношење одлука наручиоца пре него што он донесе одлуку о додели уговора, може се ослободити од казне.

ICCS code

* Став (1) до (3)
  + 07033

Злоупотреба у поступку приватизације

Члан 228а

1. Ко у поступку приватизације подношењем понуде засноване на лажним подацима, или договарањем противно закону са другим учесницима у поступку приватизације или предузимањем друге противправне радње утиче на ток поступка или доношење одлуке организације надлежне за спровођење поступка приватизације, казниће се затвором од шест месеци до пет година.
2. Казном из става 1. овог члана казниће се службено лице које искоришћавањем свог положаја или овлашћења, прекорачењем границе свог овлашћења или невршењем своје дужности крши закон или друге прописе о приватизацији и тиме проузрокује штету капиталу или умањи имовину која је предмет приватизације.
3. Уколико је дело из ст. 1. и 2. овог члана учињено у вези са приватизацијом капитала или имовине чија процењена вредност прелази износ од триста милиона динара, учинилац ће се казнити затвором од једне до десет година.

ICCS code

* Став (1) до (3)
  + 07033

Закључење рестриктивног споразума

Члан 229

1. Ко у субјекту привредног пословања закључи рестриктивни споразум који није изузет од забране у смислу закона којим се уређује заштита конкуренције, а којим се одређују цене, ограничава производња или продаја, односно врши подела тржишта, казниће се затвором од шест месеци до пет година и новчаном казном.
2. Учинилац дела из става 1. овог члана који испуњава услове за ослобађање од обавезе утврђеном мером заштите конкуренције у смислу закона којим се уређује заштита конкуренције, може се ослободити од казне.

ICCS code

* Став (1)
  + 08042

Примање мита у обављању привредне делатности

Члан 230

1. Ко при обављању привредне делатности за себе или другог, непосредно или посредно, захтева или прими поклон или другу корист или ко прими обећање поклона или друге користи да закључи уговор или постигне пословни договор или пружи услугу или да се уздржи од таквог деловања или кршењем других дужности у обављању привредне делатности на штету или у корист субјекта привредног пословања или другог правног лица за које или у којем ради или другог лица, казниће се затвором од једне до осам година.
2. Учинилац дела из става 1. овог члана који, после закључења уговора или постизања пословног договора или после пружене услуге или уздржавања од таквог деловања, за себе или другог захтева или прими поклон или другу корист или прихвати обећање поклона или друге користи, казниће се затвором до три године.
3. Примљени поклон и имовинска корист одузеће се.

ICCS code

* Став (1) и (2)
  + 070312

Давање мита у обављању привредне делатности

Члан 231

1. Ко учини, понуди или обећа поклон или другу корист лицу да оно при обављању привредне делатности, закључи уговор или постигне пословни договор или пружи услугу или се уздржи од таквог деловања или крши друге дужности у обављању привредне делатности на штету или у корист субјекта привредног пословања за које или у којем ради или на штету или у корист другог правног или физичког лица или ко посредује при оваквом давању поклона или друге користи, казниће се затвором од три месеца до три године.
2. Учинилац дела из става 1. овог члана који је дао поклон или другу корист на захтев лица да оно при обављању привредне делатности закључи уговор, постигне пословни договор, пружи услугу или крши дужност, а дело је пријавио пре него што је сазнао да је оно откривено, може се ослободити од казне.
3. Дати поклон и имовинска корист одузеће се

ICCS code

* Став (1)
  + 070311

Проузроковање стечаја

Члан 232

Ко у субјекту привредног пословања који има својство правног лица, нерационалним трошењем средстава или њиховим отуђењем у бесцење, прекомерним задуживањем, преузимањем несразмерних обавеза, лакомисленим закључивањем уговора са лицима неспособним за плаћање, пропуштањем благовременог остваривања потраживања, уништењем или прикривањем имовине или другим радњама које нису у складу са савесним пословањем проузрокује стечај и тиме другог оштети, казниће се затвором од шест месеци до пет година.

ICCS code

* + 08042

Проузроковање лажног стечаја

Члан 232а

1. Ко у субјекту привредног пословања који има својство правног лица, у намери да тај субјект избегне плаћање обавеза проузрокује стечај тог субјекта привидним или стварним умањењем његове имовине, на начин што:
2. целу или део имовине субјекта привредног пословања прикрије, привидно прода, прода испод тржишне вредности или бесплатно уступи;
3. закључи фиктивне уговоре о дугу или призна непостојећа потраживања;
4. пословне књиге које је субјект привредног пословања обавезан да води по закону прикрије, уништи или тако преиначи да се из њих не могу сагледати пословни резултати или стање средстава или обавеза или ово стање сачињавањем лажних исправа или на други начин прикаже таквим да се на основу њега може отворити стечај, казниће се затвором од шест месеци до пет година.
5. Ако су услед дела из става 1. овог члана наступиле тешке последице за повериоца, учинилац ће се казнити затвором од две до десет година.

ICCS code

* Став (1) и (2)
  + 08042

Оштећење поверилаца

Члан 233

1. Ко у субјекту привредног пословања, знајући да је тај субјект постао неспособан за плаћање, исплатом дуга или на други начин стави повериоца у повољнији положај и тиме знатно оштети другог повериоца, казниће се затвором од три месеца до три године.
2. Лице из става 1. овог члана, које знајући да је тај субјект постао неспособан за плаћање, а у намери да изигра или оштети повериоца призна неистинито потраживање, састави лажни уговор или неком другом преварном радњом оштети повериоца, казниће се затвором од три месеца до пет година.
3. Ако је делом из ст. 1. и 2. овог члана повериоцу проузрокована штета великих размера или ако је према оштећеном због тога дошло до покретања поступка принудног поравнања или стечаја, учинилац ће се казнити затвором од једне до осам година.

ICCS code

* Став (1) до (3)
  + 0701

Недозвољена производња

Члан 234

1. Ко неовлашћено производи или прерађује робу за чију је производњу или прерађивање потребно одобрење надлежног органа, казниће се новчаном казном или затвором до две године.
2. Ко производи или прерађује робу чија је производња или прерађивање забрањено, казниће се затвором до три године.
3. Роба и средства за производњу или прерађивање одузеће се.

ICCS code

* Став (1) и (2)
  + 0602

Недозвољена трговина

Члан 235

1. Ко немајући овлашћење за трговину, набави робу или друге предмете у већој вредности у сврху продаје, или ко се неовлашћено и у већем обиму бави трговином или посредовањем у трговини или се бави заступањем организација у унутрашњем или спољнотрговинском промету робе и услуга, казниће се новчаном казном или затвором до две године.
2. Ко се бави продајом робе чију је производњу неовлашћено организовао, казниће се затвором од три месеца до три године.
3. Казном из става 2. овог члана казниће се и ко неовлашћено продаје, купује или врши размену робе или предмета чији је промет забрањен или ограничен.
4. Ако је учинилац дела из ст. 1. до 3. овог члана организовао мрежу препродаваца или посредника или је прибавио имовинску корист која прелази износ од четристопедесет хиљада динара, казниће се затвором од шест месеци до пет година.
5. Роба и предмети недозвољене трговине одузеће се.

ICCS code

* Став (1)
  + 0602
* Став (2)
  + 0602
* Став (3)
  + 0602
* Став (4) у вези ст. 1. до 3.
  + 0602

Кријумчарење

Члан 236

1. Ко се бави преношењем робе преко царинске линије избегавајући мере царинског надзора или ко избегавајући мере царинског надзора пренесе робу преко царинске линије наоружан, у групи или уз употребу силе или претње, казниће се затвором од шест месеци до пет година и новчаном казном.
2. Ко се бави продајом, растурањем или прикривањем неоцарињене робе или организује мрежу препродаваца или посредника за растурање такве робе, казниће се затвором од једне до осам година и новчаном казном.
3. Роба која је предмет дела из ст. 1. и 2. овог члана одузеће се.
4. Превозно или друго средство чија су тајна или скровита места искоришћена за пренос робе која је предмет дела из става 1. овог члана или које је намењено за извршење тих кривичних дела одузеће се ако је власник или корисник возила то знао или је могао и био дужан да зна.

ICCS code

* Став (1) и (2)
  + 08044

Онемогућавање вршења контроле

Члан 237

Ко онемогући органу вршења контроле да изврши увид у пословне књиге или другу документацију или онемогући преглед предмета, просторија или других објеката, казниће се новчаном казном или затвором до једне године.

ICCS code

* + 08049

Неовлашћена употреба туђег пословног имена и друге посебне ознаке робе или услуга

Члан 238

1. Ко се у намери да обмане купце или кориснике услуга послужи туђим пословним именом, туђом географском ознаком порекла, туђим жигом или туђом другом посебном ознаком робе или услуга или унесе поједина обележја ових ознака у своје пословно име, своју географску ознаку порекла, свој жиг или у своју другу посебну ознаку робе или услуга, казниће се новчаном казном или затвором до три године.
2. Ко у сврху продаје у већој количини или вредности набавља, производи, прерађује, ставља у промет, даје у закуп или складишти робу из става 1. овог члана или се бави пружањем услуга неовлашћено користећи туђе ознаке, казниће се затвором од шест месеци до пет година.
3. Ако је учинилац из става 2. овог члана организовао мрежу препродаваца или посредника или је прибавио имовинску корист која прелази износ од милион и петсто хиљада динара, казниће се затвором од једне до осам година.
4. Предмети из ст. 1. до 3. овог члана одузеће се.

ICCS code

* Став (1) до (3)
  + 0503

Нарушавање пословног угледа и кредитне способности

Члан 239

1. Ко у намери нарушавања пословног угледа или кредитне способности другог, износи о њему неистините податке или неистинито приказује његово пословање, казниће се новчаном казном или затвором до једне године.
2. Ако су услед дела из става 1. овог члана наступиле тешке последице, учинилац ће се казнити затвором од три месеца до три године.
3. Гоњење за дела из ст. 1. и 2. овог члана предузима се по приватној тужби.

ICCS code

* Став (1) и (2)
  + 0209

Одавање пословне тајне

Члан 240

1. Ко неовлашћено другом саопшти, преда или на други начин учини доступним податке који представљају пословну тајну или ко прибавља такве податке у намери да их преда непозваном лицу, казниће се затвором од шест месеци до пет година.
2. Ако је дело из става 1. овог члана учињено из користољубља или у погледу нарочито поверљивих података, учинилац ће се казнити затвором од две до десет година и новчаном казном.
3. Ко дело из става 1. овог члана учини из нехата, казниће се затвором до три године.
4. Пословном тајном сматрају се подаци и документи који су законом, другим прописом или одлуком надлежног органа донесеном на основу закона проглашени пословном тајном чије би одавање проузроковало или би могло да проузрокује штетне последице за субјект привредног пословања.

ICCS code

* Став (1) до (3)
  + 08042

Фалсификовање новца

Члан 241

1. Ко направи лажан новац у намери да га стави у оптицај као прави или ко у истој намери преиначи прави новац, казниће се затвором од две до дванаест година и новчаном казном.
2. Ко прибавља лажан новац у намери да га стави у оптицај као прави или ко лажан новац ставља у оптицај, казниће се затвором од једне до десет година и новчаном казном.
3. Ако је делом из ст. 1. и 2. овог члана направљен, преиначен, стављен у промет или прибављен лажан новац у износу који прелази милион и петсто хиљада динара, односно одговарајући износ у страном новцу, учинилац ће се казнити затвором од пет до петнаест година и новчаном казном.
4. Ко лажан новац који је примио као прави, па сазнавши да је лажан, стави у оптицај или ко зна да је начињен лажан новац или да је лажан новац стављен у оптицај, па то не пријави, казниће се новчаном казном или затвором до три године.
5. Лажан новац одузеће се.

ICCS code

* Став (1)
  + 07021
* Став (2)
  + 07021
* Став (3) у вези ст. 1. и 2.
  + 07021
* Став (4)
  + 07021

Фалсификовање хартија од вредности

Члан 242

1. Ко направи лажне хартије од вредности или преиначи праве хартије од вредности у намери да их употреби као праве или да их другом да на употребу или ко такве лажне хартије употреби као праве или их у тој намери прибави, казниће се затвором од једне до осам година и новчаном казном.
2. Ако укупан износ на који гласе фалсификоване хартије од вредности из става 1. овог члана прелази милион и петсто хиљада динара, учинилац ће се казнити затвором од две до дванаест година и новчаном казном.
3. Ко лажне хартије од вредности које је примио као праве, па сазнавши да су лажне, стави у промет, казниће се затвором до три године и новчаном казном.
4. Лажне хартије од вредности одузеће се.

ICCS code

* Став (1) до (3)
  + 07021

Фалсификовање и злоупотреба платних картица

Члан 243

1. Ко направи лажну платну картицу или ко преиначи праву платну картицу у намери да је употреби као праву или ко такву лажну картицу употреби као праву, казниће се затвором од шест месеци до пет година и новчаном казном.
2. Ако је учинилац дела из става 1. овог члана употребом картице прибавио противправну имовинску корист, казниће се затвором од једне до осам година и новчаном казном.
3. Ако је учинилац дела из става 1. овог члана прибавио противправну имовинску корист у износу који прелази милион и петсто хиљада динара, казниће се затвором од две до дванаест година и новчаном казном.
4. Казном из ст. 2. и 3. овог члана казниће се и учинилац који то дело учини неовлашћеном употребом туђе картице или поверљивих података који јединствено уређују ту картицу у платном промету.
5. Ко набави лажну платну картицу у намери да је употреби као праву или ко прибавља податке у намери да их искористи за прављење лажне платне картице, казниће се новчаном казном или затвором до три године.
6. Лажне платне картице одузеће се.

ICCS code

* Став (1) до (5)
  + 070212

Фалсификовање знакова за вредност

Члан 244

1. Ко направи лажне или преиначи праве знакове за вредност у намери да их употреби као праве или да их другом да на употребу или ко такве лажне знакове употреби као праве или их у тој намери прибави, казниће се затвором до три године.
2. Ако укупна вредност знакова из става 1. овог члана прелази износ од милион и петсто хиљада динара, учинилац ће се казнити затвором од једне до осам година.
3. Ко одстрањивањем жига којим се знаци за вредност поништавају или којим другим начином иде за тим да ради поновне употребе овим знацима да изглед као да нису употребљени или ко употребљене знакове поново употреби или прода као да важе, казниће се новчаном казном или затвором до једне године.
4. Лажни знакови за вредност одузеће се.

ICCS code

* Став (1) до (3)
  + 0702

Фалсификовање знакова, односно државних жигова за обележавање робе, мерила и предмета од драгоцених метала

Члан 244а

1. Ко у намери да их употреби као праве, направи лажне печате, жигове, марке или друге знакове за обележавање домаће или стране робе којима се жигошу дрво, стока или каква друга роба или ко у истој намери такве праве знакове преиначи или ко такве лажне или преиначене знакове употреби као праве, казниће се новчаном казном или затвором до три године.
2. Ко у намери да их употреби као праве направи лажна уверења о одобрењу типа мерила и уверења о оверавању мерила или жигове и друге знакове усаглашености којима се жигошу мерила и предмети од драгоцених метала у смислу прописа којима се уређују метрологија и контрола предмета од драгоцених метала или ко у истој намери оригинал уверења или праве државне жигове и друге знакове усаглашености преиначи или ко таква лажна или преиначена уверења или државне жигове и друге знакове усаглашености употреби као праве, казниће се новчаном казном или затвором до две године. Лажна уверења, државни жигови и знакови, мерила, као и предмети од драгоцених метала који су лажно означени, одузеће се.

ICCS code

* Став (1) и (2)
  + 0702

Прављење, набављање и давање другом средстава за фалсификовање

Члан 244б

1. Ко прави, набавља, продаје или даје другом на употребу средства за прављење лажног новца или лажних хартија од вредности, казниће се затвором од шест месеци до пет година и новчаном казном.
2. Ко прави, набавља, продаје или даје другом на употребу средства за прављење лажних платних картица или лажних знакова за вредност, казниће се новчаном казном или затвором до три године.
3. Средства из ст. 1. и 2. овог члана одузеће се.

ICCS code

* Став (1) и (2)
  + 0702

Прање новца

Члан 245

1. Ко изврши конверзију или пренос имовине, са знањем да та имовина потиче од криминалне делатности, у намери да се прикрије или лажно прикаже незаконито порекло имовине, или прикрије или лажно прикаже чињенице о имовини са знањем да та имовина потиче од криминалне делатности, или стекне, држи или користи имовину са знањем, у тренутку пријема, да та имовина потиче од криминалне делатности, казниће се затвором од шест месеци до пет година и новчаном казном.
2. Ако износ новца или имовине из става 1. овог члана прелази милион и петсто хиљада динара, учинилац ће се казнити затвором од једне до десет година и новчаном казном.
3. Ко учини дело из ст. 1. и 2. овог члана са имовином коју је сам прибавио криминалном делатношћу, казниће се казном прописаном у ст. 1. и 2. овог члана.
4. Ко дело из ст. 1. и 2. овог члана изврши у групи, казниће се затвором од две до дванаест година и новчаном казном.
5. Ко учини дело из ст. 1. и 2. овог члана, а могао је и био дужан да зна да новац или имовина представљају приход остварен криминалном делатношћу, казниће се затвором до три године.
6. Одговорно лице у правном лицу које учини дело из ст. 1, 2. и 5. овог члана, казниће се казном прописаном за то дело, ако је знало, односно могло и било дужно да зна да новац или имовина представљају приход остварен криминалном делатношћу.
7. Новац и имовина из ст. 1. до 6. овог члана одузеће се.

ICCS code

* Став (1) до (6)
  + 07041

Глава двадесет трећа

КРИВИЧНА ДЕЛА ПРОТИВ ЗДРАВЉА ЉУДИ

Неовлашћена производња и стављање у промет опојних дрога

Члан 246

1. Ко неовлашћено производи, прерађује, продаје или нуди на продају или ко ради продаје купује, држи или преноси или ко посредује у продаји или куповини или на други начин неовлашћено ставља у промет супстанце или препарате који су проглашени за опојне дроге, казниће се затвором од три до дванаест година.
2. Ко неовлашћено узгаја опијумски мак или психоактивну конопљу или друге биљке из којих се добија опојна дрога или које саме садрже опојну дрогу, казниће се затвором од две до осам година.
3. Ако је дело из става 1. овог члана извршено од стране групе, или је учинилац овог дела организовао мрежу препродаваца или посредника, учинилац ће се казнити затвором од пет до петнаест година.
4. Казном из става 3. овог члана казниће се ко продаје, нуди на продају или без накнаде ради даљег стављања у промет даје опојне дроге малолетном лицу, душевно болесном лицу, лицу које је привремено душевно поремећено, лицу које је теже душевно заостало или лицу које се лечи од зависности од опојних дрога, или ко ставља у промет опојну дрогу помешану са супстанцом која може довести до тешког нарушавања здравља, или ко изврши дело из става 1. овог члана у установи образовања и васпитања или у њеној непосредној близини или установи за извршење кривичних санкција или у јавном локалу или на јавној приредби, или ако дело из ст. 1. и 2. овог члана учини службено лице, лекар, социјални радник, свештеник или лице запослено у установи образовања и васпитања, искоришћавањем свог положаја или ко за извршење тог дела користи малолетно лице.
5. Ако је дело из става 1. овог члана извршено од стране организоване криминалне групе, учинилац ће се казнити затвором од најмање десет година.
6. Учинилац дела из ст. 1. до 5. овог члана који открије од кога набавља опојну дрогу може се ослободити од казне.
7. Ко неовлашћено прави, набавља, поседује или даје на употребу опрему, материјал или супстанце за које зна да су намењене за производњу опојних дрога, казниће се затвором од две до осам година.
8. Опојне дроге и средства за њихову производњу и прераду одузеће се.

ICCS code

* Став (1) и (2)
  + 06012
* Став (3)
  + 06012
    - Варијабла разврставања догађаја SiC1 (у вези са организованим криминалом)
* Став (4)
  + 06012
    - Варијабла разврставања могуће жртве STV1 (малолетно лице)
    - Варијабла разврставања учиниоца LS1.2 (службено лице)
* Став (5)
  + 06012
    - Варијабла разврставања догађаја SiC1 (у вези са организованим криминалом)
* Став (7)
  + 06012

Неовлашћено држање опојних дрога

Члан 246а

1. Ко неовлашћено држи у мањој количини за сопствену употребу супстанце или препарате који су проглашени за опојне дроге, казниће се новчаном казном или затвором до три године, а може се ослободити од казне.
2. Ко неовлашћено држи у великој количини супстанце или препарате који су проглашени за опојне дроге, казниће се затвором од три до десет година.
3. Учинилац дела из ст. 1. и 2. овог члана који открије од кога набавља опојну дрогу може се ослободити од казне.
4. Ако је учиниоцу кривичног дела из става 2. овог члана изречена казна затвора, та казна не може да се изврши на начин предвиђен у члану 45. Став (3). овог законика.
5. Опојне дроге одузеће се.

ICCS code

* Став (1) и (2)
  + 06011

Омогућавање уживања опојних дрога

Члан 247

1. Ко наводи другог на уживање опојне дроге или му даје опојну дрогу да је ужива он или друго лице или стави на располагање просторије ради уживања опојне дроге или на други начин омогућује другом да ужива опојну дрогу, казниће се затвором од шест месеци до пет година.
2. Ако је дело из става 1. овог члана учињено према малолетном лицу, душевно болесном лицу, лицу које је привремено душевно поремећено, лицу које је теже душевно заостало или лицу које се лечи од зависности од опојних дрога, или према више лица, или ко то дело изврши у установи образовања и васпитања или у њеној непосредној близини или установи за извршење кривичних санкција или у јавном локалу или на јавној приредби, или ако то дело учини службено лице, лекар, социјални радник, свештеник или лице запослено у установи образовања и васпитања, искоришћавањем свог положаја, учинилац ће се казнити затвором од две до десет година.
3. Ако је услед извршења дела из става 1. овог члана наступила смрт неког лица, учинилац ће се казнити затвором од три до петнаест година.
4. Опојне дроге одузеће се.

ICCS code

* Став (1)
  + 06019
* Став (2)
  + 06019
    - Варијабла разврставања могуће жртве STV1 (малолетно лице)
    - Варијабла разврставања учиниоца LS1.2 (службено лице)
* Став (3)
  + 01031

Непоступање по здравственим прописима за време епидемије

Члан 248

Ко за време епидемије какве опасне заразне болести не поступа по прописима, одлукама или наредбама којима се одређују мере за њено сузбијање или спречавање,казниће се новчаном казном или затвором до три године.

ICCS code

* + 09029

Преношење заразне болести

Члан 249

Ко не поступа по прописима, одлукама или наредбама за сузбијање или спречавање заразних болести, па услед тога дође до преношења заразне болести, казниће се затвором до три године.

ICCS code

* + 0902
* Члан у вези са чланом 259. став 1.
  + 0902
* Члан у вези са чланом 259. став 2.
  + 01031

Преношење инфекције ХИВ вирусом

Члан 250

1. Ко свесно другог доведе у опасност од инфекције ХИВ вирусом, казниће се затвором до две године.
2. Ко се свесно не придржава прописа и мера који се односе на спречавање ширења ХИВ инфекције и тиме из нехата доведе до преношења инфекције ХИВ вирусом на друго лице, казниће се затвором од једне до пет година.
3. Ко знајући да је заражен ХИВ вирусом свесно пренесе на другог ту инфекцију, казниће се затвором од две до дванаест година.
4. Ако је услед дела из Став (3). овог члана наступила смрт зараженог лица, учинилац ће се казнити затвором од пет до петнаест година.
5. Ако је дело из ст. 3. и 4. овог члана учињено из нехата, учинилац ће се казнити за дело из става 3. затвором до три године, а за дело из става 4. затвором од шест месеци до пет година.

ICCS code

* Став (1)
  + 02071
* Став (2)
  + 02071
* Став (3)
  + 02071
* Став (4)
  + 01031
* Став (5) у вези ст. 3. и 4.
  + 02071

Несавесно пружање лекарске помоћи

Члан 251

1. Лекар који при пружању лекарске помоћи примени очигледно неподобно средство или очигледно неподобан начин лечења или не примени одговарајуће хигијенске мере или уопште очигледно несавесно поступа и тиме проузрокује погоршање здравственог стања неког лица, казниће се затвором од три месеца до три године.
2. Казном из става 1. овог члана казниће се и други здравствени радник који при пружању медицинске помоћи или неге или при вршењу друге здравствене делатности очигледно несавесно поступа и тиме проузрокује погоршање здравственог стања неког лица.
3. Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1) и (2)
  + 02062
* Став (1) и (2) у вези са чланом 259. став 1.
  + 02062
* Став (1) и (2) у вези са чланом 259. став 2.
  + 01031
* Став (3)
  + 02062
* Став (3) у вези чланом 259. став 3.
  + 020111
* Став (3) у вези чланом 259. став 4.
  + 01031

Противправно вршење медицинских експеримената и испитивање лека

Члан 252

1. Ко противно прописима на људима врши медицинске или друге сличне експерименте, казниће се затвором од три месеца до пет година.
2. Казном из става 1. овог члана казниће се и ко врши клонирање људи или врши експерименте у том циљу.
3. Ко противно прописима врши клиничко испитивање лека, казниће се затвором од три месеца до три године.

ICCS code

* Став (1) до (3)
  + 02071
* Став (1) до (3) у вези са чланом 259. став 1.
  + 02071
* Став (1) до (3) у вези са чланом 259. став 2.
  + 01031

Неуказивање лекарске помоћи

Члан 253

1. Лекар који противно својој дужности одбије да укаже лекарску помоћ лицу којем је таква помоћ потребна, а које се налази у непосредној опасности за живот или опасности наступања тешке телесне повреде или тешког нарушавања здравља, казниће се новчаном казном или затвором до две године.
2. Ако услед дела из става 1. овог члана лице којем није указана лекарска помоћ буде тешко телесно повређено или му здравље буде тешко нарушено, учинилац ће се казнити затвором од шест месеци до пет година.
3. Ако је услед дела из става 1. овог члана наступила смрт лица коме није указана лекарска помоћ, учинилац ће се казнити затвором од једне до осам година.

ICCS code

* Став (1)
  + 02062
* Став (2)
  + 02062
* Став (3)
  + 0109

Надрилекарство и надриапотекарство

Члан 254

1. Ко се без одговарајуће стручне спреме бави лечењем или пружањем других медицинских услуга, казниће се новчаном казном или затвором до три године.
2. Казном из става 1. овог члана казниће се и ко се без одговарајуће стручне спреме бави справљањем или издавањем лекова.

ICCS code

* Став (1) и (2)
  + 09029
* Став (1) и (2) у вези са чланом 259. став 1.
  + 09029
* Став (1) и (2) у вези са чланом 259. став 2.
  + 01031

Несавесно поступање при справљању и издавању лекова

Члан 255

1. Лице овлашћено за издавање лекова за употребу у медицини које изда други лек уместо прописаног или захтеваног лека, ако замена није дозвољена или које не направи лек у прописаној размери или количини или које очигледно несавесно поступа при издавању лекова и тиме проузрокује погоршање здравственог стања неког лица, казниће се затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1) и (2)
  + 02062
* Став (1) у вези са чланом 259. став 1.
  + 02062
* Став (1) у вези са чланом 259. став 2.
  + 01031
* Став (2) у вези са чланом 259. став 3.
  + 02062
* Став (2) у вези са чланом 259. став 4.
  + 01031

Производња и стављање у промет шкодљивих производа

Члан 256

1. Ко производи ради продаје, продаје или ставља у промет шкодљиве животне намирнице, јело или пиће, лек или медицинско средство или друге шкодљиве производе, казниће се затвором од шест месеци до пет година и новчаном казном.
2. Ко животне намирнице, јело или пиће, лек или медицинско средство ставља у промет без извршеног прегледа од стране овлашћеног лица кад је тај преглед прописима предвиђен, или их ставља у промет пошто им је истекао рок употребе, казниће се затвором до три године и новчаном казном.
3. Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до једне године.
4. Производи из ст. 1. и 2. овог члана одузеће се.

ICCS code

* Став (1) до (3)
  + 02071
* Став (1) и (2) у вези са чланом 259. став 1.
  + 02071
* Став (1) и (2) у вези са чланом 259. став 2.
  + 01031
* Став (3) у вези са чланом 259. став 3.
  + 02071
* Став (3) у вези са чланом 259. став 4.
  + 01031

Несавесно вршење прегледа животних намирница

Члан 257

1. Овлашћено лице које несавесно изврши преглед стоке за клање, меса намењеног за исхрану и других животних намирница или противно прописима не изврши преглед и тиме омогући да се стави у промет месо или друга животна намирница шкодљива за здравље људи, казниће се затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1)
  + 02071
    - Варијабла разврставања учиниоца LS (службено лице)
* Став (2)
  + 02071
* Став (1) у вези са чланом 259. став 1.
  + 02071
* Став (1) у вези са чланом 259. став 2.
  + 01031
* Став (2) у вези са чланом 259. став 3.
  + 02071
* Став (2) у вези са чланом 259. став 4.
  + 01031

Загађивање воде за пиће и животних намирница

Члан 258

1. Ко каквом шкодљивом материјом загади воду која људима служи за пиће или животне намирнице, казниће се затвором од шест месеци до пет година.
2. Ако је дело из става 1. овог члана учињено из нехата, учинилац ће се казнити новчаном казном или затвором до три године.

ICCS code

* Став (1) и (2)
  + 09029
* Став (1) у вези са чланом 259. став 1.
  + 09029
* Став (1) у вези са чланом 259. став 2.,
  + 01031
* Став (2) у вези са чланом 259. став 3.
  + 09029
* Став (2) у вези са чланом 259. став 4.
  + 01031

Тешка дела против здравља људи

Члан 259

(1) Ако услед дела из чл. 249, 251. ст. 1. и 2, 252, 254, 255. Став (1), 256 ст. 1. и 2, 257. Став (1). и 258. Став (1). овог законика, неко лице буде тешко телесно повређено или му здравље буде тешко нарушено, учинилац ће се казнити затвором од једне до осам година.

1. Ако је услед дела из чл. 249, 251. ст. 1. и 2, 252, 254, 255. Став (1), 256. ст. 1. и 2, 257. Став (1). и 258. Став (1). овог законика наступила смрт једног или више лица, учинилац ће се казнити затвором од две до дванаест година.
2. Ако услед дела из чл. 251. Став (3), 255. Став (2), 256. Став (3), 257. Став (2). и 258. Став (2). овог законика неко лице буде тешко телесно повређено или му здравље буде тешко нарушено, учинилац ће се казнити затвором до три године.
3. Ако је услед дела из чл. 251. Став (3), 255. Став (2), 256. Став (3), 257. Став (2). и 258. Став (2). овог законика наступила смрт, учинилац ће се казнити затвором од једне до осам година.

**Глава двадесет четврта**

КРИВИЧНА ДЕЛА ПРОТИВ ЖИВОТНЕ СРЕДИНЕ

Загађење животне средине

Члан 260

1. Ко кршећи прописе о заштити, очувању и унапређењу животне средине загади ваздух, воду или земљиште у већој мери или на ширем простору, казниће се затвором од шест месеци до пет година и новчаном казном.
2. Ако је дело из става 1. овог члана учињено из нехата, учинилац ће се казнити новчаном казном или затвором до две године.
3. Ако је услед дела из става 1. овог члана дошло до уништења или оштећења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од једне до осам година и новчаном казном.
4. Ако је услед дела из става 2. овог члана дошло до уништења или оштећења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од шест месеци до пет година и новчаном казном.
5. Ако изрекне условну осуду за дела из ст. 1. и 4. овог члана, суд може одредити обавезу учиниоцу да у одређеном року предузме одређене прописане мере заштите, очувања и унапређења животне средине.

ICCS code

* Став (1) до (4)
  + 1001

Непредузимање мера заштите животне средине

Члан 261

1. Службено или одговорно лице које не предузме прописане мере заштите животне средине, или не поступи по одлуци надлежног органа о предузимању мера заштите животне средине, казниће се новчаном казном или затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.
3. Ако је услед дела из ст. 1. и 2. овог члана дошло до загађења животне средине, учинилац ће се казнити за кривично дело из члана 260. овог законика.
4. Ако изрекне условну осуду за дела из ст. 1. и 2. овог члана, суд може наложити обавезу учиниоцу да у одређеном року предузме одређене прописане мере заштите, очувања и унапређења животне средине.

ICCS code

* Став (1)
  + 1001
* Став (2)
  + 1001
* Став (3)
  + 1001

Противправна изградња и стављање у погон објеката и постројења која загађују животну средину

Члан 262

1. Службено или одговорно лице које противно прописима о заштити, очувању и унапређењу животне средине дозволи изградњу, стављање у погон или употребу објеката или постројења или примену технологије којима се у већој мери или на ширем простору загађује животна средина, казниће се затвором од шест месеци до пет година.
2. Ако је услед дела из става 1. овог члана дошло до уништења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од једне до осам година.
3. Ако изрекне условну осуду за дела из ст. 1. и 2. овог члана, суд може одредити обавезу учиниоцу да у одређеном року предузме одређене прописане мере заштите, очувања и унапређења животне средине.

ICCS code

* Став (1)
  + 1001
    - Варијабла разврставања учиниоца LS1.2 (службено лице)
* Став (2)
  + 1001

Оштећење објеката и уређаја за заштиту животне средине

Члан 263

1. Ко оштети, уништи, уклони или на други начин учини неупотребљивим објекте или уређаје за заштиту животне средине, казниће се затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.
3. Ако је услед дела из става 1. овог члана дошло до загађења ваздуха, воде или земљишта у већој мери или на ширем простору, учинилац ће се казнити затвором од шест месеци до пет година.
4. Ако је услед дела из става 2. овог члана дошло до загађења ваздуха, воде или земљишта у већој мери или на ширем простору, учинилац ће се казнити затвором до три године.
5. Ако је услед дела из ст. 1. и 3. овог члана дошло до уништења или оштећења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од једне до осам година.
6. Ако је услед дела из ст. 2. и 4. овог члана дошло до уништења или оштећења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од шест месеци до пет година.
7. Ако изрекне условну осуду за дела из ст. 1. до 6. овог члана, суд може одредити обавезу учиниоцу да у одређеном року предузме одређене прописане мере заштите, очувања и унапређења животне средине.

ICCS code

* Став (1) до (6)
  + 1001

Оштећење животне средине

Члан 264

1. Ко кршећи прописе, искоришћавањем природних богатстава, изградњом објеката, извођењем каквих радова или на други начин изазове оштећење животне средине у већој мери или на ширем простору, казниће се затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.
3. Ако изрекне условну осуду за дела из ст. 1. и 2. овог члана, суд може одредити обавезу учиниоцу да у одређеном року предузме одређене мере у циљу отклањања штетних последица по животну средину.

ICCS code

* Став (1) и (2)
  + 1001

Уништење, оштећење, изношење у иностранство и уношење у Србију заштићеног природног добра

Члан 265

1. Ко уништи или оштети посебно заштићено природно добро, казниће се затвором од шест месеци до пет година.
2. Ако је дело из става 1. овог члана учињено из нехата, учинилац ће се казнити новчаном казном или затвором до шест месеци.
3. Ко противно прописима извезе или изнесе у иностранство строго заштићену, односно заштићену врсту биљака или животиња или увезе или унесе у Србију страну врсту биљака или животиња заштићену међународним уговорима и документима, казниће се затвором од три месеца до три године и новчаном казном.
4. За покушај дела из става 3. овог члана ће се казнити.
5. Строго заштићена или заштићена врста биљака или животиња из става 3. овог члана одузеће се.

ICCS code

* Став (1) и (2)
  + 10049
* Став (3)
  + 1003

Уношење опасних материја у Србију и недозвољено прерађивање, одлагање и складиштење опасних материја

Члан 266

1. Ко противно прописима унесе у Србију радиоактивне или друге опасне материје или опасне отпатке, или ко превози, прерађује, одлаже, сакупља или складишти такве материје или отпатке, казниће се затвором од шест месеци до пет година и новчаном казном.
2. Ко злоупотребом свог службеног положаја или овлашћења дозволи или омогући да се у Србију унесу материје или отпатци из става 1. овог члана, или омогући да се такве материје или отпатци превозе, прерађују, одлажу, сакупљају или складиште, казниће се затвором од једне до осам година и новчаном казном.
3. Ако је услед дела из ст. 1. и 2. овог члана дошло до уништења животињског или биљног света великих размера или до загађења животне средине у тој мери да су за његово отклањање потребни дуже време или велики трошкови, учинилац ће се казнити затвором од две до десет година и новчаном казном.
4. Ако изрекне условну осуду за дела из ст. 1. до 3. овог члана, суд може одредити обавезу учиниоцу да у одређеном року предузме одређене прописане мере заштите од јонизујућих зрачења или друге прописане мере заштите.
5. Ко организује вршење дела из става 1. овог члана, казниће се затвором од три до десет година и новчаном казном.

ICCS code

* Став (1)
  + 1002
* Став (2)
  + 1002
    - Варијабла разврставања учиниоца LS1.2 (службено лице)
* Став (3) у вези ст. 1. и 2.
  + 1002
* Став (5)
  + 1002

Недозвољена изградња нуклеарних постројења

Члан 267

Ко противно прописима одобри или приступи изградњи нуклеарне електране, постројења за производњу нуклеарног горива или постројења за прераду ислуженог нуклеарног отпада, казниће се затвором од шест месеци до пет година.

ICCS code

* 1009

Повреда права на информисање о стању животне средине

Члан 268

Ко противно прописима ускрати податке или да неистините податке о стању животне средине и појавама који су неопходни за процену опасности по животну средину и предузимање мера заштите живота и здравља људи, казниће се новчаном казном или затвором до једне године.

ICCS code

* + 10099

Убијање и злостављање животиња

Члан 269

1. Ко кршећи прописе убије, повреди, мучи или на други начин злоставља животињу, казниће се новчаном казном или затвором до две године.
2. Ако је услед дела из става 1. овог члана дошло до убијања, мучења или повређивања већег броја животиња, или је дело учињено у односу на животињу која припада посебно заштићеним животињским врстама, учинилац ће се казнити новчаном казном или затвором до три године.
3. Ко из користољубља организује, финансира или је домаћин борбе између животиња исте или различите врсте или ко организује или учествује у клађењу на оваквим борбама, казниће се затвором од шест месеци до три године и новчаном казном.

ICCS code

* Став (1) до (3)
  + 10091

Преношење заразних болести код животиња и биљака

Члан 270

1. Ко за време епидемије неке болести животиња која може угрозити сточарство не поступа по прописима, одлукама или наредбама којима се одређују мере за сузбијање или спречавање болести, казниће се новчаном казном или затвором до две године.
2. Казном из става 1. овог члана казниће се и ко за време постојања опасности од болести и штеточина које могу угрозити биљни свет не поступа по прописима, одлукама или наредбама којима се одређују мере за сузбијање или спречавање болести односно штеточина.
3. Ако је услед дела из ст. 1. и 2. овог члана наступило угинуће животиња, уништење биљака или друга знатна штета, учинилац ће се казнити затвором до три године.
4. Ако је дело из ст. 1. до 3. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1)
  + 0902
* Став (2)
  + 10091
* Став (3) у вези става 1. и 2.
  + 10091
* Став (4) у вези става 1, 2. и 3.
  + 10091

Несавесно пружање ветеринарске помоћи

Члан 271

1. Ветеринар или овлашћени ветеринарски радник који при пружању ветеринарске помоћи препише или примени очигледно неподобно средство или очигледно неподобан начин лечења или уопште несавесно поступа при лечењу животиња и тиме проузрокује угинуће животиња или другу знатну штету, казниће се новчаном казном или затвором до две године.
2. Ако је дело из става 1. овог члана учињено из нехата, учинилац ће се казнити новчаном казном или затвором до шест месеци.

ICCS code

* Став (1) и (2)
  + 02062

Производња штетних средстава за лечење животиња

Члан 272

1. Ко производи ради продаје или ставља у промет средства за лечење или за спречавање заразе код животиња која су опасна за њихов живот или здравље, казниће се новчаном казном или затвором до једне године.
2. Ако је делом из става 1. овог члана проузроковано угинуће животиња или друга знатна штета, учинилац ће се казнити новчаном казном или затвором до две године.
3. Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до шест месеци.

ICCS code

* Став (1) до (3)
  + 10091

Загађивање хране и воде за исхрану, односно напајање животиња

Члан 273

1. Ко каквом шкодљивом материјом загади храну или воду које служе за исхрану или напајање животиња и тиме доведе у опасност њихов живот или здравље, казниће се новчаном казном или затвором до две године.
2. Казном из става 1. овог члана казниће се и ко каквом шкодљивом материјом загади воду у рибњаку, језеру, реци или каналу или порибљавањем из заражених вода проузрокује опасност за опстанак риба или других водених животиња.
3. Ако је делом из ст. 1. и 2. овог члана проузроковано угинуће животиња или друга знатна штета, учинилац ће се казнити новчаном казном или затвором до три године.
4. Ако је дело из става 1. овог члана учињено из нехата, учинилац ће се казнити новчаном казном или затвором до шест месеци.

ICCS code

* Став (1) до (4)
  + 1001

Пустошење шума

Члан 274

1. Ко противно прописима или наредбама надлежних органа врши сечу или крчење шуме, или ко оштећује стабла или на други начин пустоши шуме или обори једно или више стабала у парку, дрвореду или на другом месту где сеча није дозвољена,

казниће се новчаном казном или затвором до једне године.

1. Ко дело из става 1. овог члана изврши у заштићеној шуми, националном парку или у другој шуми са посебном наменом, казниће се затвором од три месеца до три године.

ICCS code

* Став (1) и (2)
  + 10041

Шумска крађа

Члан 275

1. Ко ради крађе обори у шуми, парку или дрвореду једно или више стабала, а количина обореног дрвета је већа од једног кубног метра, казниће се новчаном казном или затвором до једне године.
2. Ако је дело из става 1. овог члана учињено у намери да се оборено дрво прода, или ако је количина обореног дрвета већа од пет кубних метара или ако је дело извршено у заштићеној шуми, националном парку или другој шуми са посебном наменом, учинилац ће се казнити новчаном казном или затвором до три године.
3. За покушај дела из ст. 1. и 2. овог члана казниће се.

ICCS code

* Став (1) и (2)
  + 10041

Незаконит лов

Члан 276

1. Ко лови дивљач за време ловостаја или на подручју где је лов забрањен,казниће се новчаном казном или затвором до шест месеци.
2. Ко неовлашћено лови на туђем ловишту и убије или рани дивљач или је ухвати живу, казниће се новчаном казном или затвором до једне године.
3. Ако је дело из става 2. овог члана учињено у односу на крупну дивљач, учинилац ће се казнити новчаном казном или затвором до две године.
4. Ко лови дивљач чији је лов забрањен или ко лови без посебне дозволе одређену врсту дивљачи за чији је лов потребна таква дозвола или ко лови на начин или средствима којима се дивљач масовно уништава, казниће се затвором до три године.
5. Уловљена дивљач и средства за лов одузеће се.

ICCS code

* Став (1) до (3)
  + 10042

Незаконит риболов

Члан 277

1. Ко лови рибу или друге водене животиње за време ловостаја или у водама у којима је лов забрањен, казниће се новчаном казном или затвором до шест месеци.
2. Ко лови рибу или друге водене животиње експлозивом, електричном струјом, отровом, средствима за омамљивање или на начин штетан за размножавање тих животиња или којим се те животиње масовно уништавају, казниће се затвором до три године.
3. Казном из става 2. овог члана казниће се и ко лови рибу или друге водене животиње веће биолошке вредности или у већој количини или при лову уништи већу количину риба или других водених животиња.
4. Улов и средства за риболов одузеће се.

ICCS code

* Став (1) до (3)
  + 10042

Глава двадесет пета

КРИВИЧНА ДЕЛА ПРОТИВ ОПШТЕ СИГУРНОСТИ ЉУДИ И ИМОВИНЕ

Изазивање опште опасности

Члан 278

1. Ко пожаром, поплавом, експлозијом, отровом или отровним гасом, радиоактивним или другим јонизујућим зрачењем, електричном енергијом, моторном силом или каквом другом општеопасном радњом или општеопасним средством изазове опасност за живот или тело људи или за имовину већег обима, казниће се затвором од шест месеци до пет година и новчаном казном.
2. Казном из става 1. овог члана казниће се службено или одговорно лице које не постави прописане уређаје за заштиту од пожара, поплаве, експлозије, отрова или отровног гаса, радио-активних или других јонизујућих зрачења, електричне енергије или других опасних средстава или ове уређаје не одржава у исправном стању или их у случају потребе не стави у дејство или уопште не поступа по прописима или техничким правилима о мерама заштите и тиме изазове опасност за живот или тело људи или за имовину већег обима.
3. Ако су дела из ст. 1. и 2. овог члана учињена на месту где је окупљен већи број људи, учинилац ће се казнити затвором од једне до осам година и новчаном казном.
4. Ако је дело из става 1. овог члана учињено употребом ватреног оружја, учинилац ће се казнити затвором од две до десет година.
5. Ако је дело из ст. 1, 3. и 4. овог члана учињено из нехата, учинилац ће се казнити затвором до три године.

ICCS code

* Став (1), (3), (4) и (5)
  + 02079
* Став (1) и (3) у вези са чланом 288. став 1.
  + 02079
* Став (1) до (4) у вези са чланом 288. став 2.
  + 01031
* Став (2)
  + 02062
    - Варијабла разврставања учиниоца LS (службено лице)
* Став (2) у вези са чланом 288. став 1.
  + 02062
* Став (5) у вези са чланом 288. став 3.
  + 02079
* Став (5) у вези са чланом 288. став 4.
  + 01031

Уништење и оштећење јавних уређаја

Члан 279

1. Ко уништи, оштети, измени, учини неупотребљивим или уклони јавни уређај за воду, канализацију, топлоту, гас, електричну или другу енергију или уређаје система јавног саобраћаја и веза, односно делове тих уређаја, казниће се затвором од три месеца до пет година.
2. Ако је делом из става 1. овог члана проузрокован поремећај у животу грађана или у функционисању привреде, односно јавног саобраћаја, учинилац ће се казнити затвором од једне до осам година.

ICCS code

* Став (1) и (2)
  + 02079
* Став (1) у вези са чланом 288. став 1.
  + 02079
* Став (1) и (2) у вези са чланом 288. став 2.
  + 01031

Изазивање опасности необезбеђењем мера заштите на раду

Члан 280

1. Ко у рудницима, фабрикама, радионицама, на градилиштима или на другом месту рада оштети или уклони заштитне уређаје и тиме изазове опасност за живот или тело људи или за имовину већег обима, казниће се затвором од шест месеци до пет година.
2. Казном из става 1. овог члана казниће се и одговорно лице у руднику, фабрици, радионици, на градилишту или на другом месту рада које не постави заштитне уређаје или их не одржава у исправном стању или их у случају потребе не стави у дејство или уопште не поступа по прописима или техничким правилима о мерама заштите на раду и тиме изазове опасност за живот или тело људи или за имовину већег обима.
3. Ако је дело из ст. 1. и 2. овог члана учињено из нехата, учинилац ће се казнити затвором до три године.
4. Ако изрекне условну осуду за дело из става 2. овог члана, суд може одредити обавезу учиниоцу да у одређеном року обезбеди постављање, одржавање или коришћење заштитних уређаја.

ICCS code

* Став (1)
  + 02079
* Став (2)
  + 02062
    - Варијабла разврставања учиниоца LS (службено лице)
* Став (3) у вези става 1.
  + 02079
* Став (3) у вези става 2.
  + 02062
* Став (1) у вези са чланом 288. став 1.
  + 02079
* Став (2) у вези са чланом 288. став 1.
  + 02062
* Став (1) и (2) у вези са чланом 288. став 2.
  + 01031
* Став (3) у вези са чланом 288. став 3.
  + 02079
* Став (3) у вези са чланом 288. став 4.
  + 01031

Непрописно и неправилно извођење грађевинских радова

Члан 281

1. Лице одговорно за пројектовање, руковођење или извођење градње или грађевинских радова, које при извођењу тих радова не поступи по прописима или општепризнатим техничким правилима и тиме изазове опасност за живот или тело људи или за имовину већег обима, казниће се затвором од три месеца до пет година.
2. Ако је дело из става 1. овог члана учињено из нехата, учинилац ће се казнити новчаном казном или затвором до три године.

ICCS code

* Став (1) и (2)
  + 02062
* Став (1) у вези са чланом 288. став 1.
  + 02062
* Став (1) у вези са чланом 288. став 2.
  + 01031
* Став (2) у вези са чланом 288. став 3.
  + 02062
* Став (2) у вези са чланом 288. став 4.
  + 01031

Оштећење брана, насипа и водопривредних објеката

Члан 282

1. Ко оштети, уништи или учини неупотребљивим брану, насип или други водопривредни објекат или уређај за заштиту од природних непогода, казниће се затвором од три месеца до три године и новчаном казном.
2. Ако је дело из става 1. овог члана учињено према објекту или уређају већег значаја, учинилац ће се казнити затвором од шест месеци до пет година и новчаном казном.
3. Ако је дело из става 2. овог члана учињено из нехата, учинилац ће се казнити новчаном казном или затвором до три године.

ICCS code

* Став (1) до (3)
  + 02079

Уништење, оштећење и уклањање знакова којима се упозорава на опасност

Члан 283

Ко уништи, оштети или уклони знак којим се упозорава на какву опасност, казниће се новчаном казном или затвором до три године.

ICCS code

* + 09029

Злоупотреба телекомуникационих знакова

Члан 284

1. Ко злоупотреби или без потребе отправи међународно уговорени знак за позивање у помоћ или знак да прети опасност или ко телекомуникационим знаком обмане да постоји сигурност или ко злоупотреби међународно уговорени комуникациони знак, казниће се затвором до три године.
2. Ако је услед дела из става 1. овог члана наступила опасност за живот људи или за имовину већег обима, учинилац ће се казнити затвором од шест месеци до пет година.

ICCS code

* Став (1) и (2)
  + 02079
* Став (1) и (2) у вези са чланом 288. став 1.
  + 02079
* Став (1) и (2) у вези са чланом 288. став 2.
  + 01031

Неотклањање опасности

Члан 285

1. Ко не пријави надлежном органу, односно другом надлежном субјекту да постоји пожар, поплава, експлозија, саобраћајна незгода или нека друга опасност за живот или тело људи или за имовину већег обима или не предузме мере да се та опасност отклони, иако је то могао да учини без опасности за себе или другог, казниће се новчаном казном или затвором до две године.
2. Ко спречи другог у предузимању мера за отклањање пожара, поплаве, експлозије, саобраћајне незгоде или друге опасности за живот или тело људи или за имовину већег обима, казниће се затвором од шест месеци до пет година.

ICCS code

* Став (1) и (2)
  + 02079

Недозвољено поступање са експлозивним и запаљивим материјалом

Члан 286

1. Ко противно прописима складишти, држи, превози или преда на превоз јавним саобраћајним средством експлозивни или лако запаљиви материјал или такав материјал сам преноси користећи се јавним саобраћајним средством, казниће се новчаном казном или затвором до две године.
2. Казном из става 1. овог члана казниће се и ко недозвољено у просторију или други објекат где се окупља већи број људи унесе експлозивни или лако запаљиви материјал или ко такав материјал донесе на место где је окупљен већи број људи или где такво окупљање предстоји.
3. Ко у јаму са метаном или другим запаљивим гасом или опасном угљеном прашином или у објекат на нафтном или гасном пољу унесе или покуша да унесе лако запаљиву материју или друге ствари чије је уношење у такву јаму, односно објекат забрањено, казниће се затвором од шест месеци до пет година.
4. Казном из става 3. овог члана казниће се и ко се при уласку у магацин, складиште или спремиште експлозивних средстава не придржава прописаних мера заштите.
5. Ако је дело из ст. 3. и 4. овог члана учињено из нехата, учинилац ће се казнити новчаном казном или затвором до три године.

ICCS code

* Став (1)
  + 09021
* Став (2)
  + 09021
* Став (3)
  + 09021
* Став (4)
  + 09021
* Став (5) у вези става 3. и 4.
  + 09021

Неовлашћено прибављање и угрожавање безбедности нуклеарним материјама

Члан 287

1. Ко силом или претњом, извршењем кривичног дела или на други противправан начин прибави, поседује, користи, превози, даје другом нуклеарне материје или омогућава другом да до њих дође, казниће се затвором до три године.
2. Ко прети да ће употребити нуклеарну материју у намери да се неко принуди да нешто учини или не учини и тиме угрози безбедност људи, казниће се затвором од једне до десет година.
3. Ако је услед дела из ст. 1. и 2. овог члана наступила тешка телесна повреда или имовинска штета великих размера, учинилац ће се казнити затвором од две до дванаест година.
4. Ако је услед дела из ст. 1. и 2. овог члана наступила смрт једног или више лица, учинилац ће се казнити затвором од три до петнаест година.

ICCS code

* Став (1)
  + 09011
* Став (2)
  + 09011
* Став (3) у вези става 1. и 2.
  + 09011
* Став (4) у вези става 1. и 2.
  + 01031

Тешка дела против опште сигурности

Члан 288

1. Ако је услед дела из чл. 278. ст. 1. до 3, 279. Став (1), 280. ст. 1. и 2, 281. Став (1). и 284. овог законика, наступила тешка телесна повреда неког лица или имовинска штета великих размера, учинилац ће се казнити затвором од једне до осам година.
2. Ако је услед дела из чл. 278. ст. 1. до 4, 279. ст. 1. и 2, 280. ст. 1. и 2, 281. Став (1). и 284. овог законика наступила смрт једног или више лица, учинилац ће се казнити затвором од две до дванаест година.
3. Ако је услед дела из чл. 278. Став (5), 280. Став (3). и 281. Став (2). овог законика наступила тешка телесна повреда неког лица или имовинска штета великих размера, учинилац ће се казнити затвором од шест месеци до пет година.
4. Ако је услед дела из чл. 278. Став (5), 280. Став (3). и 281. Став (2). овог законика наступила смрт једног или више лица, учинилац ће се казнити затвором од једне до осам година.

Глава двадесет шеста

КРИВИЧНА ДЕЛА ПРОТИВ БЕЗБЕДНОСТИ ЈАВНОГ САОБРАЋАЈА

Угрожавање јавног саобраћаја

Члан 289

1. Учесник у саобраћају на путевима који се не придржава саобраћајних прописа и тиме тако угрози јавни саобраћај да доведе у опасност живот или тело људи или имовину већег обима, па услед тога код другог наступи лака телесна повреда или проузрокује имовинску штету која прелази износ од двеста хиљада динара, казниће се затвором до три године.
2. Ко се не придржава саобраћајних прописа и тиме угрози железнички, бродски, трамвајски, тролејбуски, аутобуски саобраћај или саобраћај жичаром тако да доведе у опасност живот или тело људи или имовину већег обима, казниће се затвором од шест месеци до пет година
3. Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1) до (3)
  + 02063
* Став (1) и (2) у вези са чланом 297. став 1.
  + 02063
* Став (1) и (2) у вези са чланом 297. став 2.
  + 010321
* Став (3) у вези са чланом 297. став 3.
  + 02063
* Став (3) у вези са чланом 297. став 4.
  + 010321

Угрожавање саобраћаја опасном радњом и опасним средством

Члан 290

1. Ко уништењем, уклањањем или тежим оштећењем саобраћајних уређаја, средстава, знакова или уређаја за сигнализацију или заштитних и одбојних ограда који служе безбедности јавног саобраћаја на путевима, давањем погрешних знакова или сигнала, постављањем препрека на саобраћајницама, заустављањем превозног средства у железничком саобраћају противно прописима или други сличан начин тако угрози јавни саобраћај да тиме доведе у опасност живот или тело људи или имовину већег обима, казниће се затвором до три године, казниће се затвором до три године.
2. Ако је дело из става 1. овог члана учињено из нехата, учинилац ће се казнити новчаном казном или затвором до једне године.

ICCS code

* Став (1) и (2)
  + 09029
* Став (1) и (2) у вези са чланом 297. став 1.
  + 02063
* Став (1) и (2) у вези са чланом 297. став 2.
  + 010321
* Став (2) у вези са чланом 297. став 3.
  + 02063
* Став (2) у вези са чланом 297. став 4.
  + 010321

Угрожавање безбедности ваздушног саобраћаја

Члан 291

1. Ко непрописним или неправилним управљањем летом ваздухоплова, пропуштањем дужности или надзора у вези са безбедношћу ваздушног саобраћаја, давањем нетачних обавештења од значаја за безбедан лет ваздухоплова или на други начин доведе у опасност безбедност ваздушног саобраћаја, казниће се затвором од једне до осам година.
2. Ако је дело из става 1. овог члана учињено из нехата или нехатним уништењем или оштећењем уређаја за навигацију или нехатним наношењем друге штете на ваздухоплову, учинилац ће се казнити затвором од шест месеци до пет година.
3. Ко изврши акт насиља уперен против лица на аеродрому за међународни цивилни ваздушни саобраћај који проузрокује или би могао да проузрокује тешку телесну повреду или смрт неког лица, казниће се затвором од шест месеци до пет година.
4. Казном из става 3. овог члана казниће се и ко уништи или оштети уређаје на аеродрому за међународни цивилни ваздушни саобраћај или ваздухоплову који није у саобраћају а налази се на том аеродрому или прекине рад служби на том аеродрому, ако такав акт угрожава или би могао да угрози безбедност на том аеродрому.

ICCS code

* Став (1), (2), (3) и (4)
  + 02062
* Став (1), (3), (4) у вези са чланом 297. став 1.
  + 02063
* Став (1), (3), (4) у вези са чланом 297. став 2
  + 010321
* Став (2) у вези са чланом 297. став 3.
  + 02063
* Став (2) у вези са чланом 297. став 4..
  + 010321

Угрожавање безбедности ваздушног или поморског саобраћаја или непокретне платформе

Члан 292

1. Ко насиљем према лицу у ваздухоплову, на броду или непокретној платформи која се налази у епиконтиненталном појасу, односно њиховом терету, постављањем или уношењем у ваздухоплов, на брод или непокретну платформу експлозивне или друге опасне направе или супстанце или уништењем или оштећењем или ометањем уређаја за навигацију или проузроковањем друге штете ваздухоплову, броду или непокретној платформи доведе у опасност безбедност ваздушног саобраћаја или поморске пловидбе или безбедност непокретне платформе, казниће се затвором од две до десет година.
2. Ако је услед дела из става 1. овог члана наступила тешка телесна повреда неког лица или проузрокована штета великих размера, учинилац ће се казнити затвором од две до дванаест година.
3. Ако је услед дела из става 1. овог члана наступила смрт једног или више лица, учинилац ће се казнити затвором од пет до петнаест година.
4. Ко прети извршењем дела из става 1. овог члана, казниће се затвором од шест месеци до пет година.

ICCS code

* Став (1)
  + 020111
* Став (2)
  + 020111
* Став (3)
  + 010321
* Став (4)
  + 020111

Отмица ваздухоплова, брода и другог превозног средства

Члан 293

1. Ко силом или претњом да ће употребити силу преузме контролу над ваздухопловом који се налази у лету или над бродом у току пловидбе или над другим јавним превозним средством у току вожње или над непокретном платформом у епиконтинеталном појасу, казниће се затвором од две до десет година.
2. Ако је услед дела из става 1. овог члана наступила тешка телесна повреда неког лица или проузрокована штета великих размера, учинилац ће се казнити затвором од две до дванаест година.
3. Ако је услед дела из става 1. овог члана наступила смрт једног или више лица, учинилац ће се казнити затвором од пет до петнаест година.

ICCS code

* Став (1)
  + 020223
* Став (2)
  + 020223
* Став (3)
  + 010321

Пиратство

Члан 294

1. Члан посаде или путник брода који на отвореном мору или на месту које не потпада под власт ниједне државе учини насиље или разбојништво према лицима на другом броду, задржи, одузме, оштети или уништи други брод или добра која се налазе на њему или проузрокује штету великих размера, казниће се затвором од две до дванаест година.
2. Ако је услед дела из става 1. овог члана наступила смрт једног или више лица, учинилац ће се казнити затвором од пет до петнаест година.

ICCS code

* Став (1)
  + 11012
* Став (2)
  + 010321

Несавесно вршење надзора над јавним саобраћајем

Члан 295

1. Службено или одговорно лице којем је поверен надзор над стањем и одржавањем саобраћајница и објеката на њима, превозним средствима или јавним саобраћајем или над испуњавањем прописаних услова рада возача, или којем је поверено руковођење вожњом, које несавесним вршењем своје дужности изазове опасност за живот или тело људи или за имовину већег обима, казниће се затвором од шест месеци до пет година.
2. Казном из става 1. овог члана казниће се и одговорно лице које изда налог за вожњу или допусти вожњу, иако зна да возач због умора, утицаја алкохола или других разлога није у стању да безбедно управља возилом или да возило није исправно и тиме изазове опасност за живот или тело људи или за имовину већег обима.
3. Ако је дело из става 1. овог члана учињено из нехата, учинилац ће се казнити затвором до три године.

ICCS code

* Став (1) до (3)
  + 02062
* Став (1) и (2) у вези са чланом 297. став 1.
  + 02063
* Став (1) и (2) у вези са чланом 297. став 2.
  + 010321
* Став (3) у вези са чланом 297. став 3.
  + 02063
* Став (3) у вези са чланом 297. став 4.
  + 010321

Непружање помоћи лицу повређеном у саобраћајној незгоди

Члан 296

1. Возач моторног возила или другог превозног средства који остави без помоћи лице које је тим превозним средством повређено или чију је повреду тим средством проузроковао, казниће се новчаном казном или затвором до три године.
2. Ако је услед непружања помоћи наступила тешка телесна повреда повређеног лица, учинилац ће се казнити затвором од шест месеци до пет година.
3. Ако је услед непружања помоћи наступила смрт повређеног лица, учинилац ће се казнити затвором од једне до осам година.

ICCS code

* Став (1)
  + 02069
* Став (2)
  + 02069
* Став (3)
  + 0109

Тешка дела против безбедности јавног саобраћаја

Члан 297

1. Ако је услед дела из чл. 289. ст. 1. и 2, 290. ст. 1. и 2, 291. ст. 1, 3. и 4. и 295. ст. 1. и 2. овог законика наступила тешка телесна повреда неког лица или имовинска штета великих размера, учинилац ће се казнити затвором од једне до осам година.
2. Ако је услед дела из чл. 289. ст. 1. и 2, 290. ст. 1. и 2, 291. ст. 1, 3. и 4. и 295. ст. 1. и 2. овог законика наступила смрт једног или више лица, учинилац ће се казнити затвором од две до дванаест година.
3. Ако је услед дела из чл. 289. Став (3), 290. Став (3), 291. Став (2). и 295. Став (3). овог законика наступила тешка телесна повреда неког лица или имовинска штета великих размера, учинилац ће се казнити затвором до четири године.
4. Ако је услед дела из чл. 289. Став (3), 290. Став (2), 291. Став (2). и 295. Став (3). овог законика наступила смрт једног или више лица, учинилац ће се казнити затвором од једне до осам година.
5. У случајевима из ст. 1. до 4. овог члана изрицање мере безбедности забране управљања моторним возилом обавезно је.

Глава двадесет седма

КРИВИЧНА ДЕЛА ПРОТИВ БЕЗБЕДНОСТИ РАЧУНАРСКИХ ПОДАТАКА

Оштећење рачунарских података и програма

Члан 298

1. Ко неовлашћено избрише, измени, оштети, прикрије или на други начин учини неупотребљивим рачунарски податак или програм, казниће се новчаном казном или затвором до једне године.
2. Ако је делом из става 1. овог члана проузрокована штета у износу који прелази четристопедесет хиљада динара, учинилац ће се казнити затвором од три месеца до три године.
3. Ако је делом из става 1. овог члана проузрокована штета у износу који прелази милион и петсто хиљада динара, учинилац ће се казнити затвором од три месеца до пет година.
4. Уређаји и средства којима је учињено кривично дело из ст. 1. и 2. овог члана, ако су у својини учиниоца, одузеће се.

ICCS code

* Став (1) до (3)
  + 09032

Рачунарска саботажа

Члан 299

Ко унесе, уништи, избрише, измени, оштети, прикрије или на други начин учини неупотребљивим рачунарски податак или програм или уништи или оштети рачунар или други уређај за електронску обраду и пренос података са намером да онемогући или знатно омете поступак електронске обраде и преноса података који су од значаја за државне органе, јавне службе, установе, предузећа или друге субјекте, казниће се затвором од шест месеци до пет година.

ICCS code

* + 09032

Прављење и уношење рачунарских вируса

Члан 300

1. Ко направи рачунарски вирус у намери његовог уношења у туђ рачунар или рачунарску мрежу, казниће се новчаном казном или затвором до шест месеци.
2. Ко унесе рачунарски вирус у туђ рачунар или рачунарску мрежу и тиме проузрокује штету, казниће се новчаном казном или затвором до две године.
3. Уређај и средства којима је учињено кривично дело из ст. 1. и 2. овог члана одузеће се.

ICCS code

* Став (1) и (2)
  + 09039

Рачунарска превара

Члан 301

1. Ко унесе нетачан податак, пропусти уношење тачног податка или на други начин прикрије или лажно прикаже податак и тиме утиче на резултат електронске обраде и преноса података у намери да себи или другом прибави противправну имовинску корист и тиме другом проузрокује имовинску штету, казниће се новчаном казном или затвором до три године.
2. Ако је делом из става 1. овог члана прибављена имовинска корист која прелази износ од четристопедесет хиљада динара, учинилац ће се казнити затвором од једне до осам година.
3. Ако је делом из става 1. овог члана прибављена имовинска корист која прелази износ од милион и петсто хиљада динара, учинилац ће се казнити затвором од две до десет година.
4. Ко дело из става 1. овог члана учини само у намери да другог оштети, казниће се новчаном казном или затвором до шест месеци.

ICCS code

* Став (1) до (4)
  + 09039

Неовлашћени приступ заштићеном рачунару, рачунарској мрежи и електронској обради података

Члан 302

1. Ко се, кршећи мере заштите, неовлашћено укључи у рачунар или рачунарску мрежу, или неовлашћено приступи електронској обради података, казниће се новчаном казном или затвором до шест месеци.
2. Ко сними или употреби податак добијен на начин предвиђен у ставу 1. овог члана, казниће се новчаном казном или затвором до две године.
3. Ако је услед дела из става 1. овог члана дошло до застоја или озбиљног поремећаја функционисања електронске обраде и преноса података или мреже или су наступиле друге тешке последице, учинилац ће се казнити затвором до три године.

ICCS code

* Став (1) до (3)
  + 09031

Спречавање и органичавање приступа јавној рачунарској мрежи

Члан 303

1. Ко неовлашћено спречава или омета приступ јавној рачунарској мрежи, казниће се новчаном казном или затвором до једне године.
2. Ако дело из става 1. овог члана учини службено лице у вршењу службе, казниће се затвором до три године.

ICCS code

* Став (1)
  + 09031
* Став (2)
  + 09031
    - Варијабла разврставања учиниоца LS (службено лице)

Неовлашћено коришћење рачунара или рачунарске мреже

Члан 304

1. Ко неовлашћено користи рачунарске услуге или рачунарску мрежу у намери да себи или другом прибави противправну имовинску корист, казниће се новчаном казном или затвором до три месеца.
2. Гоњење за дело из става 1. овог члана предузима се по приватној тужби.

ICCS code

* Став (1)
  + 09031

Прављење, набављање и давање другом средстава за извршење кривичних дела против безбедности рачунарских података

Члан 304а

1. Ко производи, продаје, набавља ради употребе, увози, дистрибуира и на други начин ставља на располагање:
   1. уређаје и рачунарске програме пројектоване или првенствено у сврхе извршења неког кривичног дела из чл. 298. до 303. овог законика;
   2. рачунарске шифре или сличне податке путем којих се може приступити рачунарском систему као целини или неком његовом делу са намером да буде употребљен у извршењу неког од кривичних дела из чл. 298. до 303. овог законика; казниће се затвором од шест месеци до три године.
2. Ко поседује нека од средстава из става 1. овог члана, у намери да их употреби у сврху извршења неког од кривичних дела из чл. 298. до 303. овог законика, казниће се новчаном казном или затвором до једне године.
3. Предмети из ст. 1. и 2. овог члана одузеће се.

ICCS code

* Став (1) и (2)
  + 09039

Глава двадесет осма

КРИВИЧНА ДЕЛА ПРОТИВ УСТАВНОГ УРЕЂЕЊА И БЕЗБЕДНОСТИ РЕПУБЛИКЕ СРБИЈЕ

Угрожавање независности

Члан 305

Ко на противуставан начин покуша да доведе Србију у положај потчињености или зависности према некој другој држави, казниће се затвором од три до петнаест година.

ICCS code

* + 0904

Признавање капитулације или окупације

Члан 306

Грађанин Србије који потпише или призна капитулацију или прихвати или призна окупацију Србије или појединог њеног дела, казниће се затвором најмање десет година.

ICCS code

* + 0904

Угрожавање територијалне целине

Члан 307

(1) Ко силом или на други противуставан начин покуша да отцепи неки део територије Србије или да део те територије припоји другој држави, казниће се затвором од три до петнаест година.

ICCS code

* Став (1)
  + 0904
* Став (1) у вези са чл. 321. став 1.
  + 0904
* Став (1) у вези са чл. 321. став 2.
  + 0101
* Став (1) у вези са чл. 321. став 3.
  + 0904

Напад на уставно уређење

Члан 308

Ко силом или претњом употребе силе покуша да промени уставно уређење Србије или да свргне највише државне органе, казниће се затвором од три до петнаест година.

ICCS code

* + 0904
* у вези са чл. 321. став 1.
  + 0904
* у вези са чл. 321. став 2.
  + 0101

Позивање на насилну промену уставног уређења

Члан 309

1. Ко у намери угрожавања уставног уређења или безбедности Србије позива или подстиче да се силом промени њено уставно уређење, свргну највиши државни органи или представници тих органа, казниће се затвором од шест месеци до пет година.
2. Ко дело из става 1. овог члана учини уз помоћ из иностранства, казниће се затвором од једне до осам година.
3. Ко у намери растурања израђује или умножава материјал који је по свом садржају такав да позива или подстиче на вршење дела из става 1. овог члана или ко упућује или пребацује на територију Србије такав материјал или држи већу количину тог материјала у намери да га он или неко други растура, казниће се затвором од три месеца до три године.

ICCS code

* Став (1) до (3)
  + 0904
* Став (1) до (3) у вези са чл. 321. став 1.
  + 0904
* Став (1) до (3) у вези са чл. 321. став 2.
  + 0101
* Став (1) до (3) у вези са чл. 321. став 3.
  + 0904

Убиство представника највиших државних органа

Члан 310

Ко у намери угрожавања уставног уређења или безбедности Србије лиши живота председника Републике, народног посланика, председника Владе, члана Владе, председника Уставног суда, председника највишег суда у Републици Србији или Републичког јавног тужиоца, казниће се затвором најмање десет година или доживотним затвором.

ICCS code

* + 0101
* у вези са чл. 321. став 3.
  + 0101

Оружана побуна

Члан 311

1. Ко учествује у оружаној побуни која је управљена на угрожавање уставног уређења, безбедности или територијалне целине Србије, казниће се затвором од три до петнаест година.
2. Организатор побуне, казниће се затвором најмање пет година.

ICCS code

* Став (1) и (2)
  + 0904
* Став (1) и (2) у вези са чл. 321. став 3.
  + 0904

Члан 312

*(Брисано)*

Диверзија

Члан 313

Ко у намери угрожавања уставног уређења или безбедности Србије рушењем, паљењем или на други начин уништи или оштети индустријски, пољопривредни или други привредни објекат, саобраћајно средство, уређај или постројење, уређај система везе, уређај јавне употребе за воду, топлоту, гас или енергију, брану, складиште, зграду или какав други објекат који има већи значај за безбедност или снабдевање грађана или за привреду или за функционисање јавних служби, казниће се затвором од пет до петнаест година.

ICCS code

* + 0904
* у вези са чл. 321. став 1.
  + 0904
* у вези са чл. 321. став 2.
  + 0101

Саботажа

Члан 314

Ко у намери угрожавања уставног уређења или безбедности Србије на прикривен, подмукао или други сличан начин у вршењу своје службене дужности или радне обавезе проузрокује штету која прелази износ од милион и петсто хиљада динара за државни орган или организацију у којој ради или за други државни орган или другу организацију,

казниће се затвором од пет до петнаест година.

ICCS code

* + 0904
* у вези са чл. 321. став 1.
  + 0904
* у вези са чл. 321. став 2.
  + 0101
* у вези са чл. 321. став 3.
  + 0904

Шпијунажа

Члан 315

1. Ко тајне војне, економске или службене податке или документе саопшти, преда или учини доступним страној држави, страној организацији или лицу које им служи, казниће се затвором од три до петнаест година.
2. Ко за страну државу или организацију ствара обавештајну службу у Србији или њом руководи, казниће се затвором од пет до петнаест година.
3. Ко ступи у страну обавештајну службу, прикупља за њу податке или на други начин помаже њен рад, казниће се затвором од једне до десет година.
4. Ко прибавља тајне податке или документе у намери да их саопшти или преда страној држави, страној организацији или лицу које им служи, казниће се затвором од једне до осам година.
5. Ако су услед дела из ст. 1. и 2. овог члана наступиле тешке последице за безбедност, економску или војну моћ земље, учинилац ће се казнити затвором најмање десет година.
6. Тајним се сматрају они војни, економски или службени подаци или документи који су законом, другим прописом или одлуком надлежног органа донесеним на основу закона проглашени тајним, а чије би одавање проузроковало или би могло да проузрокује штетне последице за безбедност, одбрану или за политичке, војне или економске интересе земље.

ICCS code

* Став (1) до (5)
  + 0904
* Став (1) до (5) у вези са чл. 321. став 1.
  + 0904
* Став (1) до (5) у вези са чл. 321. став 2.
  + 0101
* Став (1) до (5) у вези са чл. 321. став 3.
  + 0904

Одавање државне тајне

Члан 316

1. Ко неовлашћено непозваном лицу саопшти, преда или учини доступним податке или документе који су му поверени или до којих је на други начин дошао, а који представљају државну тајну, казниће се затвором од једне до десет година.
2. Ко другом лицу саопшти податке или документе за које зна да су државна тајна, а до којих је противправно дошао, казниће се затвором од шест месеци до пет година.
3. Ако је дело из става 1. овог члана извршено за време ратног стања, или ванредног стања или је довело до угрожавања безбедности, економске или војне моћи Србије, учинилац ће се казнити затвором од три до петнаест година.
4. Ако је дело из става 1. овог члана учињено из нехата, учинилац ће се казнити затвором од шест месеци до пет година.
5. Државном тајном сматрају се подаци или документи који су законом, другим прописом или одлуком надлежног органа донесеним на основу закона проглашени државном тајном и чије би одавање проузроковало или би могло да проузрокује штетне последице за безбедност, одбрану или за политичке, војне или економске интересе Србије.
6. Државном тајном, у смислу става 5. овог члана, не сматрају се подаци или документи који су управљени на тешке повреде основних права човека, или на угрожавање уставног уређења и безбедности Србије, као и подаци или документи који за циљ имају прикривање учињеног кривичног дела за које се по закону може изрећи затвор од пет година или тежа казна.

ICCS code

* Став (1) до (4)
  + 0904
* Став (1) до (4) у вези са чл. 321. став 3.
  + 0904

Изазивање националне, расне и верске мржње и нетрпељивости

Члан 317

1. Ко изазива или распирује националну, расну или верску мржњу, или нетрпељивост међу народима или етничким заједницама које живе у Србији, казниће се затвором од шест месеци до пет година.
2. Ако је дело из става 1. овог члана учињено принудом, злостављањем, угрожавањем сигурности, излагањем порузи националних, етничких или верских симбола, оштећењем туђих ствари, скрнављењем споменика, спомен-обележја или гробова, учинилац ће се казнити затвором од једне до осам година.
3. Ко дело из ст. 1. и 2. овог члана врши злоупотребом положаја или овлашћења или ако је услед тих дела дошло до нереда, насиља или других тешких последица за заједнички живот народа, националних мањина или етничких група које живе у Србији, казниће се за дело из става 1. затвором од једне до осам година, а за дело из става 2. затвором од две до десет година.

ICCS code

* Став (1) и (2)
  + 080322
* Став (3)
  + 080322
    - Варијабла разврставања учиниоца LS1.2 (службено лице)
* Став (1) до (3) у вези са чл. 321. став 3.
  + 080322

Повреда територијалног суверенитета

Члан 318

Ко кршећи правила међународног права продре на територију Србије, казниће се затвором од једне до осам година.

ICCS code

* + 0904
* у вези са чл. 321. став 3.
  + 0904

Удруживање ради противуставне делатности

Члан 319

1. Ко ствара групу или организовану криминалну групу ради вршења кривичних дела из чл. 305. до 310, члана 313. и члана 314. овог законика, казниће се казном прописаном за дело за чије вршење је група или организована криминална група организована.
2. Ко постане припадник групе или организоване криминалне групе из става 1. овог члана, казниће се затвором од шест месеци до пет година.
3. Учинилац дела из става 1. овог члана који откривањем групе или организоване криминалне групе или на други начин спречи извршење кривичних дела предвиђених у ставу 1. овог члана, казниће се затвором до три године, а може се и ослободити од казне.
4. припадник групе или организоване криминалне групе из става 1. овог члана који је открије пре него што је у њеном саставу или за њу учинио неко кривично дело предвиђено у ставу 1. овог члана, казниће се затвором до једне године, а може се и ослободити од казне.

ICCS code

* Став (1)
  + 0905
  + Описи података / варијабла додавања CP (обухваћен договор / планирање)
* Став (2) до (4)
  + 0905
* Став (1) до (4) у вези са чл. 321. став 3.
  + 0905

Припремање дела против уставног уређења и безбедности Србије

Члан 320

1. Ко припрема извршење кривичног дела из чл. 305. до 314. и члана 315. ст. 1. и 2. овог законика, казниће се затвором од једне до пет година.
2. Припремање из става 1. овог члана састоји се у набављању или оспособљавању средстава за извршење кривичног дела, у отклањању препрека за извршење кривичног дела, у договарању, планирању или организовању са другим извршење кривичног дела или у другим радњама којима се стварају услови за непосредно извршење кривичног дела.
3. Ко упућује или пребацује на територију Србије лица или оружје, експлозив, отрове, опрему, муницију или други материјал ради извршења једног или више кривичних дела из ове главе, казниће се затвором од две до десет година.

ICCS code

* Став (1)
  + 0904
  + Описи података / варијабла додавања CP (обухваћен договор / планирање)
* Став (1) у вези са чл. 321. став 3.
  + 0904
* Став (3)
  + 0904
* Став (3) у вези са чл. 321. став 3.
  + 0904

Тешка дела против уставног уређења и безбедности Србије

Члан 321

1. За кривично дело из чл. 307. до 309. и чл. 313. до 315. овог законика које је имало за последицу смрт једног или више лица или је изазвало опасност за живот људи или је праћено тешким насиљима или великим разарањима или је довело до угрожавања безбедности економске или војне снаге земље, учинилац ће се казнити затвором најмање десет година.
2. Ако је при извршењу дела из става 1. овог члана учинилац са умишљајем лишио живота једно или више лица, казниће се затвором најмање десет година или доживотним затвором.
3. Казном из става 2. овог члана казниће се и ко учини кривично дело из члана 307, чл. 309. до 311, чл. 314. до 319. и члана 320. Став (2). овог законика за време ратног стања, оружаног сукоба или ванредног стања.

Глава двадесет девета

КРИВИЧНА ДЕЛА ПРОТИВ ДРЖАВНИХ ОРГАНА

Спречавање службеног лица у вршењу службене радње

Члан 322

1. Ко силом или претњом да ће непосредно употребити силу спречи службено лице у вршењу службене радње коју предузима у оквиру својих овлашћења или га на исти начин принуди на вршење службене радње, казниће се затвором од једне до пет година.
2. Ако приликом извршења дела из става 1. овог члана учинилац увреди или злостави службено лице или му нанесе лаку телесну повреду или прети употребом оружја, казниће се затвором од две до осам година.
3. Ко дело из ст. 1. и 2. овог члана учини према службеном лицу у вршењу послова јавне или државне безбедности или дужности чувања јавног реда и мира, спречавања или откривања кривичног дела, хватања учиниоца кривичног дела или чувања лица лишеног слободе, казниће се затвором од три до десет година.
4. Ако приликом извршења дела из ст. 1. и 3. овог члана учинилац службеном лицу нанесе тешку телесну повреду, казниће се затвором од три до дванаест година.
5. За покушај дела из става 1. овог члана казниће се.
6. Ако је учинилац дела из ст. 1. до 3. овог члана био изазван незаконитим или грубим поступањем службеног лица, може се ослободити од казне.

ICCS code

* Став (1)
  + 02019
    - Варијабла разрставања жртве LS1.2 (службено лице)
* Став (2)
  + 020112
    - Варијабла разрставања жртве LS1.2 (службено лице )
* Став (3)
  + 02019
    - Варијабла разрставања жртве LS1.2 (службено лице )
* Став (4)
  + 020111
    - Варијабла разрставања жртвеLS1.2 (службено лице )

**Напад на службено лице у вршењу службене дужности**

Члан 323

1. Ко нападне или прети да ће напасти службено лице у вршењу службене дужности, казниће се затвором од једне до пет година.
2. Ако је при извршењу дела из става 1. овог члана службеном лицу нанесена лака телесна повреда или је прећено употребом оружја, учинилац ће се казнити затвором од две до осам година.
3. Ако је дело из ст. 1. и 2. овог члана учињено према службеном лицу у вршењу послова јавне или државне безбедности, учинилац ће се казнити затвором од три до десет година.
4. Ако приликом извршења дела из ст. 1. и 3. овог члана учинилац службеном лицу нанесе тешку телесну повреду, казниће се затвором од три до дванаест година.
5. За покушај дела из става 1. овог члана казниће се.
6. Учинилац дела из ст. 1. до 3. овог члана који је био изазван незаконитим или грубим поступањем службеног лица може се ослободити од казне.

ICCS code

* Став (1)
  + 02019
    - Варијабла разрставања жртве LS1.2 (службено лице )
* Став (2)
  + 020112
    - Варијабла разрставања жртве LS1.2 (службено лице )
* Став (3)
  + 02019
    - Варијабла разрставања жртве LS1.2 ((службено лице )
* Став (4)
  + 020111
    - Варијабла разрставања жртве LS1.2 (службено лице )

Учествовање у групи која спречи службено лице у вршењу службене радње

Члан 324

1. Ко учествује у групи која заједничким деловањем спречи службено лице у вршењу службене радње или га на исти начин принуди на вршење службене радње, казниће се за само учествовање затвором од шест месеци до три године.
2. За покушај ће се казнити.
3. Коловођа групе која изврши дело из става 1. овог члана, казниће се затвором од једне до пет година.

ICCS code

* Став (1) до (3)
  + 0909
    - Варијабла разрставања жртве LS1.2 (службено лице)

Позивање на отпор

Члан 325*(Брисан)*

Неучествовање у отклањању опште опасности

Члан 326

Ко противно наређењу надлежног органа, односно другог надлежног субјекта, без оправданог разлога, одбије да учествује у отклањању опасности настале услед пожара, поплаве, земљотреса или другог удеса, казниће се новчаном казном или затвором до три месеца.

ICCS code

* 09029

Скидање и повреда службеног печата и знака

Члан 327

1. Ко скине или повреди службени печат или знак који је овлашћено службено лице ставило ради осигурања предмета или простора или ко, без скидања или повреде печата или знака, уђе у такву просторију или отвори предмет на који је био стављен службени печат или знак, казниће се новчаном казном или затвором до једне године.
2. За покушај ће се казнити.

ICCS code

* 08069

Одузимање и уништење службеног печата и службеног списа

Члан 328

1. Ко противправно одузме, сакрије, уништи, оштети или на други начин учини неупотребљивим службени печат, књигу, спис или исправу која припадају државном органу, предузећу, установи или другом субјекту који врши јавна овлашћења или се код њих налази, казниће се затвором до три године.
2. За покушај ће се казнити.

ICCS code

* 08069

Лажно представљање

Члан 329

1. Ко се у намери да себи или другом прибави какву корист или да другом нанесе какву штету, лажно представља као службено или војно лице или неовлашћено носи какве знаке службеног или војног лица, казниће се новчаном казном или затвором до три године.
2. Казном из става 1. овог члана казниће се и ко изврши какву радњу за коју је овлашћено да изврши само одређено службено или војно лице.

ICCS code

* Став (1) и (2)
  + 0701

Самовлашће

Члан 330

1. Ко самовласно прибавља неко своје право или право за које сматра да му припада, казниће се новчаном казном или затвором до једне године.
2. Ко дело из става 1. овог члана учини за другог, казниће се казном прописаном за то дело.
3. Ако је дело из ст. 1. и 2. учињено на штету грађана, гоњење се предузима по приватној тужби.

ICCS code

* Став (1) и (2)
  + 0205

Глава тридесета

КРИВИЧНА ДЕЛА ПРОТИВ ПРАВОСУЂА

Непријављивање припремања кривичног дела

Члан 331

1. Ко зна да се припрема извршење кривичног дела за које се по закону може изрећи пет година затвора или тежа казна, па у времену кад је још било могуће спречити његово извршење то не пријави, а дело буде покушано или извршено, казниће се новчаном казном или затвором до једне године.
2. Ако није пријављено припремање кривичног дела за које се по закону може изрећи доживотни затвор, учинилац ће се казнити затвором од три месеца до три године.
3. За дело из става 1. овог члана неће се казнити лице којем је учинилац брачни друг, лице са којим учинилац живи у трајној ванбрачној заједници, сродник по крви у правој линији, брат или сестра, усвојилац или усвојеник, као и брачни друг неког од наведених лица, односно лице које са неким од њих живи у трајној ванбрачној заједници.

ICCS code

* Став (1) и (2)
  + 08061

Непријављивање кривичног дела и учиниоца

Члан 332

1. Ко зна да је неко лице учинило кривично дело за које се по закону може изрећи доживотни затвор или зна само да је такво дело учињено па то не пријави пре него што су дело, односно учинилац откривени, казниће се затвором до три године.
2. Службено или одговорно лице које свесно пропусти да пријави кривично дело за које је сазнало у вршењу своје дужности, ако се за то дело по закону може изрећи пет година затвора или тежа казна, казниће се затвором од шест месеци до пет година.
3. Службено или одговорно лице које свесно пропусти да пријави кривично дело свог подређеног које је он учинио при вршењу своје службене, војне или радне обавезе, ако се за то дело по закону може изрећи доживотни затвор, казниће се затвором од једне до осам година.
4. За непријављивање кривичног дела или учиниоца из ст. 1. и 2. овог члана неће се казнити лице којем је учинилац супружник или са којим живи у трајној ванбрачној заједници, сродник по крви у правој линији, брат или сестра, усвојилац или усвојеник, као и супружник неког од наведених лица, односно лице које са неким од њих живи у трајној ванбрачној заједници, као и бранилац, лекар или верски исповедник учиниоца.

ICCS code

* Став (1)
  + 08061
* Став (2)
  + 08061
    - Варијабла разврставања учиниоца LS1.2 (службено лице)
* Став (3)
  + 08061
    - Варијабла разврставања учиниоца LS1.2 (службено лице)

Помоћ учиниоцу после извршеног кривичног дела

Члан 333

1. Ко крије учиниоца кривичног дела или му прикривањем средстава којима је дело учињено, трагова или на други начин помаже да не буде откривен или ко крије осуђено лице или предузима друге радње којима се иде за тим да се не изврши изречена казна, мера безбедности или да се не примене васпитне мере упућивања у васпитну установу или васпитно-поправни дом, казниће се новчаном казном или затвором до три године.
2. Ко пружи помоћ учиниоцу кривичног дела за које је прописана казна затвора преко пет година, казниће се затвором од шест месеци до пет година.
3. Ко пружи помоћ учиниоцу кривичног дела за које је прописан доживотни затвор, казниће се затвором од једне до осам година.
4. Казна за дело из става 1. овог члана не може бити тежа ни по врсти ни по висини од казне прописане за кривично дело које је извршило лице којем је пружена помоћ.
5. За дело из ст. 1. до 3. овог члана неће се казнити лице којем је учинилац супружник, лице са којим учинилац живи у трајној ванбрачној заједници, сродник по крви у правој линији, брат или сестра, усвојилац или усвојеник, као и супружник неког од наведених лица, односно лице које са неким од њих живи у трајној ванбрачној заједници.

ICCS code

* Став (1) до (3)
  + 08061

Лажно пријављивање

Члан 334

1. Ко пријави одређено лице да је учинило кривично дело за које се гони по службеној дужности, а зна да то лице није учинилац тог дела, казниће се затвором од три месеца до три године.
2. Ко подметањем трагова кривичног дела или на други начин изазове покретање кривичног поступка због кривичног дела за које се гони по службеној дужности против лица за које зна да није учинилац тог дела, казниће се затвором од шест месеци до пет година.
3. Ко сам себе пријави да је учинио кривично дело за које се гони по службеној дужности, иако зна да га није учинио, казниће се новчаном казном или затвором до једне године.
4. Казном из става 3. овог члана казниће се и ко пријави да је учињено кривично дело за које се гони по службеној дужности, иако зна да то дело није учињено.

ICCS code

* Став (1) до (4)
  + 08061

Давање лажног исказа

Члан 335

1. Сведок, вештак, преводилац или тумач, који да лажан исказ пред судом, у дисциплинском, прекршајном или управном поступку или у другом законом прописаном поступку, казниће се затвором до три године.
2. Казном из става 1. овог члана казниће се и странка која приликом извођења доказа саслушањем странака у судском или управном поступку да лажан исказ, а на овом исказу буде заснована одлука донесена у том поступку.
3. Ако је лажан исказ дат у кривичном поступку, учинилац ће се казнити затвором од три месеца до пет година.
4. Ако су услед дела из става 3. овог члана наступиле нарочито тешке последице за окривљеног, учинилац ће се казнити затвором од једне до осам година.
5. Учинилац који добровољно опозове лажан исказ пре него што се донесе коначна одлука, може се ослободити од казне.

ICCS code

* Став (1) до (4)
  + 08061

Спречавање и ометање доказивања

Члан 336

1. Ко сведоку или вештаку или другом учеснику у поступку пред судом или другим државним органом учини или обећа поклон или другу корист, или примени силу или претњу у намери да то лице давањем лажног исказа или недавањем исказа утиче на исход поступка, казниће се затвором од шест месеци до пет година и новчаном казном.
2. Ко у намери да спречи или отежа доказивање сакрије, уништи, оштети или делимично или потпуно учини неупотребљивом исправу, односно друге предмете који служе за доказивање, казниће се затвором од три месеца до три године и новчаном казном.
3. Казном из става 2. овог члана казниће се и ко уклони, уништи, поквари, помери или премести какав гранични камен, земљомерски знак или уопште какав знак о својини на непокретности или о праву на употребу воде или ко у истој намери овакав знак лажно постави.
4. Ако је дело из става 2. овог члана учињено у кривичном поступку, учинилац ће се казнити затвором од шест месеци до пет година и новчаном казном.

ICCS code

* Став (1) до (4)
  + 08061

Члан 336а

*(Брисано)*

Ометање правде

Члан 336б

1. Ко друге позива на отпор или на неизвршење судских одлука или на други начин омета вођење судског поступка, казниће се затвором до три године и новчаном казном.
2. Ко увредом, силом, претњом или на други начин омета или спречи судију, јавног тужиоца, заменика јавног тужиоца или адвоката у вршењу судијске или тужилачке функције, или адвокатске службе, казниће се затвором од шест месеци до пет година и новчаном казном.
3. Ако приликом извршења дела из става 2. овог члана учинилац нанесе лаку телесну повреду судији, јавном тужиоцу или заменику јавног тужиоца или адвокату или прети употребом оружја, казниће се затвором од једне до осам година.
4. Ако приликом извршења дела из става 2. овог члана учинилац нанесе тешку телесну повреду судији, јавном тужиоцу или заменику јавног тужиоца или адвокату, казниће се затвором од две до десет година.

ICCS code

* Став (1) до (4)
  + 08061

Напад на адвоката

Члан 336в

1. Ко нападне адвоката или члана његове породице, а у вези са обављањем адвокатске службе, казниће се затвором од три месеца до три године.
2. Ако приликом извршења дела из става 1. овог члана учинилац нанесе лаку телесну повреду адвокату или члану његове породице или прети употребом оружја, казниће се затвором од шест месеци до пет година.
3. Ако приликом извршења дела из става 1. овог члана учинилац нанесе тешку телесну повреду адвокату или члану његове породице, казниће се затвором од једне до осам година.
4. Ко уништи, оштети или учини неупотребљивом ствар у имовини адвоката или члана његове породице, казниће се новчаном казном или затвором до две године.
5. Ако је делом из става 4. овог члана проузрокована штета која прелази четиристо педесет хиљада динара, учинилац ће се казнити затвором од шест месеци до пет година.
6. Дело из ст. 4. и 5. овог члана постоји ако је учињено према адвокату или члану његове породице, у вези са обављањем адвокатске службе.

ICCS code

* Став (1) до (6)
  + 08069

Повреда тајности поступка

Члан 337

1. Ко неовлашћено открије оно што је сазнао у судском, прекршајном, управном или другом законом прописаном поступку, а што се по закону не може објавити или је одлуком суда или другог надлежног органа проглашено као тајна, казниће се новчаном казном или затвором до једне године.
2. Ко без одлуке суда објави ток кривичног поступка у којем је искључена јавност или одлуку која је у кривичном поступку према малолетнику донесена или ко објави име малолетника према којем је поступак вођен или податке из којих се може сазнати о ком се малолетнику ради, казниће се затвором до две године.
3. Ко неовлашћено открије податке о идентитету или личне податке лица заштићеног у кривичном поступку или податке у вези са програмом заштите, казниће се затвором од шест месеци до пет година.
4. Ако су услед дела из става 3. овог члана наступиле тешке последице по заштићено лице или је кривични поступак био онемогућен или у знатној мери отежан, казниће се затвором од једне до осам година.

ICCS code

* Став (1) до (4)
  + 08069

Побуна лица лишених слободе

Члан 338

1. Лица која су на основу закона лишена слободе, која се скупе у намери да се насилно ослободе или да заједнички нападну лица чијем су надзору поверена или да их силом или претњом да ће непосредно употребити силу принуде да учине или пропусте нешто што је противно њиховој дужности, казниће се затвором до три године.
2. Учинилац дела из става 1. овог члана који употреби силу или претњу, казниће се затвором од шест месеци до пет година.

ICCS code

Став (1) и (2)

* + 08062

Бекство и омогућавање бекства лица лишеног слободе

Члан 339

1. Лице лишено слободе на основу закона које употребом силе против неког лица или претњом да ће непосредно напасти на живот или тело побегне, казниће се затвором од шест месеци до пет година.
2. Казном из става 1. овог члана казниће се ко силом, претњом, обманом или на други начин омогући бекство лицу које је на основу закона лишено слободе.
3. Ако дело из ст. 1. и 2. овог члана учини група или је омогућено бекство групе, учинилац ће се казнити затвором од једне до осам година.

ICCS code

* Став (1) до (3)
  + 08062

Неизвршење судске одлуке

Члан 340

1. Службено или одговорно лице које одбије да изврши правноснажну судску одлуку или је не изврши у законском или одлуком одређеном року, казниће се затвором од три месеца до три године и новчаном казном.
2. Ако лице из става 1. овог члана изврши правноснажну судску одлуку, може се ослободити од казне.

ICCS code

* Став (1)
  + 08062
    - Варијабла разврставања учиниоца LS1.2 (службено лице)

Кршење забране утврђене мером безбедности

Члан 340а

Ко прекрши забрану утврђену изреченом мером безбедности, казниће се новчаном казном или затвором до шест месеци.

ICCS code

* + 08062

Противзаконито омогућавање вршења одређених позива, функција, дужности, послова и делатности

Члан 341

Ко омогући неком лицу вршење одређених позива, функција, дужности, послова или делатности иако је знао да је вршење истих том лицу забрањено правноснажном одлуком којом му је изречена одговарајућа мера безбедности или заштитна мера или је таква забрана наступила као правна последица осуде, казниће се новчаном казном или затвором до две године.

ICCS code

* + 08062

Надриписарство

Члан 342

Ко се неовлашћено и уз накнаду бави пружањем правне помоћи, казниће се новчаном казном или затвором до две године.

ICCS code

* + 0701

Глава тридесет права

КРИВИЧНА ДЕЛА ПРОТИВ ЈАВНОГ РЕДА И МИРА

Изазивање панике и нереда

Члан 343

1. Ко изношењем или проношењем лажних вести или тврђења изазове панику, или теже нарушавање јавног реда или мира или осујети или значајније омете спровођење одлука и мера државних органа или организација које врше јавна овлашћења, казниће се затвором од три месеца до три године и новчаном казном.
2. Ако је дело из става 1. овог члана учињено путем средстава јавног информисања или сличних средстава или на јавном скупу, учинилац ће се казнити затвором од шест месеци до пет година.

ICCS code

* Став (1) и (2)
  + 08019

Насилничко понашање

Члан 344

1. Ко грубим вређањем или злостављањем другог, вршењем насиља према другом, изазивањем туче или дрским или безобзирним понашањем значајније угрожава спокојство грађана или теже ремети јавни ред и мир, казниће се затвором до три године.
2. Ако је дело из става 1. овог члана извршено у групи или је при извршењу дела неком лицу нанесена лака телесна повреда или је дошло до тешког понижавања грађана, учинилац ће се казнити затвором од шест месеци до пет година.

ICCS code

* Став (1) и (2)
  + 08011

Насилничко понашање на спортској приредби или јавном скупу

Члан 344а

1. Ко физички нападне или се физички обрачунава са учесницима спортске приредбе или јавног скупа, врши насиље или оштећује имовину веће вредности приликом доласка или одласка са спортске приредбе или јавног скупа, унесе у спортски објекат или баца на спортски терен, међу гледаоце или учеснике јавног скупа предмете, пиротехничка средства или друге експлозивне, запаљиве или шкодљиве супстанце које могу да изазову телесне повреде или угрозе здравље учесника спортске приредбе или јавног скупа, неовлашћено уђе на спортски терен или део гледалишта намењен противничким навијачима и изазове насиље, оштећује спортски објекат, његову опрему, уређаје и инсталације, својим понашањем или паролама на спортској приредби или јавном скупу изазива националну, расну, верску или другу мржњу или нетрпељивост засновану на неком дискриминаторном основу услед чега дође до насиља или физичког обрачуна са учесницима, казниће се затвором од једне до пет година и новчаном казном.
2. Ако је дело из става 1. овог члана извршено од стране групе, учинилац ће се казнити затвором од две до осам година.
3. Коловођа групе која изврши дело из става 1. овог члана, казниће се затвором од три до дванаест година.
4. Ако је извршењем дела из става 1. овог члана дошло до нереда у коме је неком лицу нанета тешка телесна повреда или је оштећена имовина веће вредности, учинилац ће се казнити затвором од три до дванаест година.
5. Службено или одговорно лице које при организовању спортске приредбе или јавног скупа не предузме мере обезбеђења како би се онемогућио или спречио неред, па услед тога буду угрожени живот или тело већег броја људи или имовина веће вредности, казниће се затвором од три месеца до три године и новчаном казном.
6. Учиниоцу дела из ст. 1. до 4. овог члана које је извршено на спортској приредби обавезно се изриче мера безбедности забране присуствовања одређеним спортским приредбама.

ICCS code

* Став (1)
  + 08011
* Став (2)
  + 08011
* Став (3)
  + 08011
* Став (4)
  + 08011
* Став (5)
  + 08011
    - Варијабла разврставања учиниоца LS1.2 (службено лице)

Договор за извршење кривичног дела

Члан 345

1. Ко се са другим договори да изврши одређено кривично дело за које се може изрећи пет година затвора или тежа казна, казниће се новчаном казном или затвором до једне године.
2. Ако се договор из става 1. овог члана односи на извршење одређеног кривичног дела за које се може изрећи казна доживотног затвора, учинилац ће се казнити затвором од три месеца до три године.

ICCS code

* Став (1) и (2)
  + 08064

Удруживање ради вршења кривичних дела

Члан 346

1. Ко организује групу која има за циљ вршење кривичних дела за које се може изрећи казна затвора од три године или тежа казна, ако законом за такво организовање није предвиђена тежа казна, казниће се затвором од шест месеци до пет година.
2. Ко организује организовану криминалну групу, ако законом за такво организовање није предвиђена тежа казна, казниће се затвором од једне до осам година.
3. Припадник групе из става 1. овог члана, казниће се затвором од три месеца до три године.
4. Припадник организоване криминалне групе из става 2. овог члана, казниће се затвором од шест месеци до пет година.
5. Ако се дело из ст. 1. и 2. овог члана односи на групу или организовану криминалну групу, која има за циљ вршење кривичних дела за које се може изрећи казна затвора од двадесет година или доживотни затвор, организатор групе или организоване криминалне групе ће се казнити затвором најмање десет година или доживотним затвором, а припадник групе или организоване криминалне групе затвором од шест месеци до пет година.
6. Организатор групе или организоване криминалне групе из ст. 1, 2. и 5. овог члана који откривањем групе или организоване криминалне групе или на други начин спречи извршење кривичних дела ради чијег вршења је група или организована криминална група организована, казниће се затвором до три године, а може се и ослободити од казне.
7. Припадник групе или организоване криминалне групе из ст. 3. до 5. овог члана који открије групу или организовану криминалну групу пре него што је у њеном саставу или за њу учинио неко кривично дело, предвиђеним ст. 3. до 5. овог члана ради чијег вршења је група или организована криминална група организована, казниће се новчаном казном или затвором до једне године, а може се и ослободити од казне.

ICCS code

* Став (1) до (7)
  + 08064

Израђивање и набављање оружја и средстава намењених за извршење кривичног дела

Члан 347

Ко ради извршења кривичног дела израђује, набавља или другом омогућава да дође до оружја, муниције, експлозивних материја или минско-експлозивних средстава, као и средстава потребних за њихово прављење или отрова, казниће се затвором од једне до пет година.

ICCS code

* + 08063

Недозвољена производња, држање, ношење и промет оружја и експлозивних материја

Члан 348

1. Ко неовлашћено израђује, преправља, продаје, набавља, врши размену или држи ватрено оружје, конвертибилно или онеспособљено оружје, његове делове, муницију, експлозивне материје или минско-експлозивна средства, казниће се затвором од шест месеци до пет година и новчаном казном.
2. Ако је предмет дела из става 1. овог члана ватрено оружје, муниција, експлозивне материје, минско-експлозивна средства или средства на бази експлозивних материја или гасно оружје чија израда, продаја, набавка, размена или држање није дозвољено грађанима, учинилац ће се казнити затвором од једне до осам година и новчаном казном.
3. Ако је предмет дела из ст. 1. и 2. овог члана већа количина оружја, муниције или средстава или је у питању оружје или друга средства велике разорне моћи или се дело врши противно правилима међународног права, учинилац ће се казнити затвором од две до дванаест година.
4. Ко неовлашћено носи предмете дела из ст. 1. и 2. овог члана, казниће се затвором од две до дванаест година.
5. Ко неовлашћено носи предмете дела из става 1. овог члана за чије набављање и држање има одобрење надлежног органа, казниће се затвором од шест месеци до пет година.
6. Оружје, његови делови, муниција, материје и средства из ст. 1-5. овог члана одузеће се.

ICCS code

* Став (1) до (5)
  + 09011

Учествовање у групи која изврши кривично дело

Члан 349

1. Ко учествује у групи људи која заједничким деловањем лиши живота неко лице или му нанесе тешку телесну повреду, оштети имовину у већем обиму или учини друго кривично дело за које се може изрећи пет година затвора или тежа казна или која покуша да изврши неко од тих дела, казниће се за само учествовање затвором од три месеца до пет година.
2. Коловођа групе која изврши дело из става 1. овог члана, казниће се затвором од једне до осам година.

ICCS code

* Став (1) и (2)
  + 08019

Недозвољен прелаз државне границе и кријумчарење људи

Члан 350

1. Ко без прописане дозволе пређе или покуша да пређе границу Србије, наоружан или употребом насиља, казниће се затвором до једне године.
2. Ко у намери да себи или другом прибави какву корист, омогућава другом недозвољени прелаз границе Србије или недозвољени боравак или транзит кроз Србију, казниће се затвором од једне до осам година.
3. Ако је дело из става 2. овог члана учињено од стране групе, злоупотребом службеног положаја, или на начин којим се угрожава живот или здравље лица чији се недозвољени прелаз границе Србије, боравак или транзит омогућава или је кријумчарен већи број лица, учинилац ће се казнити затвором од две до дванаест година.
4. Ако је дело из става 2. овог члана учињено од стране организоване криминалне групе, учинилац ће се казнити затвором од три до петнаест година.
5. Средства намењена или употребљена за извршење дела из ст. 1. до 3. овог члана одузеће се.

ICCS code

* Став (1) до (3)
  + 08051
* Став (4)
  + 08051
* Варијабла разврставања догађаја SiC1 (у вези са организованим криминалом)

Омогућавање злоупотребе остваривања права азила у страној држави

Члан 350а

1. Ко у намери да себи или другом прибави какву корист, врши или организује транспорт, пребацивање, прихват, смештај, скривање или на други начин омогућава да држављанин Србије лажним приказивањем угрожености његових људских права и слобода, у страној држави затражи азил, казниће се затвором од три месеца до три године.
2. Ако је дело из става 1. овог члана учињено од стране групе или злоупотребом овлашћења, учинилац ће се казнити затвором од шест месеци до пет година.
3. За дело из става 2. овог члана организатор ће се казнити затвором од једне до осам година.
4. Предмети, превозна и друга средства намењена или употребљена за извршење дела из ст. 1. до 3. овог члана, одузеће се.

ICCS code

* Став (1) до (3)
  + 08059

Злоупотреба знака за помоћ и знака за опасност

Члан 351

Ко злоупотреби знак за помоћ или знак за опасност или неосновано позове у помоћ и тиме изазове предузимање непотребних мера државних органа, противпожарне или друге надлежне организације или изазове поремећај у саобраћају, казниће се новчаном казном или затвором до једне године.

ICCS code

* + 08049

Неовлашћено организовање игара на срећу

Члан 352

1. Ко без одобрења надлежног органа приређује игре на срећу, казниће се новчаном казном или затвором до две године.
2. Организатор игре на срећу или учесник у игри из става 1. овог члана који се послужи обманом, казниће се затвором од три месеца до пет година.
3. Средства намењена или употребљена за извршење дела из ст. 1. и 2. овог члана, као и новац и други предмети који служе у игри на срећу, одузеће се.

ICCS code

* Став (1) и (2)
  + 08043

Неовлашћено бављење одређеном делатношћу

Члан 353

Ко се неовлашћено и за награду бави одређеном делатношћу за чије обављање је по закону или другим прописима донетим на основу закона потребна дозвола надлежног органа, односно надлежног субјекта, казниће се новчаном казном или затвором до две године.

ICCS code

* + 0701

Неовлашћено извођење археолошких радова

Члан 353а

1. Ко неовлашћено врши археолошка ископавања и истраживања, казниће се затвором до три године и новчаном казном.
2. Ако је дело из става 1. овог члана извршено на археолошком налазишту или другом непокретном културном добру, односно добру које ужива претходну заштиту или ако је том приликом девастирано археолошко налазиште или непокретно културно добро, односно добро које ужива претходну заштиту или ако је приликом извођења ових радова коришћена опрема или уређај за откривање и проналажење археолошких предмета, казниће се затвором од шест месеци до пет година и новчаном казном.
3. Предмети нађени приликом извршења дела из ст. 1. и 2. овог члана, одузеће се.

ICCS code

* Став (1) и (2)
  + 08049

Повреда гроба

Члан 354

1. Ко неовлашћено прекопа, разруши, оштети или грубо повреди гроб или друго место у којем се умрли сахрањује, казниће се новчаном казном или затвором до три године.
2. Казном из става 1. овог члана казниће се и ко неовлашћено уништи, оштети или уклони или грубо повреди споменик или друго спомен-обележје умрлом лицу.
3. Ако су делом из ст. 1. и 2. овог члана остварена обележја неког тежег кривичног дела, учинилац ће се казнити за то дело.

ICCS code

* Став (1) до (3)
  + 02119

Глава тридесет друга

КРИВИЧНА ДЕЛА ПРОТИВ ПРАВНОГ САОБРАЋАЈА

Фалсификовање исправе

Члан 355

1. Ко направи лажну или преиначи праву исправу у намери да се таква исправа употреби као права или ко лажну или преиначену исправу употреби као праву или је набави ради употребе, казниће се затвором до три године.
2. Ако је дело из става 1. овог члана учињено у погледу јавне исправе, тестамента, менице, чека, јавне или службене књиге или друге књиге која се мора водити на основу закона, учинилац ће се казнити затвором од три месеца до пет година.
3. За покушај дела из става 1. овог члана казниће се.

ICCS code

* Став (1) и (2)
  + 0702

Посебни случајеви фалсификовања исправе

Члан 356

Сматраће се да чини дело фаLSификовања исправе и казниће се по члану 355. овог законика:

1. ко хартију, бланкет или други предмет на којем је неко лице ставило свој потпис неовлашћено попуни изјавом која има вредност за правне односе;
2. ко другог обмане о садржају исправе и овај стави свој потпис на ту исправу, сматрајући да се потписује под другу исправу или под други садржај;
3. ко исправу изда у име другог лица без његовог овлашћења или у име лица које не постоји;
4. ко као издавалац исправе уз свој потпис стави да има положај или чин или звање иако нема такав положај, чин или звање, а ово има битни утицај на доказну снагу исправе;
5. ко исправу начини на тај начин што неовлашћено употреби прави печат или знак.

ICCS code

* + 0702

Фалсификовање службене исправе

Члан 357

1. Службено лице које у службену исправу, књигу или спис унесе неистините податке или не унесе важан податак или својим потписом, односно службеним печатом овери службену исправу, књигу или спис са неистинитом садржином или које својим потписом, односно службеним печатом омогући прављење службене исправе, књиге или списа са неистинитом садржином, казниће се затвором од три месеца до пет година.
2. Казном из става 1. овог члана казниће се и службено лице које неистиниту службену исправу, књигу или спис употреби у служби као да су истинити или које службену исправу, књигу или спис уништи, прикрије, у већој мери оштети или на други начин учини неупотребљивом.
3. Одговорно лице у предузећу, установи или другом субјекту које учини дело из ст. 1. и 2. овог члана казниће се казном прописаном за то дело.

ICCS code

* Став (1) и (2)
  + 0702
    - Варијабла разврставања учиниоца LS1.2 (службено лице)
* Став (3)
  + 0702

Навођење на оверавање неистинитог садржаја

Члан 358

1. Ко довођењем у заблуду наведе надлежни орган да у јавној исправи, записнику или књизи овери штогод неистинито што може да служи као доказ у правном саобраћају, казниће се затвором од три месеца до пет година.
2. Казном из става 1. овог члана казниће се и ко овакву исправу, записник или књигу употреби иако зна да су неистинити.

ICCS code

* Став (1) и (2)
  + 0701

Глава тридесет трећа

КРИВИЧНА ДЕЛА ПРОТИВ СЛУЖБЕНЕ ДУЖНОСТИ

Злоупотреба службеног положаја

Члан 359

1. Службено лице које искоришћавањем свог службеног положаја или овлашћења, прекорачењем границе свог службеног овлашћења или невршењем своје службене дужности прибави себи или другом физичком или правном лицу какву корист, другом нанесе какву штету или теже повреди права другог, казниће се затвором од шест месеци до пет година.
2. Ако је извршењем дела из става 1. овог члана прибављена имовинска корист у износу преко четристопедесет хиљада динара, учинилац ће се казнити затвором од једне до осам година.
3. Ако вредност прибављене имовинске користи прелази износ од милион и петсто хиљада динара, учинилац ће се казнити затвором од две до дванаест година.

ICCS code

* Став (1) до (3)
  + 07033

Кршење закона од стране судије, јавног тужиоца и његовог заменика

Члан 360

1. Судија или судија поротник, јавни тужилац или његов заменик који у судском поступку у намери да другом прибави какву корист или да му нанесе какву штету, донесе незаконит акт или на други начин прекрши закон, казниће се затвором од шест месеци до пет година.
2. Ако је извршењем дела из става 1. овог члана прибављена имовинска корист или је нанета штета у износу преко четристопедесет хиљада динара, учинилац ће се казнити затвором од једне до осам година.
3. Ако вредност прибављене имовинске користи или нанете штете прелази износ од милион и петсто хиљада динара, учинилац ће се казнити затвором од две до дванаест година.

ICCS code

* Став (1) до (3)
  + 07033

Несавестан рад у служби

Члан 361

1. Службено лице које кршењем закона или других прописа или општих аката, пропуштањем дужности надзора или на други начин очигледно несавесно поступа у вршењу службе, иако је било свесно или је било дужно и могло бити свесно да услед тога може наступити тежа повреда права другог или имовинска штета, па таква повреда, односно штета у износу који прелази четристопедесет хиљада динара и наступи, казниће се новчаном казном или затвором до три године.
2. Ако је услед дела из става 1. овог члана дошло до тешке повреде права другог или је наступила имовинска штета у износу који прелази милион и петсто хиљада динара, учинилац ће се казнити затвором од шест месеци до пет година.
3. Одговорно лице у установи или другом субјекту, осим оних које се баве привредном делатношћу, које учини дело из ст. 1. и 2. овог члана, казниће се казном прописаном за то дело.

ICCS code

* Став (1) до (3)
  + 07033

Противзаконита наплата и исплата

Члан 362

Службено лице које од неког наплати нешто што овај није дужан да плати или наплати више него што је дужан да плати или које при исплати или предаји каквих ствари не исплати, мање исплати, односно не преда или мање преда, казниће се новчаном казном или затвором до три године.

ICCS code

* + 07035
    - Варијабла разврставања учиниоца LS1.2 (службено лице)

Ненаменско коришћење буџетских средстава

Члан 362а

Одговорно лице корисника буџетских средстава или одговорно лице у организацији обавезног социјалног осигурања, које створи обавезе или на терет рачуна буџета одобри плаћање расхода и издатака преко износа од милион динара у односу на износ утврђен буџетом, финансијским планом или актом Владе којим се утврђује износ средстава позајмице, казниће се новчаном казном или затвором до једне године.

ICCS code

* + 0701

Превара у служби

Члан 363

1. Службено или одговорно лице које у вршењу службе у намери да себи или другом прибави противправну имовинску корист подношењем лажних обрачуна или на други начин доведе у заблуду овлашћено лице да изврши незакониту исплату, казниће се затвором од шест месеци до пет година и новчаном казном.
2. Ако је делом из става 1. овог члана прибављена имовинска корист у износу који прелази четристопедесет хиљада динара, учинилац ће се казнити затвором од једне до осам година и новчаном казном.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од две до дванаест година и новчаном казном.

ICCS code

* Став (1) до (3)
  + 07033
    - Варијабла разврставања учиниоца LS3 (службено лице)

Проневера

Члан 364

1. Ко у намери да себи или другом прибави противправну имовинску корист присвоји новац, хартије од вредности или друге покретне ствари које су му поверене у служби или на раду у државном органу, установи или другом субјекту који не обавља привредну делатност, казниће се затвором од шест месеци до пет година.
2. Ако је делом из става 1. овог члана прибављена имовинска корист у износу који прелази четристопедесет хиљада динара, учинилац ће се казнити затвором од једне до осам година.
3. Ако је делом из става 1. овог члана прибављена имовинска корист у износу који прелази милион и петсто хиљада динара, учинилац ће се казнити затвором од две до дванаест година.

ICCS code

* Став (1) до (3)
  + 07032

Послуга

Члан 365

Ко се неовлашћено послужи новцем, хартијом од вредности или другим стварима које су му поверене у служби или на раду у државном органу, предузећу, установи или другом субјекту или радњи или ове ствари другом неовлашћено да на послугу, казниће се затвором од шест месеци до пет година.

ICCS code

* + 07039

Трговина утицајем

Члан 366

1. Ко захтева или прими поклон или какву другу корист за себе или другог, непосредно или преко трећег лица, да коришћењем свог службеног или друштвеног положаја или стварног или претпостављеног утицаја, посредује да се изврши или не изврши нека службена радња, казниће се затвором од шест месеци до пет година.
2. Ко другом непосредно или преко трећег лица обећа, понуди или да поклон или какву другу корист да коришћењем свог службеног или друштвеног положаја или стварног или претпостављеног утицаја посредује да се изврши или не изврши нека службена радња, казниће се затвором до три године.
3. Ко користећи свој службени или друштвени положај или стварни или претпостављени утицај посредује да се изврши службена радња која се не би смела извршити или да се не изврши службена радња која би се морала извршити, казниће се затвором од једне до осам година.
4. Ко другом непосредно или преко трећег лица обећа, понуди или да поклон или какву другу корист да користећи свој службени или друштвени положај или стварни или претпостављен утицај посредује да се изврши службена радња која се не би смела извршити или да се не изврши службена радња која би се морала извршити, казниће се затвором од шест месеци до пет година.
5. Ако је за посредовање из става 3. овог члана захтеван или примљен поклон или каква друга корист, учинилац ће се казнити затвором од две до десет година.
6. Страно службено лице које учини дело из ст. 1. до 4. овог члана, казниће се казном прописаном за то дело.
7. Поклон и имовинска корист одузеће се.

ICCS code

* Став (1) до (6)
  + 07034

Примање мита

Члан 367

1. Службено лице које непосредно или посредно захтева или прими поклон или другу корист или које прими обећање поклона или друге користи за себе или другог да у оквиру свог службеног овлашћења или у вези са својим службеним овлашћењем изврши службену радњу коју не би смело извршити или да не изврши службену радњу коју би морало извршити, казниће се затвором од две до дванаест година.
2. Службено лице које непосредно или посредно захтева или прими поклон или другу корист или које прими обећање поклона или друге користи за себе или другог да у оквиру свог службеног овлашћења или у вези са својим службеним овлашћењем изврши службену радњу коју би морало извршити или да не изврши службену радњу коју не би смело извршити, казниће се затвором од две до осам година.
3. Службено лице које изврши дело из ст. 1. или 2. овог члана у вези са откривањем кривичног дела, покретањем или вођењем кривичног поступка, изрицањем или извршењем кривичне санкције, казниће се затвором од три до петнаест година.
4. Службено лице које после извршења, односно неизвршења службене радње, наведене у ст. 1. до 3. овог члана, а у вези с њом, захтева или прими поклон или другу корист, казниће се затвором од три месеца до три године.
5. Страно службено лице које учини дело из ст. 1. до 4. овог члана, казниће се казном прописаном за то дело.
6. Одговорно лице у установи или другом субјекту који не обавља привредну делатност, а које учини дело из ст. 1, 2. и 4. овог члана, казниће се казном прописаном за то дело.
7. Примљени поклон и имовинска корист одузеће се.

ICCS code

* Став (1) до (6)
  + 070312
    - Варијабла разврставања учиниоца LS3 (службено лице)

Давање мита

Члан 368

1. Ко службеном или другом лицу учини, понуди или обећа поклон или другу корист да службено лице у оквиру свог службеног овлашћења или у вези са својим службеним овлашћењем изврши службену радњу коју не би смело извршити или да не изврши службену радњу коју би морало извршити или ко посредује при оваквом подмићивању службеног лица, казниће се затвором од шест месеци до пет година.
2. Ко службеном или другом лицу учини, понуди или обећа поклон или другу корист да службено лице у оквиру свог службеног овлашћења или у вези са својим службеним овлашћењем изврши службену радњу коју би морало извршити или да не изврши службену радњу коју не би смело извршити или ко посредује при оваквом подмићивању службеног лица, казниће се затвором до три године.
3. Одредбе ст. 1. и 2. овог члана примењује се и када је мито дато, понуђено или обећано страном службеном лицу.
4. Учинилац дела из ст. 1. до 3. овог члана који је пријавио дело пре него што је сазнао да је оно откривено може се ослободити од казне.
5. Одредбе ст. 1, 2. и 4. овог члана примењују се и кад је мито дато, понуђено или обећано одговорном лицу у установи или другом субјекту који не обавља привредну делатност.

ICCS code

* Став (1) и (2)
  + 070311

Одавање службене тајне

Члан 369

1. Службено лице које неовлашћено другом саопшти, преда или на други начин учини доступним податке који представљају службену тајну или које прибавља такве податке у намери да их преда непозваном лицу, казниће се затвором од шест месеци до пет година.
2. Ако је дело из става 1. овог члана учињено из користољубља или у погледу нарочито поверљивих података или ради објављивања или коришћења података у иностранству, учинилац ће се казнити затвором од једне до осам година.
3. Ако је дело из става 1. овог члана учињено из нехата, учинилац ће се казнити затвором до три године.
4. Службеном тајном сматрају се подаци или документи који су законом, другим прописом или одлуком надлежног органа донесеним на основу закона проглашени службеном тајном и чије би одавање проузроковало или би могло да проузрокује штетне последице за службу.
5. Службеном тајном, у смислу става 4. овог члана, не сматрају се подаци или документи који су управљени на тешке повреде основних права човека, или на угрожавање уставног уређења и безбедности Србије, као и подаци или документи који за циљ имају прикривање учињеног кривичног дела за које се по закону може изрећи затвор од пет година или тежа казна.
6. Одредбе ст. 1. до 4. овог члана примениће се и према лицу које је одало службену тајну пошто му је престало својство службеног лица.

ICCS code

* Став (1) до (3)
  + 07039
    - Варијабла разврставања учиниоца LS3 (службено лице)

Глава тридесет четврта

КРИВИЧНА ДЕЛА ПРОТИВ ЧОВЕЧНОСТИ И ДРУГИХ ДОБАРА ЗАШТИЋЕНИХ МЕЂУНАРОДНИМ ПРАВОМ

Геноцид

Члан 370

Ко у намери да потпуно или делимично уништи неку националну, етничку, расну или верску групу као такву нареди да се врше убиства или тешке повреде тела или тешко нарушавање физичког или душевног здравља чланова групе или да се група стави у такве животне услове који доводе до потпуног или делимичног истребљења групе или да се примене мере којима се спречава рађање између припадника групе или да се врши принудно пресељавање деце у другу групу или ко у истој намери изврши неко од наведених дела, казниће се затвором најмање пет година или доживотним затвором.

ICCS code

* 11014

Злочин против човечности

Члан 371

Ко кршећи правила међународног права, у оквиру ширег или систематског напада упереног против цивилног становништва, нареди: вршење убистава; стављање становништва или једног његовог дела у такве животне услове који воде њиховом потпуном или делимичном истребљењу; поробљавање; принудно пресељавање; мучење; силовање; принуђавање на проституцију; присиљавање на трудноћу или стерилисање ради промене етничког састава становништва; прогањање или протеривање на политичкој, верској, расној, националној, етничкој, културној, полној или каквој другој основи; присилни нестанак; затварање или отмицу лица без давања информација о томе како би им се ускратила правна заштита; угњетавање расне групе или успостављање доминације једне такве групе над другом; или друге сличне нехумане поступке којима се намерно проузрокују тешке патње или озбиљно угрожава здравље или ко изврши неко од наведених дела, казниће се затвором најмање пет година или доживотним затвором.

ICCS code

* 11015

Ратни злочин против цивилног становништва

Члан 372

1. Ко кршећи правила међународног права за време рата, оружаног сукоба или окупације нареди: да се изврши напад на цивилно становништво, насеље, поједина цивилна лица, лица онеспособљена за борбу или на припаднике или објекте хуманитарних организација или мировних мисија; напад без избора циља којима се погађа цивилно становништво или цивилни објекти који су под посебном заштитом међународног права; напад на војне циљеве за који се знало да ће проузроковати страдање цивилног становништва или наношење штете цивилним објектима које је у очигледној несразмери са очекиваним војним учинком; да се према цивилном становништву врше телесне повреде, мучења, нечовечна поступања, биолошки, медицински или други научни експерименти, присилна стерилизација, узимање ткива или органа ради трансплантације или да се врше друге радње којима се нарушава здравље или наносе велике патње или нареди расељавање или пресељавање или присилно однародњавање или превођење у другу веру; присиљавање на трудноћу, проституцију или силовања; примењивање мера застрашивања и терора, узимање талаца, колективно кажњавање, противправна лишавања слободе и затварања; лишавање права на правилно и непристрасно суђење; проглашење права и радњи држављана непријатељске стране забрањеним, суспендованим или недопуштеним у судском поступку; присиљавање на службу у оружаним снагама непријатељске силе или у њеној обавештајној служби или администрацији; присиљавање на службу у оружаним снагама лица млађег од осамнаест година; присиљавање на принудни рад; изгладњавање становништва; противправно одузимање, присвајање или уништавање имовине у великим размерама које није оправдано војним потребама; узимање противправне и несразмерно велике контрибуције и реквизиције; смањење вредности домаћег новца или противправно издавање новца или ко изврши неко од наведених дела, казниће се затвором најмање пет година.
2. Казном из става 1. овог члана казниће се и ко, кршећи правила међународног права за време рата, оружаног сукоба или окупације, нареди: да се изврши напад на објекте посебно заштићене међународним правом и објекте и постројења са опасном снагом као што су бране, насипи и нуклеарне електране; да се гађају цивилни објекти који су под посебном заштитом међународног права, небрањена места и демилитаризоване зоне; дуготрајно и великих размера оштећење животне средине које може да штети здрављу или опстанку становништва или ко изврши неко од наведених дела.
3. Ко за време рата, оружаног сукоба или окупације нареди да се према цивилном становништву врше убиства или ко такво дело изврши, казниће се затвором најмање десет година или доживотним затвором.
4. Ко, кршећи правила међународног права за време рата, оружаног сукоба или окупације, као окупатор, нареди или изврши пресељење делова свог цивилног становништва на окупирану територију, казниће се затвором најмање пет година.
5. Ко прети извршењем једног или више дела из ст. 1. и 2. овог члана, казниће се затвором од шест месеци до пет одина.

ICCS code

* Став (1) до (5)
  + 11013

Ратни злочин против рањеника и болесника

Члан 373

1. Ко, кршећи правила међународног права за време рата или оружаног сукоба, нареди да се према рањеницима, болесницима, бродоломницима или санитетском или верском особљу врше телесне повреде, мучења, нечовечна поступања, биолошки, медицински или други научни експерименти, узимање ткива или органа ради трансплантације или друге радње којима се нарушава здравље или наносе велике патње или нареди противзаконито уништавање или присвајање у великим размерама материјала, средстава санитетског транспорта и залиха санитетских установа или јединица које није оправдано војним потребама или ко изврши неко од наведених дела, казниће се затвором најмање пет година.
2. Ко за време рата, оружаног сукоба или окупације нареди да се према рањеницима и болесницима врше убиства или ко такво дело изврши, казниће се затвором најмање десет година или доживотним затвором.

ICCS code

* Став (1) и (2)
  + 11013

Ратни злочин против ратних заробљеника

Члан 374

1. Ко, кршећи правила међународног права, нареди да се према ратним заробљеницима врше телесне повреде, мучења, нечовечна поступања, биолошки, медицински или други научни експерименти, узимање ткива или органа ради трансплантације или да се врше друге радње којима се нарушава здравље или наносе велике патње или нареди присиљавање на вршење службе у оружаним снагама непријатеља или лишавање права на правилно и непристрасно суђење или ко изврши неко од наведених дела, казниће се затвором најмање пет година.
2. Ко нареди да се према ратним заробљеницима врше убиства или ко такво дело изврши, казниће се затвором најмање десет година или доживотним затвором.

ICCS code

* Став (1) и (2)
  + 11013

Организовање и подстицање на извршење геноцида и ратних злочина

Члан 375

1. Ко се са другим договори да изврши неко од кривичних дела из чл. 370. до 374. овог законика, казниће се затвором од три месеца до три године.
2. Ко организује групу ради вршења кривичних дела из става 1. овог члана, казниће се затвором од пет до петнаест година.
3. Ко организује организовану криминалну групу ради вршења кривичних дела из става 1. овог члана, казниће се затвором од најмање пет година.
4. Ко постане припадник групе из става 2. овог члана, казниће се затвором од једне до осам година.
5. Ко постане припадник организоване криминалне групе из става 3. овог члана, казниће се затвором од две до десет година.
6. Учиниоцу дела из ст. 1, 4. и 5. овог члана који открије договор, групу или организовану криминалну групу пре него што је у њеном саставу или за њу учинио кривично дело, односно учиниоцу дела из ст. 2. и 3. овог члана који спречи извршење кривичних дела из става 1. овог члана, казна се може ублажити.
7. Ко позива или подстиче на извршење кривичних дела из чл. 370. до 374. овог законика, казниће се затвором од једне до десет година.

ICCS code

* Став (1) до (7)
  + 11013

Употреба недозвољених средстава борбе

Члан 376

1. Ко за време рата или оружаног сукоба нареди да се употребе борбена средства или начин борбе који су забрањени правилима међународног права или их сам употреби, казниће се затвором од две до десет година.
2. Ако је услед дела из става 1. овог члана погинуло више лица, учинилац ће се казнити затвором најмање пет година или доживотним затвором.
3. Ко позива на употребу или припрема употребу оружја из става 1. овог члана, казниће се затвором од шест месеци до пет година.

ICCS code

* Став (1) до (3)
  + 110139

Недозвољена производња, промет и држање оружја чија је употреба забрањена

Члан 377

1. Ко противно закону, другим прописима или правилима међународног права производи, купује, продаје, увози, извози или на други начин набавља или даје другом, држи или превози оружје чија је производња или употреба забрањена или средстава за његову производњу, казниће се затвором од једне до осам година.
2. Службено или одговорно лице које нареди или омогући да правно лице врши делатности предвиђене у ставу 1. овог члана, казниће се затвором од две до десет година.

ICCS code

* Став (1)
  + 09012
* Став (2)
  + 09012
    - Варијабла разврставања учиниоца LS3 (службено лице)

Противправно убијање и рањавање непријатеља

Члан 378

1. Ко, кршећи правила међународног права за време рата или оружаног сукоба, убије или рани непријатеља који је одложио оружје или се безусловно предао или нема средстава за одбрану, казниће се затвором од једне до петнаест година.
2. Ако је убиство из става 1. овог члана извршено на подмукао начин или из ниских побуда, учинилац ће се казнити затвором најмање десет година.
3. Ако је убиство из става 1. овог члана извршено на свиреп начин или из користољубља или ако је убијено више лица, учинилац ће се казнити затвором најмање десет година или доживотним затвором.
4. Казном из става 3. овог члана казниће се и ко кршећи правила међународног права за време рата или оружаног сукоба нареди да у борби не сме бити преживелих припадника непријатеља или води борбу против непријатеља на тој основи.

ICCS code

* Став (1) до (4)
  + 110131

Противправно одузимање ствари од убијених

Члан 379

1. Ко нареди да се противправно одузимају ствари од убијених или рањених на бојишту или ко врши такво одузимање, казниће се затвором од једне до пет година.
2. Ако је дело из става 1. овог члана учињено на свиреп начин или ако вредност одузетих ствари прелази износ од четристопедесет хиљада динара, учинилац ће се казнити затвором од једне до осам година.
3. Ако вредност ствари из става 1. овог члана прелази износ од милион динара, учинилац ће се казнити затвором од две до десет година.

ICCS code

* Став (1) до (3)
  + 110132

Повреда парламентара

Члан 380

Ко кршећи правила међународног права за време рата или оружаног сукоба вређа, злоставља или задржи парламентара или његову пратњу или им спречи повратак или на други начин повреди њихову неприкосновеност или нареди да се таква дела врше, казниће се затвором од шест месеци до пет година.

ICCS code

* + 11019

Сурово поступање с рањеницима, болесницима и ратним заробљеницима

Члан 381

Ко, кршећи правила међународног права, сурово поступа с рањеницима, болесницима или ратним заробљеницима или онемогућава или спречава да користе права која им по тим правилима припадају или нареди да се таква дела врше, казниће се затвором од шест месеци до пет година.

ICCS code

* 110131

Неоправдано одлагање репатријације ратних заробљеника

Члан 382

Ко, кршећи правила међународног права, после завршеног рата или оружаног сукоба, неоправдано одлаже репатријацију ратних заробљеника или цивилних лица или нареди такво одлагање, казниће се затвором од шест месеци до пет година.

ICCS code

* + 110134

Уништавање културних добара

Члан 383

1. Ко, кршећи правила међународног права за време рата или оружаног сукоба, уништава културне или историјске споменике или друга културна добра или верске објекте или установе или објекте који су намењени науци, уметности, васпитању или хуманитарним циљевима или нареди да се таква дела врше, казниће се затвором од три до петнаест година.
2. Ако је радњом из става 1. овог члана уништен објекат који је као културно добро под посебном заштитом међународног права, учинилац ће се казнити затвором од пет до петнаест година.

ICCS code

* Став (1) и (2)
  + 110132

Неспречавање вршења кривичних дела против човечности и других добара заштићених међународним правом

Члан 384

1. Војни заповедник или лице које фактички врши ову функцију, које знајући да снаге којима командује или које контролише припремају или су започеле вршење кривичног дела из чл. 370. до 374, члана 376, чл. 378. до 381. и члана 383. овог законика не предузме мере које је могао и био дужан да предузме за спречавање извршења дела, па услед тога дође до извршења тог дела, казниће се казном прописаном за то кривично дело.
2. Други претпостављени који, знајући да лица која су му потчињена, припремају или су започела вршење кривичних дела из чл. 370. до 374, члана 376, чл. 378. до 381. и члана 383. овог законика, у вршењу послова у којима им је он претпостављени, не предузме мере које је могао и био дужан да предузме за спречавање извршења дела, па услед тога дође до извршења тог дела, казниће се казном прописаном за то кривично дело.
3. Ако је дело из ст. 1. и 2. овог члана учињено из нехата, учинилац ће се казнити затвором од шест месеци до пет година.

ICCS code

* Став (1) до (3)
  + 110139

Кршење санкција уведених од стране међународних организација

Члан 384а

1. Ко супротно одлукама међународних организација којих је Србија члан и које су обавезујуће за Србију, њене држављане и правна лица регистрована на њеној територији, а којима су уведене одређене забране у погледу привредног пословања са појединим државама или територијама, увози, извози, превози или посредује у превозу добара, пружа техничку подршку, врши трансфер технологије и знања или на други начин поступа супротно успостављеним забранама, казниће се затвором од три месеца до три године и новчаном казном.
2. Уколико је извршењем дела из става 1. овог члана настала материјална штета за Србију или су настале штетне последице по углед и интересе Србије, учинилац ће се казнити затвором од једне до осам година и новчаном казном.

ICCS code

* Став (1) и (2)
  + 08042

Злоупотреба међународних знакова

Члан 385

1. Ко злоупотреби или неовлашћено носи заставу или знак Организације уједињених нација или заставу или знак Црвеног крста или знаке који њима одговарају или друге међународно признате знаке којима се обележавају одређени објекти ради заштите од војних операција или нареди да се таква дела врше, казниће се затвором до три године.
2. Ко дело из става 1. овог члана учини у зони ратних операција, казниће се затвором од шест месеци до пет година.

ICCS code

* Став (1) и (2)
  + 11019

Агресиван рат

Члан 386

1. Ко позива или подстиче на агресиван рат, казниће се затвором од две до дванаест година.
2. Ко нареди вођење агресивног рата, казниће се затвором најмање десет година или доживотним затвором.

ICCS code

* Став (1) и (2)
  + 11016

Учествовање у рату или оружаном сукобу у страној држави

Члан 386а

1. Држављанин Србије који учествује у рату или оружаном сукобу у страној држави, као припадник војних или паравојних формација страна у сукобу, а није држављанин те стране државе, као ни припадник званичне мисије међународне организације чији је Србија члан, казниће се затвором од шест месеци до пет година.
2. Ако је дело из става 1. овог члана учињено у саставу групе, учинилац ће се казнити затвором од једне до осам година.

ICCS code

* Став (1) и (2)
  + 11019

Организовање учествовања у рату или оружаном сукобу у страној држави

Члан 386б

1. Ко у намери извршења кривичног дела из члана 386а овог законика на територији Србије врбује или подстиче друго лице на извршење тог дела, организује групу или врши обуку другог лица или групе за извршење тог дела, опреми или стави на располагање опрему ради извршења тог дела или даје или прикупља средства за извршење тог дела, казниће се затвором од две до десет година.
2. За дело из става 1. овог члана учинилац ће се казнити казном прописаном за то дело и када лица која организује нису држављани Србије.

ICCS code

* Став (1) и (2)
  + 11019

Расна и друга дискриминација

Члан 387

1. Ко на основу разлике у раси, боји коже, верској припадности, националности, етничком пореклу или неком другом личном својству крши основна људска права и слободе зајамчена општеприхваћеним правилима међународног права и ратификованим међународним уговорима од стране Србије, казниће се затвором од шест месеци до пет година.
2. Казном из става 1. овог члана казниће се ко врши прогањање организација или појединаца због њиховог залагања за равноправност људи.
3. Ко шири идеје о супериорности једне расе над другом или пропагира расну мржњу или подстиче на расну дискриминацију, казниће се затвором од три месеца до три године.
4. Ко шири или на други начин учини јавно доступним текстове, слике или свако друго представљање идеја или теорија које заговарају или подстрекавају мржњу, дискриминацију или насиље, против било којег лица или групе лица, заснованих на раси, боји коже, верској припадности, националности, етничком пореклу или неком другом личном својству, казниће се затвором од три месеца до три године.
5. Ко јавно одобрава, негира постојање или значајно умањује тежину геноцида, злочина против човечности и ратних злочина учињених против групе лица или члана групе која је одређена на основу расе, боје коже, вере, порекла, државне, националне или етничке припадности, на начин који може довести до насиља или изазивања мржње према таквој групи лица или члану те групе, уколико су та кривична дела утврђена правноснажном пресудом суда у Србији или Међународног кривичног суда, казниће се затвором од шест месеци до пет година.
6. Ко јавно прети да ће, против лица или групе лице због припадности одређеној раси, боји коже, вери, националности, етничком пореклу или због неког другог личног својства, извршити кривично дело за које је запрећена казна затвора већа од четири године затвора, казниће се затвором од три месеца до три године.

ICCS code

* Став (1) до (6)
  + 0210

Трговина људима

Члан 388

1. Ко силом или претњом, довођењем у заблуду или одржавањем у заблуди, злоупотребом овлашћења, поверења, односа зависности, тешких прилика другог, задржавањем личних исправа или давањем или примањем новца или друге користи, врбује, превози, пребацује, предаје, продаје, купује, посредује у продаји, сакрива или држи друго лице, а у циљу експлоатације његовог рада, принудног рада, вршења кривичних дела, проституције или друге врсте сексуалне експлоатације, просјачења, употребе у порнографске сврхе, успостављања ропског или њему сличног односа, ради одузимања органа или дела тела или ради коришћења у оружаним сукобима, казниће се затвором од три до дванаест година.
2. За дело из става 1. овог члана учињено према малолетном лицу учинилац ће се казнити казном прописаном за то дело и кад није употребио силу, претњу или неки други од наведених начина извршења.
3. Ако је дело из става 1. овог члана учињено према малолетном лицу, учинилац ће се казнити затвором најмање пет година.
4. Ако је услед дела из ст. 1. и 2. овог члана наступила тешка телесна повреда неког лица, учинилац ће се казнити затвором од пет до петнаест година, а ако је наступила тешка телесна повреда малолетног лица услед дела из става 3. овог члана, учинилац ће се казнити затвором најмање пет година.
5. Ако је услед дела из ст. 1. и 3. овог члана наступила смрт једног или више лица, учинилац ће се казнити затвором најмање десет година.
6. Ко се бави вршењем кривичног дела из ст. 1. до 3. овог члана или је дело извршено од стране групе, казниће се затвором најмање пет година.
7. Ако је дело из ст. 1. до 3. овог члана извршено од стране организоване криминалне групе, учинилац ће се казнити затвором најмање десет година.
8. Ко зна или је могао знати да је лице жртва трговине људима, па искористи њен положај или другоме омогући искоришћавање њеног положаја ради експлоатације предвиђене ставом 1. овог члана, казниће се затвором од шест месеци до пет година.
9. Ако је дело из става 8. овог члана учињено према лицу за које је учинилац знао или је могао знати да је малолетно, учинилац ће се казнити казном затвора од једне до осам година.
10. Пристанак лица на експлоатацију или на успостављање ропског или њему сличног односа из става 1. овог члана не утиче на постојање кривичног дела из ст. 1, 2. и 6. овог члана.

ICCS code

* Став (1)
  + 0204
* Став (2) до (4)
  + 0204
    - Варијабла разврставања могуће жртве STV1 (малолетно лице)
* Став (5)
  + 01031
* Став (6)
  + 0204
* Став (7)
  + 0204
    - Варијабла разврставања догађаја SiC1 (у вези са организованим криминалом)
* Став (8)
  + 0204
* Став (9)
  + 0204
    - Варијабла разврставања могуће жртве STV1 (малолетно лице)

Трговина малолетним лицима ради усвојења

Члан 389

1. Ко одузме лице које није навршило шеснаест година ради његовог усвојења противно важећим прописима или ко усвоји такво лице или посредује у таквом усвојењу или ко у том циљу купи, прода или преда друго лице које није навршило шеснаест година или га превози, обезбеђује му смештај или га прикрива, казниће се затвором од једне до пет година.
2. Ко се бави вршењем делатности из става 1. овог члана или је дело извршено од стране групе, казниће се затвором најмање три године.
3. Ако је дело из става 1. овог члана извршено од стране организоване криминалне групе, учинилац ће се казнити затвором најмање пет година.

ICCS code

* Став (1) и (2)
  + 0204
    - Варијабла разврставања могуће жртве STV1 (малолетно лице)
* Став (3)
  + 0204
    - Варијабла разврставања догађаја SiC1 (у вези са организованим криминалом)

Заснивање ропског односа и превоз лица у ропском односу

Члан 390

1. Ко, кршећи правила међународног права, стави другог у ропски или њему сличан однос или га држи у таквом односу, купи, прода, преда другом лицу или посредује у куповини, продаји или предаји оваквог лица или подстиче другог да прода своју слободу или слободу лица које издржава или о којем се стара, казниће се затвором од једне до десет година.
2. Ко превози лица која се налазе у ропском или њему сличном односу из једне земље у другу, казниће се затвором од шест месеци до пет година.
3. Ко дело из ст. 1. и 2. овог члана учини према малолетном лицу, казниће се затвором од пет до петнаест година.

ICCS code

* Став (1) и (2)
  + 02031
* Став (3)
  + 02031
    - Варијабла разврставања могуће жртве STV1 (малолетно лице)

Члан 390а*(Брисано)*

Тероризам

Члан 391

1. Ко у намери да озбиљно застраши становништво, или да принуди Србију, страну државу или међународну организацију да нешто учини или не учини, или да озбиљно угрози или повреди основне уставне, политичке, економске или друштвене структуре Србије, стране државе или међународне организације:
   1. нападне на живот, тело или слободу другог лица;
   2. изврши отмицу или узимање талаца;
   3. уништи државни или јавни објекат, саобраћајни систем, инфраструктуру укључујући и информационе системе, непокретну платформу у епиконтиненталном појасу, опште добро или приватну имовину на начин који може да угрози животе људи или да проузрокује знатну штету за привреду;
   4. изврши отмицу ваздухоплова, брода или других средстава јавног превоза или превоза робе;
   5. производи, поседује, набавља, превози, снабдева или употребљава нуклеарно, биолошко, хемијско или друго оружје, експлозив, нуклеарни или радиоактивни материјал или уређај, укључујући и истраживање и развој нуклеарног, биолошког или хемијског оружја;
   6. испусти опасне материје или проузрокује пожар, експлозију или поплаву или предузима друге општеопасне радње које могу да угрозе живот људи;
   7. омета или обустави снабдевање водом, електричном енергијом или другим основним природним ресурсом које може да угрози живот људи, казниће се затвором од пет до петнаест година.
2. Ко прети извршењем кривичног дела из става 1. овог члана, казниће се затвором од шест месеци до пет година.
3. Ако је при извршењу дела из става 1. овог члана наступила смрт једног или више лица или су проузрокована велика разарања, учинилац ће се казнити затвором најмање десет година.
4. Ако је при извршењу дела из става 1. овог члана учинилац са умишљајем лишио живота једно или више лица, казниће се затвором најмање дванаест година или доживотним затвором.
5. Ко набавља или оспособљава средства за извршење кривичног дела из става 1. овог члана или отклања препреке за његово извршење или са другим договара, планира или организује његово извршење или предузме другу радњу којом се стварају услови за његово непосредно извршење, казниће се затвором од једне до пет година.
6. Ко ради извршења дела из става 1. овог члана упућује или пребацује на територију Србије лица или оружје, експлозив, отрове, опрему, муницију или други материјал, казниће се затвором од две до десет година.

ICCS code

* Став (1) тачке 1) до 7)
  + 0906
* Став (2)
  + 0906
* Став (3)
  + 0906
* 0101 ( варијабла укључивања „смрт као резултат терористичке активности“)
* Став (4)
* 0101 ( варијабла укључивања „смрт као резултат терористичке активности“)
* Став (5)
  + 0906
* Став (6)
  + 0906

Јавно подстицање на извршење терористичких дела

Члан 391а

Ко јавно износи или проноси идеје којима се непосредно или посредно подстиче на вршење кривичног дела из члана 391. овог законика, казниће се затвором од једне до десет година.

ICCS code

* 09069

Врбовање и обучавање за вршење терористичких дела

Члан 391б

1. Ко у намери извршења кривичног дела из члана 391. овог законика, врбује друго лице да изврши или учествује у извршењу тог дела или да се придружи терористичком удружењу ради учествовања у извршењу тог кривичног дела, казниће се затвором од једне до десет година.
2. Казном из става 1. овог члана казниће се и ко у намери извршења кривичног дела из члана 391. овог законика, даје

упутства о изради и коришћењу експлозивних направа, ватреног или другог оружја или штетних или опасних материја или обучава другог за извршење или учествовање у извршењу тог кривичног дела.

1. Ко у намери извршења кривичног дела из члана 391. овог законика отпутује у иностранство ради припреме, обучавања, планирања или учествовања у извршењу тог дела, казниће се затвором од шест месеци до пет година.

ICCS code

* Став (1) до (3)
  + 09069

Употреба смртоносне направе

Члан 391в

1. Ко у намери да другог лиши живота, нанесе тешку телесну повреду или уништи или знатно оштети државни или јавни објекат, систем јавног саобраћаја или други објекат који има већи значај за безбедност или снабдевање грађана или за привреду или за функционисање јавних служби направи, пренесе, држи, да другом, постави или активира смртоносну направу (експлозив, хемијска средства, биолошка средства или отрове или радиоактивна средства) на јавном месту или у објекту или поред тог објекта, казниће се затвором од једне до осам година.
2. Ако је приликом извршења дела из става 1. овог члана, учинилац са умишљајем нанео неком лицу тешку телесну повреду или је уништио или знатно оштетио јавни објекат, казниће се затвором од пет до петнаест година.
3. Ако је при извршењу дела из става 1. овог члана учинилац са умишљајем лишио живота једно или више лица, казниће се затвором најмање десет година или доживотним затвором.

ICCS code

* Став (1) и (2)
  + 09011
* Став (3)
  + 0101

Уништење и оштећење нуклеарног објекта

Члан 391г

1. Ко у намери да другог лиши живота, нанесе тешку телесну повреду, угрози животну средину или нанесе знатну имовинску штету, уништи или оштети нуклеарни објекат на начин којим се ослобађа или постоји могућност да се ослободи радиоактивни материјал, казниће се затвором од две до десет година.
2. Ако је приликом извршења дела из става 1. овог члана, учинилац са умишљајем нанео неком лицу тешку телесну повреду или је уништио или знатно оштетио нуклеарни објекат, казниће се затвором од пет до петнаест година.
3. Ако је при извршењу дела из става 1. овог члана учинилац са умишљајем лишио живота једно или више лица, казниће се затвором најмање десет година или доживотним затвором.

ICCS code

* Став (1) и (2)
  + 0909
* Став (3)
  + 0101

Угрожавање лица под међународном заштитом

Члан 392

1. Ко према лицу под међународном заштитом или члану његове породице изврши отмицу или неко друго насиље, или нападне на његове службене просторије, приватан стан или превозно средство, казниће се затвором од једне до десет година.
2. Ако је услед дела из става 1. овог члана наступила смрт једног или више лица, учинилац ће се казнити затвором најмање пет година.
3. Ако је при извршењу дела из става 1. овог члана учинилац неко лице са умишљајем лишио живота, казниће се затвором најмање десет година или доживотним затвором.
4. Ко угрози сигурност лица из става 1. овог члана озбиљном претњом да ће напасти њега, његове службене просторије, приватан стан или превозно средство, казниће се затвором од шест месеци до пет година.

ICCS code

* Став (1)
  + 020229
* Став (2)
  + 01031
* Став (3)
  + 0101
* Став (4)
  + 020229

Финансирање тероризма

Члан 393

1. Ко непосредно или посредно обезбеђује или прикупља средства с циљем да се она користе или са знањем да ће се користити у потпуности или делимично за финансирање вршења кривичних дела из чл. 134, 287, 290, 291, 292, 293. и чл. 391. до 392. овог законика или за финансирање организација које за циљ имају вршење тих дела или припадника тих организација или лица које за циљ има вршење тих дела, казниће се затвором од једне до десет година.
2. Средствима из става 1. овог члана сматрају се сва средства, материјална или нематеријална, покретна или непокретна, без обзира на начин стицања и форму документа или исправе, укључујући електронску или дигиталну, којима се доказује својина или интерес у односу на та средства, укључујући банкарске кредите, путне чекове, новчане налоге, хартије од вредности, акредитиве и друга средства.
3. Средства из става 1. овог члана одузеће се.

ICCS code

* Став (1) и (2)
  + 09062

Терористичко удруживање

Члан 393а

1. Ако се два или више лица удруже на дуже време ради вршења кривичних дела из члана 391. до 393. овог законика, казниће се казном прописаном за дело за чије вршење је удружење организовано.
2. Учинилац дела из става 1. овог члана који откривањем удружења или на други начин спречи извршење кривичних дела из става 1. овог члана, или који допринесе његовом откривању, казниће се затвором до три године, а може се и ослободити од казне.

ICCS code

* Став (1) и (2)
  + 09061

Глава тридесет пета

КРИВИЧНА ДЕЛА ПРОТИВ ВОЈСКЕ СРБИЈЕ

Избегавање војне обавезе

Члан 394

1. Ко се, без оправданог разлога, не одазове позиву за извршење регрутне обавезе, обавезе служења војног рока или обавезе лица у резервном саставу или избегава пријем позива за извршење те обавезе, казниће се новчаном казном или затвором до једне године.
2. Ко се крије да би избегао обавезу из става 1. овог члана, казниће се затвором од три месеца до три године.
3. Ко напусти земљу или остане у иностранству да би избегао извршење војне обавезе из става 1. овог члана, казниће се затвором од једне до осам година.
4. Ко позива или подстиче више лица на извршење дела из ст. 1. до 3. овог члана, казниће се за дело из става 1. затвором до три године, а за дело из ст. 2. и 3. затвором од две до дванаест година.
5. Учинилац дела из ст. 1. до 3. овог члана који се добровољно пријави надлежном државном органу може се ослободити од казне.

ICCS code

* Став (1) до (5)
  + 0904

Избегавање пописа и прегледа

Члан 395

Ко се противно законом утврђеној обавези, без оправданог разлога, не одазове позиву надлежног органа за попис или преглед или се противи попису или прегледу људства или материјалних средстава потребних за одбрану земље или ко при оваквом попису или прегледу да нетачне податке, казниће се новчаном казном или затвором до једне године.

ICCS code

* + 0904

Неизвршавање материјалне обавезе

Члан 396

1. Ко противно законом утврђеној обавези, без оправданог разлога, не допреми на одређено место, у одређено време и у стању које омогућава њихову наменску употребу материјална средства или не приведе стоку, казниће се новчаном казном или затвором до једне године.
2. Ако је дело из става 1. овог члана учињено за време ратног стања, оружаног сукоба или ванредног стања, учинилац ће се казнити затвором од шест месеци до пет година.

ICCS code

* Став (1) и (2)
  + 0904

Избегавање војне службе онеспособљењем и обманом

Члан 397

1. Ко у намери да избегне војну службу или да буде распоређен на лакшу дужност себе озледи или на други начин привремено онеспособи за војну службу или дозволи другом да га привремено онеспособи, као и онај ко другог са његовим одобрењем или без одобрења у истој намери привремено онеспособи, казниће се затвором од три месеца до пет година.
2. Ако је извршењем дела из става 1. овог члана наступила трајна неспособност за војну службу, учинилац ће се казнити затвором од једне до осам година.
3. Ко у намери из става 1. овог члана симулира болест или за себе или другог употреби лажну исправу или поступи на други преваран начин, казниће се затвором од три месеца до пет година.

ICCS code

* Став (1) до (3)
  + 0904

Противправно ослобођење од војне службе

Члан 398

Ко злоупотребом свог положаја или овлашћења учини да се ослободи од дужности или да се распореди на лакшу дужност војно лице или лице које подлеже војној обавези, казниће се затвором од шест месеци до пет година.

ICCS code

* + 0904

Самовољно одсуствовање и бекство из Војске Србије

Члан 399

1. Војно лице које самовољно одсуствује из своје јединице или службе најмање пет дана или краће време уколико одсуствује више пута у току једне године или самовољно напусти своју јединицу или службу за време извршења важног задатка или повећаног степена борбене готовости јединице, казниће се новчаном казном или затвором до једне године.
2. Војно лице које се крије да би избегло службу у војсци или које самовољно одсуствује из своје јединице или службе дуже од тридесет дана, казниће се затвором од три месеца до три године.
3. Војно лице које напусти земљу или остане у иностранству да би избегло службу у војсци, казниће се затвором од једне до осам година.
4. Војно лице које припрема бекство у иностранство да би избегло службу у војсци, казниће се затвором од три месеца до три године.
5. Ко позива или подстиче више лица на извршење дела из става 1. овог члана, казниће се затвором од једне до осам година.
6. Ко позива и подстиче више лица на извршење дела из ст. 2. и 3. овог члана, казниће се затвором од две до дванаест година.
7. Учинилац дела из ст. 2. и 3. овог члана који се добровољно јави надлежном државном органу ради вршења војне службе може се ослободити од казне.

ICCS code

* Став (1) до (7)
  + 0904

Неизвршење и одбијање извршења наређења

Члан 400

1. Војно лице које не изврши или одбије да изврши наређење претпостављеног у вези са службом, па услед тога наступе теже штетне последице за службу или је служба била теже угрожена, казниће се затвором од три месеца до три године.
2. Ако су услед дела из става 1. овог члана наступиле тешке последице за војну службу или се наређење односи на пријем или употребу оружја, учинилац ће се казнити затвором од једне до осам година.
3. Ако је дело из ст. 1. и 2. овог члана учињено из нехата, учинилац ће се казнити за дело из става 1. новчаном казном или затвором до једне године, а за дело из става 2. затвором од три месеца до три године.

ICCS code

* Став (1) до (3)
  + 0904

Противљење претпостављеном

Члан 401

1. Војно лице које се заједно са другим војним лицима успротиви наређењу претпостављеног у вези са службом и неће да га изврши или одбије да врши своју дужност, казниће се затвором од три месеца до три године.
2. Ако је дело из става 1. овог члана извршено организовано, учинилац ће се казнити затвором од једне до пет година.
3. Ако је дело из ст. 1. и 2. овог члана извршено употребом оружја, учинилац ће се казнити затвором од једне до осам година.
4. Војно лице које при извршењу дела из ст. 1. до 3. овог члана лиши живота другог из нехата, казниће се затвором од две до десет година.
5. Организатор и коловођа дела из става 2. овог члана, казниће се затвором од две до десет година.
6. Ко врши припреме за дело из става 2. овог члана, казниће се затвором од три месеца до три године.
7. Војни старешина који, у оквиру своје надлежности, у случају дела из ст. 1. до 4. овог члана не предузме прописане, наређене или очигледно потребне мере да се успостави ред, казниће се затвором од једне до пет година.

ICCS code

* Став (1) и (2)
  + 0904
* Став (3)
  + 0904
    - Варијабле разврставања догађаја Wе1 до Wе4
* Став (4)
  + 010322
* Став (5) до (7)
  + 0904

Противљење војном лицу које врши посебну војну службу

Члан 402

Ко се противи војном лицу које врши стражарску, патролну, дежурну, чуварску или другу сличну службу или не послуша његов позив или не изврши или одбије да изврши његово наређење, па услед тога наступе теже штетне последице за службу или је служба била теже угрожена, казниће се затвором од три месеца до три године.

ICCS code

* + 0904

Принуда према војном лицу у вршењу службене дужности

Члан 403

1. Ко силом или претњом да ће непосредно употребити силу спречи војно лице у вршењу службене дужности или га на исти начин принуди да поступи противно службеној дужности, казниће се затвором од три месеца до три године.
2. Ако су услед извршења дела из става 1. овог члана наступиле тешке последице за службу, учинилац ће се казнити затвором од једне до осам година.
3. За покушај дела из става 1. овог члана казниће се.

ICCS code

* Став (1) и (2)
  + 0904

Напад на војно лице у вршењу војне службе

Члан 404

1. Ко нападне или прети да ће напасти војно лице које врши службу, казниће се затвором од три месеца до три године.
2. Ако је при извршењу дела из става 1. овог члана учинилац нанео војном лицу лаку телесну повреду или прети употребом оружја, казниће се затвором од три месеца до пет година.
3. Ако је при извршењу дела из става 1. овог члана учинилац нанео војном лицу тешку телесну повреду или је изазвао тешке последице за службу из нехата, казниће се затвором од једне до осам година.
4. Ако је при извршењу дела из става 1. овог члана учинилац лишио живота војно лице из нехата, казниће се затвором од две до десет година.

ICCS code

* Став (1)
  + 02019
    - Варијабла разрставања жртве LS1.2 (службено лице)
* Став (2)
  + 020112
    - Варијабла разрставања жртве LS1.2 (службено лице)
* Став (3)
  + 020111
    - Варијабла разрставања жртве LS1.2 (службено лице)
* Став (4)
  + 010322
    - Варијабла разрставања жртве LS1.2 (службено лице)

Ослобођење од казне за дела из чл. 400. до 404.

Члан 405

Ако је учинилац дела из чл. 400, 401. Став (1), 402, 403. Став (1). и 404. ст. 1. и 2. овог законика био изазван незаконитим и грубим поступањем војног лица може се ослободити од казне.

Злостављање потчињеног и млађег

Члан 406

1. Војни старешина који у служби или у вези са службом злоставља потчињеног или млађег или са њима поступа на начин којим се вређа људско достојанство, казниће се затвором од три месеца до три године.
2. Ако је услед дела из става 1. овог члана дошло до тешке телесне повреде или тешког нарушавања здравља потчињеног или млађег или ако је дело извршено према више лица, учинилац ће се казнити затвором од једне до пет година.

ICCS code

* Став (1) и (2)
  + 0904

Повреда посебне војне службе

Члан 407

1. Војно лице које поступи противно прописима о стражарској, патролној, дежурној, чуварској или другој сличној служби, па услед тога наступе теже штетне последице за службу или је служба била теже угрожена, казниће се затвором од три месеца до три године.
2. Ако је дело из става 1. овог члана учињено код складишта оружја, муниције или експлозивног материјала или код другог објекта важног значаја, учинилац ће се казнити затвором од три месеца до пет година.
3. Ако је услед дела из ст. 1. и 2. овог члана наступила тешка телесна повреда, или имовинска штета великих размера или су наступиле друге тешке последице, учинилац ће се казнити затвором од једне до осам година.
4. Ако је услед дела из ст. 1. и 2. овог члана наступила смрт једног или више лица, учинилац ће се казнити затвором од две до дванаест година.
5. Ако су дела из ст. 1. до 4. овог члана учињена из нехата, учинилац ће се казнити, за дело из става 1. новчаном казном или затвором до једне године, за дело из става 2. новчаном казном или затвором до две године, за дело из става 3. затвором од три месеца до три године, а за дело из става 4. затвором од једне до осам година.

ICCS code

* Став (1) до (3)
  + 0904
* Став (4)
  + 01031
* Став (5) у вези са ст. 1. до 3.
  + 0904
* Став (5) у вези са ст. 4.
* 010322

Повреда обезбеђења државне границе

Члан 408

1. Службено лице које вршећи службу на граници поступи противно прописима о чувању државне границе, па услед тога наступе теже штетне последице или је служба била теже угрожена, казниће се затвором од шест месеци до пет година.
2. Ако је дело из става 1. овог члана извршено за време вршења дужности у нарочитим околностима или је услед дела наступила тешка телесна повреда или имовинска штета великих размера или су наступиле друге тешке последице, учинилац ће се казнити затвором од једне до осам година.
3. Ако је услед дела из става 1. овог члана наступила смрт једног или више лица, учинилац ће се казнити затвором од две до дванаест година.
4. Ако је дело из става 1. овог члана учињено из нехата, учинилац ће се казнити новчаном казном или затвором до једне године.
5. Ако је услед дела из става 4. овог члана наступила последица из става 2. овог члана, учинилац ће се казнити затвором од три месеца до три године, а ако је наступила последица из става 3. овог члана, учинилац ће се казнити затвором од једне до осам година.

ICCS code

* Став (1) и (2)
  + 0904
* Став (3)
  + 01031
* Став (4)
  + 0904
* Став (5) у вези ст. 2
  + 0904
* Став (5) у вези ст. 3
  + 01031

Неистинито службено извештавање

Члан 409

1. Војно лице које претпостављеном старешини, усмено или писано, у службеном извештају изнесе неистините податке од значаја за службу или прећути неку важну чињеницу или проследи такав извештај иако зна да су подаци у њему неистинити, па услед тога наступе теже штетне последице за службу или је служба била теже угрожена, казниће се затвором од три месеца до три године.
2. Ако је дело из става 1. овог члана извршено подношењем извештаја од нарочите важности или су наступиле тешке последице, учинилац ће се казнити затвором од једне до осам година.
3. Ако је дело из ст. 1. и 2. овог члана учињено из нехата, учинилац ће се казнити за дело из става 1. новчаном казном или затвором до једне године, а за дело из става 2. затвором од три месеца до три године.

ICCS code

* Став (1) до (3)
  + 0904

Непредузимање мера за обезбеђење војне јединице

Члан 410

1. Војни старешина који у оквиру своје надлежности пропусти да предузме прописане, наређене или друге очигледно потребне мере за обезбеђење јединице, чување живота и здравља људи који су му поверени, за осигурање и одржавање у исправном стању објеката, предмета и средстава који служе борбеној готовости, за уредно снабдевање храном или војном опремом или за чување и негу стоке, или да се на време и уредно изврше осигуравајући радови или обезбеђење објеката који су му поверени, па тиме доведе у опасност живот људи или тешко угрози здравље људи или имовину велике вредности, казниће се затвором до три године.
2. Ако је услед дела из става 1. овог члана наступила тешка телесна повреда или имовинска штета великих размера или су наступиле друге тешке последице, учинилац ће се казнити затвором од шест месеци до пет година.
3. Ако је услед дела из става 1. овог члана наступила смрт једног или више лица, учинилац ће се казнити затвором од једне до десет година.
4. Ако је дело из става 1. овог члана учињено из нехата, учинилац ће се казнити новчаном казном или затвором до једне године.
5. Ако је услед дела из става 4. овог члана наступила последица из става 2. овог члана, учинилац ће се казнити затвором до три године, а ако је наступила последица из става 3. овог члана, учинилац ће се казнити затвором до пет година.

ICCS code

* Став (1) и (2)
  + 0904
* Став (3)
  + 01031
* Став (4)
  + 0904
* Став (5) у вези ст. 2
  + 0904
* Став (5) у вези ст. 3
  + 01031

Несавесна израда и преузимање наоружања и друге војне опреме

Члан 411

1. Војно или друго лице којем је у предузећу или другом правном лицу које ради за потребе одбране, поверено руковођење производним или другим технолошким процесом или надзор над њима, које несавесно врши службу или обавезу која му је поверена, па услед тога оружје, муниција или друга војна опрема не буде израђена на време или не одговарају одређеном квалитету, казниће се затвором од три месеца до три године.
2. Казном из става 1. овог члана казниће се и војно или друго лице које несавесно вршећи службу прими предмете наоружања или другу војну опрему који не одговарају условима или уговору.
3. Ако су услед дела из ст. 1. и 2. овог члана наступиле тешке последице, учинилац ће се казнити затвором од једне до осам година.
4. Ако су дела из ст. 1. и 2. овог члана учињена из нехата, учинилац ће се казнити новчаном казном или затвором до једне године.
5. Ако је услед дела из става 4. овог члана наступила последица из става 3. овог члана, учинилац ће се казнити затвором од три месеца до три године.

ICCS code

* Став (1) до (5)
  + 0904

Непрописно старање о повереном оружју

Члан 412

1. Ко непрописно држи, чува или рукује повереним оружјем, муницијом или експлозивом који припадају војној јединици или војној установи, па тиме проузрокује њихово оштећење у већој мери, уништење или нестанак, казниће се затвором до једне године.
2. Руковалац складишта оружја, муниције, експлозива и других борбених средстава који не предузме мере за њихово обезбеђење или одржавање, па услед тога наступи оштећење у већој мери, уништење или нестанак тих борбених средстава, казниће се затвором од три месеца до пет година.
3. Ако је услед дела из става 2. овог члана наступила имовинска штета великих размера, учинилац ће се казнити затвором од једне до десет година.
4. Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до две године.
5. Ако је услед дела из става 4. овог члана наступила последица из става 3. овог члана, учинилац ће се казнити затвором од три месеца до пет година.

ICCS code

* Став (1) до (5)
  + 0904

Противправно располагање повереним оружјем

Члан 413

Ко присвоји, отуђи, заложи, преда другом на коришћење, оштети или уништи оружје, муницију или експлозив који су му дати на употребу и служе потребама одбране, казниће се затвором од три месеца до пет година.

ICCS code

* + 0904

Крађа оружја и дела борбеног средства

Члан 414

1. Ко украде оружје, муницију, експлозив, борбено средство или део борбеног средства који служе потребама одбране, казниће се затвором од шест месеци до пет година.
2. Ако вредност ствари из става 1. овог члана прелази износ од четристопедесет хиљада динара или ако је крађа учињена обијањем или проваљивањем затворених зграда, соба, каса, ормана или других затворених просторија или је учињена од стране групе или на нарочито опасан или дрзак начин или од стране лица које је при себи имало какво оружје или опасно оруђе ради напада или одбране или за време пожара, поплаве, земљотреса или другог удеса, учинилац ће се казнити затвором од две до десет година.
3. Ако вредност ствари из става 1. овог члана прелази износ од милион и петсто хиљада динара, учинилац ће се казнити затвором од две до дванаест година.

ICCS code

* Став (1) до (3)
  + 0502

Одавање војне тајне

Члан 415

1. Ко неовлашћено другом саопшти, преда или на други начин учини доступним податке који представљају војну тајну или прибавља такве податке у намери да их преда непозваном лицу, казниће се затвором од шест месеци до пет година.
2. Ако је дело из става 1. овог члана учињено из користољубља или у погледу нарочито поверљивих податка или ради објављивања или коришћења података у иностранству, учинилац ће се казнити затвором од једне до осам година.
3. Ако је дело из става 1. овог члана учињено из нехата, учинилац ће се казнити затвором до три године.
4. Војном тајном сматрају се подаци који су законом, другим прописом или одлуком надлежног органа донесеним на основу закона проглашени војном тајном и чије би одавање проузроковало или би могло да проузрокује штетне последице за Војску Србије или одбрану или безбедност земље.
5. Војном тајном, у смислу става 4. овог члана, не сматрају се подаци или документи који су управљени на тешке повреде основних права човека, или на угрожавање уставног уређења и безбедности Србије, као и подаци или документи који за циљ имају прикривање учињеног кривичног дела за које се по закону може изрећи затвор од пет година или тежа казна.

ICCS code

* Став (1)
  + 0904
* Став (2)
  + 07039
* Став (3)
  + 0904

Неовлашћен приступ војном објекту

Члан 416

Ко неовлашћено уђе у војни објекат или прави скице или цртеже војних објеката или борбених средстава или их фотографише или на други начин снима, иако зна да је то забрањено, казниће се затвором до три године.

ICCS code

* + 0904

Кажњавање за кривична дела која су извршена за време ратног стања, оружаног сукоба и ванредног стања

Члан 417

(1) За кривично дело из чл. 394. Став (1), 399. ст. 1. и 4, 400. ст. 1. и 3, 401. ст. 1, 6. и 7, 402, 403, 404. ст. 1. и 2, 406, 407. ст. 1, 2. и 5, 408. ст. 1, 4. и 5, 409, 410. ст. 1. и 4, 411. ст. 1, 2, 4. и 5, 412. ст. 1, 2, 4. и 5, 413, 414. Став (1), 415. ст. 1. и 3. и 416. овог законика, ако је извршено за време ратног стања, оружаног сукоба или ванредног стања, учинилац ће се казнити затвором од две до десет година.

(2) За кривично дело из чл. 394. ст. 2. до 4, 397, 398, 399. ст. 2, 3, 5. и 6, 400. Став (2), 401. ст. 2. до 5, 404. ст. 3. и 4, 407. Став (3), 408. Став (2), 410. ст. 2. и 5, 411. Став (3), 412. Став (3), 414. ст. 2. и 3. и 415. Став (2). овог законика, ако је извршено за време ратног стања, оружаног сукоба или ванредног стања, учинилац ће се казнити затвором од три до петнаест година.

(3) За кривично дело из чл. 407. Став (4), 408. Став (3). и 410. Став (3). овог законика, ако је извршено за време ратног стања, оружаног сукоба или ванредног стања, учинилац ће се казнити затвором најмање десет година.

ICCS code

* Став (1) до (3)
  + 0904 Кривична дела из овог става задржавају своју изворну шифру

Неиспуњавање дужности при спровођењу мобилизације

Члан 418

1. Војно или службено лице које при спровођењу мобилизације за време ратног стања, оружаног сукоба или ванредног стања, противно својој дужности, не обезбеди прихват, распоред и смештај мобилисаног људства, превозних и других средстава и стоке или не обезбеди снабдевање мобилисаних људи и стоке или у вези са мобилизацијом не изврши какву другу дужност, услед чега су наступиле или су могле да наступе штетне последице, казниће се затвором од једне до пет година.
2. Ако су услед дела из става 1. овог члана наступиле тешке последице, учинилац ће се казнити затвором најмање десет година.
3. Ако је дело из става 1. овог члана учињено из нехата, учинилац ће се казнити затвором до три године.
4. Ако је услед дела из става 3. овог члана наступила последица из става 2. овог члана, учинилац ће се казнити затвором од шест месеци до пет година.

ICCS code

* Став (1) до (4)
* 0904

Подривање војне и одбрамбене моћи

Члан 419

1. Ко уништи, учини неупотребљивим или омогући да пређу у руке непријатеља одбрамбена постројења, одбрамбени објекти, положај, наоружање и друга војна и одбрамбена средства, брод или ваздухоплов или преда јединицу непријатељу без борбе или пре него што су исцпрљена сва средства за одбрану или на други начин омете или доведе у опасност војне или одбрамбене мере, казниће се затвором од три до петнаест година.
2. Ко учини дело из става 1. овог члана у намери да помогне непријатељу, казниће се затвором од пет до петнаест година.
3. Ко припрема извршење дела из ст. 1. и 2. овог члана, казниће се затвором од једне до шест година.
4. Ако су дела из става 1. овог члана учињена из нехата, учинилац ће се казнити затвором од једне до осам година.
5. Ако је дело из ст. 1. и 2. овог члана имало за последицу смрт једног или више лица или је изазвало опасност за живот људи или је праћено тешким насиљима или великим разарањима или је довело до угрожавања безбедности, економске или војне снаге земље, учинилац ће се казнити затвором најмање десет година.

ICCS code

* Став (1) до (4)
  + 0904 (други случајеви)
* Став (5) у вези ст. 1.
  + 0904 или
  + 01031 (смрт)
* Став (5) у вези ст. 2.
  + 0904 или
  + 01031

Спречавање борбе против непријатеља

Члан 420

1. Ко за време рата или оружаног сукоба спречава грађане Србије или грађане њених савезника да воде борбу против непријатеља, казниће се затвором од пет до петнаест година.
2. Ко за време рата или оружаног сукоба пропагандом или на други начин одвраћа грађане Србије или грађане њених савезника да воде борбу против непријатеља, казниће се затвором од једне до осам година.

ICCS code

* Став (1) и (2)
  + 0904

Прелазак и предаја непријатељу

Члан 421

1. Војно лице које за време рата или оружаног сукоба пређе у редове непријатељске војске, казниће се затвором најмање десет година.
2. Војно лице које се за време рата или оружаног сукоба преда непријатељу пре него што је исцрпело све могућности одбране, казниће се затвором од две до десет година.

ICCS code

* Став (1) и (2)
  + 0904

Служба у непријатељској војсци

Члан 422

1. Грађанин Србије који за време рата или оружаног сукоба служи непријатељској војсци или другим непријатељским оружаним формацијама или учествује у рату или оружаном сукобу као борац против Србије и њених савезника, казниће се затвором од три до петнаест година.
2. Ко врбује грађане Србије за службу у непријатељској војсци или другим непријатељским оружаним формацијама или за учествовање у рату или оружаном сукобу против Србије или њених савезника, казниће се затвором од пет до петнаест година.

ICCS code

* Став (1) и (2)
  + 0904

Помагање непријатељу

Члан 423

1. Грађанин Србије који за време рата или оружаног сукоба помаже непријатељу у спровођењу реквизиције, одузимању хране или других добара или у спровођењу каквих принудних мера према становништву, казниће се затвором од две до десет година.
2. Казном из става 1. овог члана казниће се и грађанин Србије који за време рата политички или привредно сарађује са непријатељем.
3. Ако је дело из ст. 1. и 2. овог члана имало за последицу смрт једног или више лица или је изазвало опасност за живот људи или је праћено тешким насиљима или великим разарањима или је довело до угрожавања безбедности економске или војне снаге земље, учинилац ће се казнити затвором најмање десет година.

ICCS code

* Став (1) и (2)
  + 0904
* Став (3) у вези ст. 1
  + 0904 или 01031
* Став (3) у вези ст. 2
  + 0904 (остали случајеви)
  + или 01031 (смрт)

Неиспуњење и напуштање дужности за време борбе

Члан 424

1. Војно лице које за време борбе или непосредно пред борбу не изврши своју дужност па услед тога наступе штетне последице за војну јединицу или за борбену ситуацију, казниће се затвором од две до десет година.
2. Казном из става 1. овог члана казниће се и војно лице које за време борбе или непосредно пред борбу самовољно или на преваран начин напусти своју дужност.
3. Ако су услед дела из ст. 1. и 2. овог члана наступиле тешке последице, учинилац ће се казнити затвором најмање десет година.

ICCS code

* Став (1) до (3)
  + 0904

Напуштање положаја противно наређењу

Члан 425

1. Војни старешина који противно наређењу напусти положај са јединицом која му је поверена, пре него што је исцрпио све могућности одбране, казниће се затвором од две до дванаест година.
2. Ако су услед дела из става 1. овог члана наступиле тешке последице, учинилац ће се казнити затвором најмање десет година.

ICCS code

* Став (1) и (2)
  + 0904

Напуштање оштећеног брода и ваздухоплова пре времена

Члан 426

1. Командант ратног брода који за време рата или оружаног сукоба напусти оштећени брод пре него што је извршио своју дужност по прописима о бродској служби, казниће се затвором од две до десет година.
2. Члан посаде ратног брода који за време рата или оружаног сукоба напусти оштећени брод пре него што је командант брода издао наређење за напуштање или члан посаде војног ваздухоплова који за време рата или оружаног сукоба напусти оштећени војни ваздухоплов пре него што је извршио своју дужност по прописима о летењу и коришћењу ваздухоплова, казниће се затвором од једне до осам година.
3. Ако су услед дела из ст. 1. и 2. овог члана наступиле тешке последице, учинилац ће се за дело из става 1. казнити затвором најмање десет година, а за дело из става 2. затвором од две до десет година.

ICCS code

* Став (1) до (3)
  + 0904

Слабљење борбеног морала

Члан 427

1. Ко непосредно пред борбу или у току борбе изазивањем незадовољства међу војним лицима, ширењем узнемиравајућих вести, бежањем, бацањем оружја или муниције, изазивањем или ширењем страха или на други начин слаби борбени морал у јединици или наноси штету борбеној ситуацији, казниће се затвором од две до дванаест година.
2. Војни старешина који не предузме потребне мере према потчињеном или млађем који за време борбе или непосредно пред борбу шири страх међу војницима или на други начин слаби борбени морал јединице или наноси штету борбеној ситуацији, казниће се затвором од једне до осам година.
3. Ако су услед дела из ст. 1. и 2. овог члана наступиле тешке последице, учинилац ће се казнити затвором најмање десет година.

ICCS code

* Став (1) до (3)
  + 0904

Неизвештавање војних органа

Члан 428

1. Ко за време ратног стања, оружаног сукоба или ванредног стања не извести претпостављеног, старијег или војну команду о догађају који очигледно захтева неодложно предузимање војних мера, казниће се затвором до три године.
2. Ако су услед дела из става 1. овог члана наступиле тешке последице, учинилац ће се казнити затвором од две до десет година.

ICCS code

* Став (1) и (2)
  + 0904

Услови за изрицање дисциплинске казне, односно мере

Члан 429

За кривично дело против Војске Србије за које је прописана казна затвора до три године, уместо кривичне санкције може се војном лицу изрећи дисциплинска казна, односно мера утврђена законом, ако је дело добило нарочито лак вид и ако то захтевају интереси службе.

Кривично дело извршено по наређењу претпостављеног

Члан 430

Неће се казнити потчињени ако учини кривично дело по наређењу претпостављеног које се тиче службене дужности, осим ако се наређење односило на извршење кривичног дела за које се може изрећи пет година затвора или тежа казна, а потчињени је знао да извршење наређења представља кривично дело.

ICCS code

* + 0904

Глава тридесет шеста

ПРЕЛАЗНЕ И ЗАВРШНЕ ОДРЕДБЕ

Члан 431

1. Даном ступања на снагу овог законика престају да важе Основни кривични закон ("Службени лист СФРЈ", бр. 44/76, 46/77, 34/84, 37/84, 74/87, 57/89, 3/90, 38/90, 45/90 и 54/90, "Службени лист СРЈ", бр. 35/92, 16/93, 31/93, 37/93, 24/94 и 61/01, "Службени гласник РС", број 39/03) и Кривични закон Републике Србије ("Службени гласник СРС", бр. 26/77, 28/77, 43/77, 20/79, 24/84, 39/86, 51/87, 6/89 и 42/89, "Службени гласник РС", бр. 21/90, 16/90, 26/91, 75/91, 9/92, 49/92, 51/92, 23/93, 67/93, 47/94, 17/95, 44/98, 10/02, 11/02, 80/02, 39/03 и 67/03);
2. Даном ступања на снагу овог законика престају да важе кривичноправне одредбе садржане у:

* чл. 105. и 107. Закона о избору народних посланика (" Службени гласник РС" , бр. 35/00, 57/03 и 18/04);
* члану 45. Закона о заштити од јонизујућих зрачења ("Службени лист СРЈ", број 46/96);
* члану 3. Закона о забрани изградње нуклеарних електрана у СРЈ ("Службени лист СРЈ", број 12/95);
* члану 92. Закона о рударству ("Службени гласник РС", број 44/95);
* члану 12. АнтимонопоLSког закона ("Службени лист СРЈ", број 29/96);
* чл. 172. и 174. Закона о пореском поступку и пореској администрацији ("Службени гласник РС", бр. 80/02, 84/02, 23/03, 70/03, 55/04 и 61/05);
* члану 27. Закона о спречавању прања новца ("Службени лист СРЈ", број 53/01);
* члану 87. Закона о Народној банци Србије ("Службени гласник РС", бр. 72/03 и 55/04);
* члану 330. Царинског закона ("Службени гласник РС", бр. 73/03 и 61/05);
* чл. 179, 181. и 182. Закона о стечајном поступку ("Службени гласник РС", број 84/04);
* члану 141. Закона о лековима и медицинским средствима ("Службени гласник РС", број 84/04);
* члану 24. Закона о јавном реду и миру ("Службени гласник РС", бр. 5/92, 53/93, 67/93 и 48/94);
* члану 33. Закона о оружју и муницији ("Службени гласник РС", бр. 9/92, 53/93, 67/93, 48/94, 44/98 и 39/03);
* члану 97. Закона о играма на срећу ("Службени гласник РС", број 84/04);
* члану 1052. Закона о поморској и унутрашњој пловидби ("Службени лист СРЈ", бр. 12/98, 44/99, 74/99 и 73/00);
* члану 46а Закона о трговини ("Службени лист СРЈ", бр. 32/93, 41/93, 50/93, 41/94, 29/96 и 37/02);
* члану 244. Закона о тржишту хартија од вредности и других финансијских инструмената ("Службени лист СРЈ", број 65/02 и "Службени гласник РС", бр. 57/03, 55/04 и 45/05);
* члану 31. Закона о производњи и промету наоружања и војне опреме ("Службени лист СРЈ", број 41/96);
* члану 221. Закона о осигурању ("Службени гласник РС", бр. 55/04, 70/04 и 61/05).